url
stringlengths 15
6.61k
| text
stringlengths 104
99.9k
|
|---|---|
https://22plus.com/en/articles-en/hot-pot-can-cause-allergies-easily/
|
天氣開始愈嚟愈凍，大家有冇心郁郁，想係屋企打邊爐呢？一齊嚟睇吓，表入面有啲咩嘢係你打邊爐必食架啦！
係咪食過好多項呢？又有冇諗過呢啲食物，會令到你引起敏感？
其實打邊爐除咗要注意衛生，避免口沫橫飛之外，都要注意有啲食物，食完之後可能會令你過敏。而敏感反應可以係即時性或者係慢性。
即時性食物敏感 (IgE) 當然就好易睇，症狀會係幾分鐘至兩小時之內出現。患者通常會出現紅腫痕癢、打噴嚏甚至哮喘等等。
而慢性食物敏感 (IgG) ，症狀會係幾小時至幾日之內先出現。而腹脹、偏頭痛、肌肉痛等等唔太明顯嘅反應，都會令患者難以察覺係食物敏感！
所以打邊爐真係要小心啲去揀食物，快啲查吓自己對邊類食物敏感啦！
無論係 #全方位致敏原測試 定係 #慢性食物敏感測試，檢測步驟都非常簡單，只需由專人抽取血液樣本，5日就可以收到報告，報告仲有飲食建議同避免接觸致敏原嘅方法添！
|
https://puff.hk/beauty/ghost-net/
|
有乜野比鬼更可怕？《鬼網》係一套以本土為題材嘅港產鬼片，分成3個單元故事，由唔同導演操刀，反映畸形嘅社會現象及被扭曲咗嘅價值觀。
每個人對恐怖嘅定義都唔一樣，導演黃國強心目中嘅港式恐怖又係點？
生活喺香港，本身就係一件好得人驚嘅事！「有時睇新聞見到一家大細住喺只得百幾呎嘅劏房裡面，間屋仲要擺滿晒野，小朋友只能夠坐喺張床，搵塊木板放喺大髀上做功課，其實咁樣係唔健康嘅生活，環顧全亞洲，香港呢種住屋情況係好畸形。」黃國強感嘆香港地生活逼人。
電影其中一個故仔《好鄰居》就係用咗呢個現況為藍圖，講述少女搬入工廈劏房，要同鬼爭地方住。
另一位演員鮑康兒亦都替香港人覺得慘，認為宜家嘅工資追唔上物價，買野、住屋、食野乜都貴！做人仲慘過做鬼！
除咗題材吸引，能夠引起大家共鳴之外，呢個故事嘅導演同演員都係首次拍攝鬼片，班底好有新鮮感。
拍過《選戰》嘅黃國強由電視界跳到電影界，以往嘅經驗對佢嚟講有好有唔好，「拍開電視劇都有一段長時間，相信比一般新導演有優勝嘅地方，就係可以好快掌握拍攝流程，甚至遇到問題，都容易啲解決。」但佢亦都坦言會有較多包袱，好多時會不自覺用咗既有嘅套路去拍，需要經常反問自己會唔會仲有第二種方法。
靚女係唔係特別細膽啲？自認係膽小鬼嘅郭奕芯，表示自己平時連鬼片都唔敢睇。問到鮑康兒拍鬼片嘅時候驚唔驚？佢就話拍嘅過程唔驚，因為現場有好多人，但返到屋企就會好易亂諗野，所以為咗今次嘅拍攝，佢哋都鼓起咗好大勇氣。
|
https://www.jordanreleasenews.com/archives/%E9%9B%BB%E5%BD%B1lol%EF%B8%B3%E3%80%8A%E7%8B%82%E9%87%8E%E6%99%82%E9%80%9F10%E3%80%8B%E6%A5%B5%E9%80%9F%E6%90%B5%E5%88%B0%E5%B0%8E%E6%BC%94%E9%A0%82%E4%B8%8A-%E6%9E%97%E8%A9%A3%E5%BD%AC%E5%8A%88.html
|
全球大賣系列《狂野時速》第10集Fast 10拍攝中途，導演林詣彬(Justin Lin）突然以「創作分歧」為由辭職！林詣彬執導過5集《狂》，第10集仲有份編劇，絕對係系列主腦，突然放棄過千萬美金導演費劈炮唔撈，消息震撼業界。
據The Hollywood Reporter報導，林詣彬辭職好大原因同男主角Vin Diesel有關！Birdies Shoes 有劇組人員爆料指劇本所有動作場面都要先俾Vin Diesel過目，佢先Ok咗啲場口，然後再由編劇導演執返成個脈絡。弊在Vin Diesel成日改變主意，劇本朝令夕改，令編劇無癮！
環球今次落重本，Fast 10動用天價3億美金製作費，為咗盤數堅持下年5月上映，結果歹角都未cast就要開機，時間緊迫偏偏片廠同Vin Diesel又對劇本、拍攝多多意見，終於炒大鑊！林導寧願放棄自己一手打造嘅電影金蛋，因為唔值得傷神咁話（This movie is not worth my mentel health)！
環球今次攬哂上身，官方聲明指林導只係同片廠有分歧，Chippewa Boots唔關《狂》演員、監制事。環球無咗林詣彬都好頭痕，原本想搵系列其他導演幫手，不過《狂7》嘅溫子仁忙緊《水行俠2》後製、《狂8》嘅F. Gary Gray拍緊Netflix電影，《狂野時速：雙雄聯盟》嘅David Leitch即將要埋位拍Ryan Gosling新戲Fall Guy，無人得閑接手！
據外媒Deadline爆料《狂10》將會由法國導演Louis Leterrier 接手，Louis執導過電影《人‧神‧魔戰》及《非常盜》，以及Netflix 劇集《怪盜羅蘋》（Lupin）及艾美獎得獎劇集《魔水晶：抗爭時代》（The Dark Crystal: Age of Resistance)，作品質素有返咁上下，Kizik Shoes 又有執導動作場面經驗，加上同環球高層Donna Langley關係良好，成為最佳人選！
據悉環球已經同Louis傾得七七八八，只差未簽約。消息屬實嘅話，Fast 10應該好快開返機，睇嚟片廠好堅持要上23年5月19日呢個片期喎！
|
https://www.travelclassroom.net/2010/09/2007day-2-part-1_22.html
|
今日嘅schedule係9點半開始開會，中午有個半鐘lunch時間，下午又再開會，然後坐車去食dinner。由於逗留係東京嘅時間無多，所以想抓緊一D空檔時間去多幾個地方睇下，好為下次自己黎自由行探路。
）就起身，然後由酒店附近個地鐵水天宮站坐左一個站去三越前站，睇下日本橋同東京車站附近景點。由於時間尚早，街上未有太多人，不過都已經有學生坐地鐵返學，而且有好多仲係5~6歲嘅小妹妹，單獨或者兩三個一齊坐地鐵返學，本來想影下佢地個得意樣架，不過怕俾人以為我想做咩，所以都係冇影佢地。
買地鐵飛嘅方法同大阪一樣，係呢度講一講俾未買過嘅朋友知，已經係日本通嘅朋友可以跳過。
首先係購票機上面嘅路線圖睇下你想去嘅站顯示嘅價錢，然後入銀仔或者紙幣，當你要買嘅價錢著燈就可以按下佢出飛同找錢。
東京地鐵最低消費一程160円，就算一個站都要咁貴，而最貴係270円。通常市中心都係160円或者190円，由西面嘅上野或者淺草去到東面嘅新宿或者涉谷都係190円。
如果買單程飛又需要轉車的話，要留意係邊個站轉車，有D站轉車要行一段好長嘅路，有D就會短D。同埋係東京地鐵轉車一般需要先出左原來條路線嘅出口閘，再行去另一條線嘅入口閘入返車站上車。所以出閘果陣要睇清楚，一定要由寫有另一條線嘅閘口出閘，如果由普通閘口出，佢會以為你已經到站而唔係轉車，咁就會食左你張飛架啦，咁嘅話你就唯有再買多次飛。
除左JR之外，東京地鐵由兩間公司經營，分別係Tokyo Metro同都營，其實市區主要嘅景點坐Tokyo Metro都可以去到，最多係兜遠D路轉車，所以如果只係去市中心，最著數係買返張Tokyo Metro一日券或者兩日券，唔一定要坐都營或者JR。Tokyo Metro一日券710円，只要坐到4程以上已經抵返。
由水天宮前坐去三越前只需3分鐘，一出地鐵站就係三越百貨公司，同埋日本橋。
。5點3左右終於開完第一日會議，然後坐大會安排嘅巴士去到另一間位於六本木嘅酒店入面間日本餐廳食晚宴。
，因為D長袖衫同件褸都仲係太厚。
係東京室內嘅暖氣真係太勁，連地鐵站都有，一入到去感覺好焗，再坐耐D就成身汗，有時感覺就算只係著一件短袖衫係室內都會覺得熱。但係一行出門口就會好凍，因為室內同室外溫差好大，一冷一熱，唔習慣好易早招，小弟就係咁去到last day就帶埋感冒返黎做手信。
，唔係出到去又熱又除唔到盞死……
|
https://hkcashrebate.com/dsb-cmk
|
大新信用卡CMK張毛記優惠 – 高達$700現金回贈！
今期大新推咗個張毛記promo，憑大新信用卡喺張毛記簽賬有高達$700現金回贈！如果要換電器換電話就啱晒啦！
即日起至2022年6月30日，憑大新信用卡於張毛記（包括CMK Electrical Store及電器之家Electric Care）門市／網店單一簽賬滿$3,000，即可享以下優惠：
除咗上述現金回贈之外，仲可享指定產品低至3折！
優惠下每人可獲回贈上限為$700。有關回贈將於2022年9月30日或之前入賬。優惠不適用於以 Alipay HK、WeChat Pay HK、現金券、免息分期付款、未誌賬／取消／退回及所有未經授權之交易。
大新One+卡主打本地簽賬無上限1%回贈。今期迎新，全新大新信用卡客戶可享高達$800現金回贈或Sony真無線耳機；即日起至2022年3月31日，新客經本網以下指定連結申請大新One+卡其後成功獲批，再喺申請後7日內填返電郵內嘅換領表格（留意宣傳/垃圾郵件），仲毋須簽賬送$100超市禮券*！詳情可以睇返大新One+卡攻略。
|
https://www.gameover.com.hk/news/tag/%E5%A4%B1%E6%98%8E
|
雖然佢唔係贏咗個比賽，而係贏咗一場，但試想像要你合埋雙眼同一個睇到嘢嘅人打《SF V》，你有冇信心贏到？呢位嚟自荷蘭嘅Sven，佢5歲左右就因為癌病而失明，佢話當時好驚唔可以再打機，不過之後超任出咗《Street Fighter II》，佢發現聽聲都可以玩到！講到點解打《SF V》，佢就話因為呢隻遊戲嘅聲音好好，佢可以分辨到唔同招式，仲可以聽到左右立體嘅聲音，不過都要花好長時間去記得……睇番條片，佢都唔算係亂咁打，真係有紋路嘅，而且唔只贏一Round喎！當然，對手都應該冇預計佢咁勁，殺咗個措手不及嘅。
失明嘅喵星人都可以好可愛。美國攝影師Casey Christopher為無數隻失明喵星人影靚相，全部相都好靚。呢啲喵星人全部來自動物收容所，Casey因為見到越嚟越多失明同年長嘅喵星人無人領養，於是決定幫佢哋影輯靚相，最終有少數喵星人幸運地被收養。各位想領養動物嘅朋友，除咗揀啱啱出世嘅貓仔，其實好多大貓都一樣好可愛，記住留意吓佢哋呀！
好感人！領養喵星人好有愛，如果係失明嘅喵星人，仲要係3隻，嗰種偉大更加係難以想像。呢3隻喵星人喺2014聖誕前被前主人棄養，當時佢哋3個已經因為貓流感導致失明，本來鄰居收養咗大哥呀Blue，但呀Blue唔捨得兩個妹妹Meadow同Willow，成晚不停叫，最後唯有送返去收容所等佢哋可以團聚。好彩，而家嘅主人Catherine被佢哋打動，決定一次過收養晒三兄妹。而家佢哋生活得好幸福，Catherine亦想趁呢個機會話俾公眾知，其實失明嘅喵星人並無想像中咁難養。所以如果有機會又能力嘅，記住俾機會呢啲有缺憾嘅喵星人，等佢哋都可以有個幸福嘅家。
身體有缺陷都可以生活得好開心，外國呢隻喵星人天Rey天生失明，但係好彩有主人錫，屋企仲有另一隻喵陪佢玩，所以依然好幸福。睇主人嘅IG，見到Rey好似普通貓一樣食玩瞓，仲間中玩捉老鼠，無憂無慮。而佢嘅主人應該係位星戰迷，因為另一隻喵星人叫Leia，兩隻喵女加一個住家男，好sweet。
好感人嘅故事，呢隻叫Jasmine嘅喵星人塊面有啲似鍾無豔，但一對眼仔碌碌好可愛，可惜佢雙眼係失明嘅。主人Sandra Coudray喺法國動物收容所嘅facebook第一眼見到呢隻喵已經決定收養佢，因為佢之前養過一隻貓，年老時都失明，所以佢有信心可以照顧好呢隻可愛嘅喵星人。而家失明喵星人由當初好怕人，變到而家勁鍾意親近主人，睇相都感覺到佢好幸福。各住貓奴，有能力嘅話記住幫多啲需要照顧嘅喵星人呀。
好感人！日本宮崎縣新富町一對老夫婦住喺郊外，有一日老太太靖子突然失明，自此變得好沮喪，經常悶悶不樂唔肯離開屋企。為咗令老婆重拾笑容，老伯伯黒木敏幸決定喺屋後嘅庭園種植芝櫻，等老太太就算睇唔到，都可以聞到遍地花香。最終用咗兩年時間，伯伯成功種出一片好靚嘅花海，仲引到婆婆願意走出屋外享受大自然。呢個咁感人嘅故事吸引咗好多日本遊客慕名參觀，而家呢個地方已經成為當地熱點，睇相見老太太笑得咁開心，我都有啲眼濕濕。
照顧一隻雙目失明嘅貓，生活會唔會唔同晒？外國貓奴Patrick Corr唔單止靚仔，仲好有愛心，最近抇咗條片放上YouTube，將佢同3年前收養嘅失明貓貓嘅生活點滴同大家分享，佢話原來最重要係屋企嘅嘢絕對唔可以隨便轉位置，否則貓貓會搵唔倒，正如佢影片嘅片名一樣，希望藉此呼籲網民要「#loveyourcat」，愛惜身邊嘅喵星人，好有愛心好偉大。佢太太最近仲生咗個小朋友，以後應該會好熱鬧，祝佢哋一家四口生活愉快啦！
盲嘅貓貓都可以好得意，睇唔倒嘢唔係不幸，比無良主人遺棄先係不幸。好似呢隻睇唔倒嘢嘅貓貓Dillon，主人錫到佢燶，一樣可以勁幸福。佢喺Instagram嘅戶口「dillontheblindcat」舖咗大量Dillon嘅靚相，仲有好多片，睇片見倒Dillon可以好準確咁喺自動飲水機度飲水，似乎雙眼嘅缺陷難佢唔倒。順帶一提，Dillion嘅主人仲好靚女，所謂相由心生，抵佢咁靚。
|
https://lingsik.com/blogs/blog-snacks-best-friend/%E6%B8%85%E9%85%92%E9%85%8D%E7%BE%8E%E9%A3%9F%E4%BA%BA%E6%B0%A3%E6%8E%A8%E8%96%A6-%E4%B8%80%E6%96%87%E5%AD%B8%E8%AD%98%E6%97%A5%E6%9C%ACsake%E7%A8%AE%E9%A1%9E-%E6%BD%AE%E9%A3%B2%E6%BD%AE%E9%A3%9F?utm_source=lingsik_website&utm_medium=blog&utm_campaign=2021_10_SakeLabel&utm_content=text_link
|
好多香港人都鍾意喺屋企收藏好多日本清酒同梅酒，但對佢地認識又有幾多呢？除咗平時食開嘅清酒煮蜆同花甲外，知唔知清酒仲配搭咩食物先夾? 想成為真正嘅「架仔」、「架妹」，即刻睇完呢篇清酒介紹！先由味道較易入口嘅清酒開始啦！
清酒主要分為兩種，一種是標註「純米」嘅清酒，即無添加酒精，只使用米，酵母同水釀造，味道偏濃，米香濃郁；另一款則係加入蒸餾酒嘅「本釀造」，令酒香更突出，口感較辛。
兩者會再主分四個級別，按照米被打磨嘅程度 (精米步合) 嚟分，打磨得愈多，釀出來嘅清酒口感就越順滑，品質越好。因為米被打磨程度愈高 (精米步合百分比較細) ，表示釀酒所需要嘅米越多 (更多的原米被磨走)，價格一般較貴，最常聽到嘅大吟釀就係最高級別。
既然有咁多種類，究竟邊D先啱自己口味呢？唔同類型又配咩食物至夾？即刻睇下日本人推薦嘅必飲清酒。
淡淡苦澀味層次多變，釀製嘅酒桶特別設計，令三層水循環流動，仿效冬天環境時平穩嘅溫度變化，係零度環境都可熟成兩年或以上。
日本銷售量冠軍! 「四割五分」表示只取每粒米嘅45%去釀造，酒質特別純，仲帶有清新梨香，果香同米香混合非常獨特。
日本新酒鑑評會中多年獲得金賞嘅品牌！聽到「一滴入魂」個名都已經夠霸氣，一入喉時帶刺激感，味道偏酸苦，清涼爽口，雪凍仲好飲，同個名一樣咁吸引！
曾兩度被選為諾貝爾獎晚會嘅餐酒，堅果香氣襯托淡麗辛口嘅尾韻，相比一般純米吟釀口感較清爽同柔軟，酸度溫和，怕太刺激嗆口但又想試下濃度較高嘅清酒，哩款絕對係不二之選。
純米大吟釀/吟釀嘅米香較濃，酒體較厚，而且大多偏辛口，最佳配合鮮味突出嘅海鮮如生蠔、 蟹等，又或油脂較高嘅食物。
滿滿螃蟹鮮味、甜味同鹹味混合，無論係拌飯、下酒菜、沾醬等都一流！
啖啖海膽味嘅酥脆炸米餅，餅上有烤鹽增強海膽鮮甜味，入口融化口感令人回味！
可愛包裝好吸引，但唔好睇少，佢酒精都唔少嫁，但佢清爽微辛口口感出奇地容易入口，令人百喝不膩。仲以特別技術過濾酶，唔經過熱處理下保持原味。
女士們收到哩個夢幻般嘅包裝一定心花怒放！味道清香順喉，怕酒精太濃可1:1 搭配紅/ 綠茶/梳打水。
以上兩款酒嘅米香都突出，酸味中等，最啱配搭燒物/炸物。
惹味可口嘅雞皮已經好邪惡，但加上花椒味，辣不嗆口，口中徘徊椒麻香，令人上癮！
打開包裝已經聞陣陣燒肉香味，仲要粟米條比薯片更脆更有咬口，燒肉味滲入每條粟米條，令人食唔停口！
香氣輕盈突出，口感更清爽而尾韻俐落，唔怪得之獲得日本「全國新酒鑑評会」金賞啦！建議加冰飲用更爽快！
連續8年獲金賞點可以唔試下佢有以幾正呢? 使用較少鐵但高鈣嘅六甲山地下水令米香可散發優雅柔和嘅香氣。
酒體輕盈，仲有陣陣水果香，相當討好。酒精度偏低，帶有甘甜，配搭好多食物都好夾。
大吟釀同吟釀多為味道清淡，香氣濃烈，仲帶有花香或果香，配搭刺身、壽司等最夾。
食壽司刺身點芥末基本啦！但佢仲可以用嚟整沙律醬、手撕雞、海蜇、秋葵等，令一道平平無奇嘅菜式畫龍點睛。
日本米果一向都係送酒小食嘅首選，哩款加入鹹蝦味，滿滿海洋風味，送埋酒簡直令層次升華。
如要配襯香氣較清淡並帶甘香嘅清酒，冷豆腐、冷麵或沙律都好夾，仲可以帶出清酒特別清新嘅口感。
日本料理常加入嘅配料，可配搭凍豆腐、炒烏冬、大阪燒、沙律等，增添食物香氣。
醇厚鮮美嘅昆布醬油，係美食嘅精髓！用作湯底、沙律醬、冷面汁、照燒醬、天婦羅蘸醬、日式火鍋等都一樣出色。
|
https://hkofficedaily.com/%E6%AF%8F%E6%AC%A1%E5%9F%B7%E5%B1%8B%E9%83%BD%E4%BF%82%E6%83%B3%E7%95%B6%E5%B9%B4%E5%98%85%E6%99%82%E5%80%99%E2%94%80%E8%81%B6%E7%9E%B3/
|
今日喺屋企執嘢，搵到幾張細個嘅相，一個讀書時踢波拎嘅獎牌，一個Sony Ericsson電話，一本交通銀行存褶，啲回憶湧晒返嚟，次次執返啲舊嘢都會諗起年少多好，所以執親屋都係斷斷續續執好耐。
嗰部sony ericsson電話，插earphone個位唔係好似而家iPhone咁，當時係好易甩，一旦甩咗個earphone，啲音樂係唔識自己停，會繼續播但變咗speaker，有次搭小巴就正正係甩咗，而我又因為好鍾意衛蘭，download咗隻《你有老婆點解要溝我》，突然間覺得啲聲好遠，成架小巴嘅人擰晒過嚟，原來好大聲播緊：
從此之後，我戴親earphone聽歌都有陰影，就算聽緊歌都會不斷重複撳下個earphone插入位有冇鬆？即使而家用緊AirPods，完全無線，仍然會間唔中除低，make sure真係connect緊，當年嘅陰影真係太大喇。
至於本交通銀行存褶，就曾經成為我某次寫廣告嘅題材，當年係想開個冇乜分行嘅戶口儲錢，一出糧就提晒現金想擺入交通銀行，點知呢間嘢真係太少分行，少到袋住份糧用Q晒都未去到入錢，失敗！揭開佢見到最後得20蚊兼且冇拎返，失敗中嘅失敗！
老喇老喇，成日懷舊，呢句真係好啱～～～回得了過去，回不了當初，一轉身就一輩子。
|
https://hksecretparty.com/2018/07/19/%E5%8F%88%E6%9C%89%E8%80%81%E5%BC%B7%EF%BC%9F/
|
Home Blog 又有老強？
又有老強？
又係呢d新聞？每次見到呢類新聞都不禁概歎而家d女仔真係大膽，上網一識就上人屋企，我都明白愈來愈多女仔open左，亦敢於嘗試。
我都好同情受害人，作為女生，真係要小心小心小心，搵sp，或者上網識下人真係人之常情，不過第一次真係千奇唔好上人屋企，以男性角度諗，如果一個女仔上得自己屋企，姐係等於食得，差在係點煮黎食。
口臭都要再講，有膽上陌生人屋企，但無膽去一D公開既大會玩，我地真係想唔透，其實邊樣危險d, 一路以來咁多新聞已經印證左。
毒男？獨男？
|
https://www.vjgamer.com.hk/articles/2017/10/12/29245/starocean4hd-11102017
|
Square Enix 宣佈已經將經典 RPG 作品《Star Ocean 4: The Last Hope》（星海遊俠）進行 Full HD 重製， 2017.11.28 就會於 PS4 及 PC 上推出！遊戲唔會推出實體版，數位版限定，暫定售價為 2800 日圓（不含稅）。
《Star Ocean 4》嘅故事大綱，大概為地球已經壞滅，所以玩家飾演嘅主角，除咗要操控太空艦穿梭「星之海洋」去尋找適合人類居住嘅地方外，亦要同隊友合力對抗敵對組織。
遊戲於 2009 年率先於 Xbox 360 推出，2010 年再喺 PS3 上面推出國際版；眨眼間已經係七、八年前嘅作品！以下係部份 HD 化後嘅畫面：
官方對遊戲嘅重製版質素好有信心，就算你用緊 PS4 Pro 或者專業 Gaming Mon，都可以享受到遊戲高質細緻嘅畫面。目前未清楚重製版會唔會有繁中或英文版本，有最新消息會同大家匯報。
最後為大家送上官方 Trailer：
|
https://ohtria.blogspot.com/2022/04/landshut.html
|
3月25 嚟到 Landshut。揀去呢度係因為有一齣播放咗已經廿年, 非常長壽德國電視處境Um Himmels Willen 話喺係呢度取景。
首先嚟到山上嘅城堡Burg Trausnitz。
呢邊係免費嘅觀景台。
城堡有乜睇呢? 留番下篇先講。
之後就參觀舊城區。
Ländtor 城門。
Stiftsbasilika St. Martin 教堂。
Altstadt 呢條步行街有好多食肆，cafe。
Town Hall. 網上資料話電視劇主要喺呢度入面取景。。。所以個鎮冇地方係認得。
Heilig-Geist-Kirche。依家活化咗做當代宗教嘅藝廊。雖然免費入場，但係見佢要check健康碼，又唔可以影相。都係費事入嘞。
Neustadt 呢邊唔係步行街。
德國都幾多長篇劇。
香港依家清假冇地方好去。慘。
呢個trip前半段都好好天。
仲有同陌生人困喺桑拿房呢, 都唔中。
夏天應該情況會好啲。
如果遊人不多，周遊一下也好！！
喺戶外，人都唔多個。唔怕嘅。
維也納室內地方要戴。
而德國巴伐利亞洲就去超市，郵局之類先要戴。
德國仲有其他長篇劇㗎。好在係集集唔同故事，唔使追嘅。
|
https://www.wepro180.com/20200509_air-gap-system/
|
為咗確保機密情報或系統唔會被黑客偷走，將電腦斷網運作嘅 air-gap 做法，一直被認為係最最最安全。不過，到底係咪真係完全無敵呢？梗係唔係啦！好似近年就多次有研究員、黑客示範，點樣喺 air-gapped 嘅電腦內偷資料，我哋之前亦邀請到本地 Cybersecurity 研究團隊 VXRL 嘅 Boris So 完美示範過；簡單講，就係以一隻靠扮 USB Keyboard 而實質會裝惡意軟件嘅手指，插入斷咗網嘅電腦，再用意想唔同嘅方法將數據外傳，例如 Boris 就將文字轉化成人耳聽唔到嘅超高頻傳送出嚟，再用另一部電腦接收同轉換返。
咁係咪拆咗個 Speaker 就可以維護返斷網電腦嘅無敵傳說呢？咁諗就錯喇。
以色列 Ben-Gurion University of the Negev 最近發表嘅學術研究報告指出，就算無擴音裝置，仲有其他媒介可以利用。研究團隊代表 Mordechai Guri 過去 5 年一直專注研究資訊外洩途徑，當中梗係唔少得 air-gap 電腦，好似今次命名為 POWER SUPPLaY 嘅技術，就利用控制火牛嚟製造音頻。
原來當電流通過火牛入面嘅電容器，就會產生壓電效應（Electrostriction Effect），電容器會因此發生振動，從而產生學名「嘯叫」（Singing Capacitor）嘅噪音，舊電腦點解咁嘈，此乃其中一個原因。呢個現像無辦法消除，依家嘅電腦只係將嘯叫聲控制喺聽力範圍外，而呢個控制權就係漏洞。Guri 團隊開發嘅惡意程式 POWER-SUPPLaY，既可將數據「翻譯」成「樂譜」，亦可操控 CPU 改變電力頻率，從而奏出「樂章」，接收端只要配備收音器並連接上網，就可以將解密樂曲傳送出嚟。Guri 強調 POWER SUPPLaY 不單對 Air-Gap 電腦有效，對伺服器與 IoTs 產品亦一樣 Work。
當然 POWER SUPPLaY 都唔係無敵之矛。
佢嘅弱點係有效範圍、準繩同傳輸速度。團隊數據顯示，接收器材如在 1 米範圍內，資料外洩速度可達每秒 40 bits；2 米範圍以外降至每秒 10 bits；而 6 米就係極限。上述測試數據均受火牛品牌、訊息轉換後嘅頻率、嘯叫音頻、環境音量所影響，後者尤其關鍵，甚至可以完全阻止傳送。
所以反制 POWER SUPPLaY 嘅方法，就係嘈嘞？！
保護數據庫 你做好咗未？
|
https://opentour.com.hk/%E3%80%90%E6%BE%B3%E9%96%80%E7%BE%8E%E9%A3%9F%E7%AF%80%E3%80%91%E9%9B%86%E9%BD%8A%E5%85%A8%E7%90%83%E6%89%80%E6%9C%89%E7%BE%8E%E9%A3%9F%EF%BC%81%E8%B6%85%E9%81%8E150%E5%80%8B%E6%94%A4%E6%AA%94/
|
今屆嘅主題係「百變心情好煮意、美食之都譽全球」，一共有5大主題街，同埋1條新加坡村！
全球嘅美食，呢到都搵得到！點可以唔嚟掃晒佢？！
龍蝦、生蠔、帶子… 有！蒸、燒、煮、炸… 齊！
小編大大大愛～ 仲長過小編塊面嘅「蒜蓉波士頓龍蝦」！
新鮮惹味之餘，仲啖啖肉！
芝士夠多、夠濃，生蠔燒完仲keep住大大隻！
亞洲咁大… 你今次真係咩都食得晒啊！
芝士鰻魚包 必必必食呀！
厚切嘅燒汁鰻魚夠晒香、配埋芝士一齊食，沒有不好吃的理由！
小編特別推介：原條鰻魚左口魚、三文魚子蟹肉，兩款CP值都好高！
一個價錢可以食晒四款！芝士、紫菜、沙律醬乜乜乜… 選擇困難症都唔洗怕！
亞洲美食嚟講，點少得台灣菜？！
台式肉燥飯好吸引啊～～～ 每一粒飯都吸盡肉燥嘅精華！
韓國菜嘅代表：韓式五花肉！
竟然仲搵到韓式傳統魚糕，必必必食啊！
今屆美食節有成條「新加坡村」！
不能不食嘅，梗係咸蛋乜乜乜！
真．來自新加坡嘅海南雞飯！
無骨就基本啦～ 再配埋油飯一齊食… 啖啖新加坡傳統味！
份量好足、啖啖肉，食肉獸是時候出動了！
40蚊就食到3隻，幾抵喎！
食完正餐係時候食甜品～ 不能錯過「甜品街」！
梳乎厘班戟、雪糕、雞蛋仔窩夫，呢啲基本嘢，澳門美食節點會冇？！
最特別係… 小編搵到好創新嘅芫茜雪糕、四川麻辣雪糕！
好食得嚟又可以影相，幾抵玩！
畀錢超方便！
今屆澳門美食節仲全面採用電子支付！
任何銀行發出嘅銀聯閃付卡、微信支付、中銀銀聯雲閃付，全部都用得！
重點係！唔同嘅電子支付形式，仲會有唔同優惠！
|
https://www.baby-smart.com.hk/index.php?route=product/product&product_id=8431
|
買唧唧裝食品６包, 即送 唧唧匙羹. . .多買多送. . . 於本網站消費, 會員積分可換現金扣減(詳情請查詢).... Baby Smart 家兒寶寶 (只此一家) 2009年開業 荃灣 南豐中心 23樓. . . 。
採用100%天然純棉，不對嬰兒皮膚有任何刺激或副作用，呵護嬰兒幼嫩肌膚；棉質且吸濕透氣力強，可吸收環境中的水分而令質感更柔軟，令寶寶體驗自然舒適與柔軟。套裝已包括枕袋、枕芯2件、攬枕袋、攬枕芯、智慧被袋、厚被芯、薄被芯、床笠、床頭圍，及床邊圍2件。
1. 天然純棉：採用100%天然純棉纖維，柔軟親膚無刺激。
2. 吸濕透氣：可吸收環境中多餘水分，令織物質感更柔軟。
3. 抗靜電性：因其吸濕透氣性強而擁有抗靜電性，給予更親密之睡眠觸感。
*產品圖案或因面料隨機剪裁而略有不同。圖片只供參考，一切以實物為準。
在荃灣港鐵站"A"出口步行3分鐘便到南豐中心電梯大堂，用高層升降機至頂樓，出升降機再轉左便至本店，最近停車場“荃錦中心”
|
http://www.pekkle.hk/2018/08/
|
最近冇家人去日本旅行，又冇相熟嘅精品店留貨，所以今期贈品雖然有 Pekkle，但係我都冇辦法買得到一本有 Pekkle 贈品嘅草莓雜誌。
由於今期草莓雜誌係以 2018 Sanrio 最受歡迎卡通人物大賞嘅賽果為主題，拎到香港區冠軍嘅 Pekkle，冇理由內頁會冇介紹卦？所以，就算買唔到有 Pekkle 贈品嘅草莓雜誌，我都要求其買一本睇下內頁會有幾多篇幅報導 Pekkle 先得！
以往日本都曾經推出過多次 Sanrio characters 雜錦貼紙，不過多數都係膠套包裝，今次推出嘅係膠盒裝，雖然個盒好細個，似乎都冇乜其他用途，但係膠盒面印有不同 Sanrio characters，真心覺得靚囉，仲要唔係貴喎，日版貼紙都只係 $35 一盒！
其實呢個碎銀包大小都幾適中，只係間格太少，如果可以多番一、兩格分層，咁就實用好多喇！所以，依家買番呢個包包番嚟，都係得個『儲』字囉。
呢款「Buggy圖案」系列嘅野餐餐墊，雖然冇乜用，但算係還咗自己多年嘅心願，因為好多年前 Pekkle 都曾經推出過餐墊，當時覺得冇乜用，又好似有啲貴，所以冇買到，依家要買番都唔係一件易事，就算有，可能都係天價，依家見到呢張咁平嘅餐墊，二話不說就要買，免得自己將來又會後悔啦！
質地有啲似係麻布，應該都幾襟用，美中不足係呢個「Buggy圖案」系列都係白色為主色，好易污糟囉！
|
https://packngo.hk/15581/
|
又介紹？個價冧完又冧！八舊水飛曼谷！亞洲航空深圳來回曼谷$267起！
又係亞洲航空深圳來回曼谷？
係呀！鬼叫個價冧完又冧咩！亞洲航空深圳來回曼谷$267起(來回連稅$832起)！連稅來回八舊水飛曼谷，雖然平唔過先前$0深圳飛曼谷，但都已經好平！
不過供應有限，時間指定凌晨出發，呢個價錢都預咗！近期香港啲廉航都加咗YQ變相加價，唔通飛深圳啲油又會平啲？
搵笨！仲貴過拆開買！不了唔入手！樂桃航空單程大阪$800起！
聖誕Last Minute劈價！坐新航包行李連稅來回三千六！新加坡航空馬尼拉來回歐洲$3116起！
又減價！馬來西亞航空來回吉隆坡/檳城/浮羅交怡$1240起！
Next story 聖誕仲有貨！去英國抵玩！德國漢莎航空來回倫敦/愛丁堡/曼徹斯特$2275起！
Previous story 全家歸西價！今期正垃圾！大灣區香港快運航空單程寧波$88起！
|
https://handstopmouthstop.com/article/4194/%E9%AC%A7%E5%B8%82%E4%B8%AD%E7%9A%84%E5%96%98%E6%81%AF%E7%A9%BA%E9%96%93-%E5%9A%B4%E9%81%B8%E4%BA%94%E9%96%93%E9%BB%83%E8%89%B2%E9%9A%B1%E4%B8%96cafe/
|
環境夠大，食客唔多，唔少自己友都會揀佢做工作蒲點，飲住咖啡食住輕食，頭腦都靈活啲。
店內有連儂牆，食物多款式，精品咖啡，熱食，三文治，All Day Breakfast，Pasta都有，全部即叫即做，保證好食。
觀塘鬧市中的小型coffee shop，咖啡香濃偏苦，曾多次響應罷工。食客都鍾意係度邊嘆手工啡，過一個悠閒寧靜的下午。
風格簡約，打卡一流。精品咖啡，熱食，三文治，bagel等都有，而且分店夠多，慢慢飲住咖啡放鬆下一流。
環境夠大又好坐，食客不多，飲咖啡奶茶，食小小輕食過一個悠閒下午！
設計配色超頭痕? 三個配色教學網襯出個人風格！
|
https://kcash.hk/loan/n-loan?Location=SKW&staff=keithyan
|
以 AI 及大數據智能分析， 帶嚟更加簡易、低息、大額、即時快捷嘅網上私人貸款新體驗。
餐廳上咗軌道，咁梗係想順住個勢所以決定咗開分店。但左度右度都唔係好夠流動資金，本身都無諗過會成功借到，好多謝K Cash喺疫情下都借呢筆錢俾比我，24小時內網上交齊文件就得，全程唔使露面，連合約都係網上簽就得！
平時出入工地好易受傷，今次唔好彩整親隻腳要即刻入院做手術。手術費要成15萬，嗰陣好擔心信貸評級唔好會唔會借唔到錢開刀。不過K Cash竟然話冇問題，仲同我講話即刻可以拎錢去開刀。
本身預咗筆錢找卡數，點知投資遇到意外搞到啲流動現金砸住咗。唯有去搵借貸公司幫手，網上申請完K Cash之後好快就有個貸款Plan畀我，年利率同還款期都好合理即刻我就網上簽咗約，轉個頭FPS就收到筆錢！
*以上例子僅供參考。客戶可獲享之最終利率將按其個人信貸狀況而定及有所不同，詳情請向本公司查詢。
申請私人貸款同審批時間需時幾耐？
K Cash 利用 AI 網上貸款系統計算和分析私人貸款申請， 其後會交給審批經理作最後檢閱， 如客戶交齊相關證明文件並正確無誤的話，極速得知貸款批核結果。
信貸評級差係咪都難批？
唔使擔心！無論信貨評級係點，我哋都會考慮。K Cash會根據你嘅入息、信貸評級等資料作審批，並不會因為你嘅信貸評級就拒絕申請貸款。過往我哋亦成功批出信貸評級是I嘅個案。
點先更改到已提交嘅私人貸款申請？
任何更改或更新，都必需要經由我哋嘅客戶服務專員處理。
請電郵至 [email protected] 或致電 21111 211。
|
https://afterschool.com.hk/blog/273-%E4%B8%AD%E5%AD%B8%E7%94%9F-%E5%A3%93%E5%8A%9B%E8%AA%BF%E6%9F%A5-%E8%A7%A3%E6%B1%BA%E6%96%B9%E6%B3%95/
|
中學生情緒壓力測試調查|你今日瞓咗未？
你真係知壓力係咩？
「學業」係香港中學生壓力焦慮嘅「最大來源」！
中學生壓力症狀反應嚴重到抑鬱？
壓力嘅正面影響？！
正式開始之前，大家不如玩下呢個小編整嘅「壓力 checklist」，睇下自己中咗幾多個？
如果喺以上小測驗裡面中咗五個或者以上，就要注意自己係咪有壓力太大嘅問題啦！
唔中嘅同學仔，都唔好覺得自己一定冇嘢。因為「壓力」其實可以有好多種唔同嘅表現方式，所以都一定要多加留神。
同學仔可以 click 入下面嘅 link，睇下其他特徵：
有壓力的表現是怎樣？
成日講「我有壓力」，但你係咪真係解釋到咩係「壓力」先？
其實「壓力」係指：
唔知大家有無諗過自己嘅壓力來源係咩呢？
不過都應該唔驚訝㗎啦，香港學生人人大壓力都係因為「學業」！
香港青年協會全健思維中心 喺 2019 年，曾經做過 中學生嘅情緒壓力狀況調查，發現超過 2500 個學生之中，超過四成學生嘅壓力指數都係偏高水平，比舊年高咗超過 4%！
香港中文大學調查 發現喺 2020 年，好多中學生因為肺炎，持續咗超過半年嘅網上學習，令佢哋無所適從，大叫救命！
青協嘅 中學生復課壓力狀況調查 顯示，喺 2000 個學生入面，有超過一半人都係對復課感到有壓力，驚追唔上學習嘅進度，擔心短期裡面應付唔到考試。
所以嚟到 2021 年，真係辛苦曬大家嘅不斷堅持！
DSE 一試定生死，令好多香港中學生都承受住唔同程度嘅壓力。
通常，「壓力」都會反映喺你嘅行為上！
你有機會覺得頭痛、頭暈、胃痛；成日控制唔到自己嘅情緒，對你嘅朋友或者屋企人發火；係咁咬指甲、搣手指皮；暴飲暴食、食慾不振等等。
如果你覺得自己出現以上症狀，or feel 到壓力太大就一要正視，唔好唔理！因為香港嘅中小學生經常都因為學習而出現抑鬱或自殺問題，所以壓力其實對你嘅影響可大可小：
唔知大家有無聽過 Power Nap 呢？
Power Nap 嘅中文係「有力量嘅小睡」，或者簡單嚟講「午睡」。
呢個係近年外國興起提升自己記憶力嘅新方法！
有唔少外國嘅上班族，其實會喺返工時間用呢個方法！通常都係喺晏就食完午餐後，瞓返陣晏較叉叉電。
Power Nap 呢個方法通常都可以提升大家嘅敏銳讀度、生產力、認知能力等等。連美國 NASA 都曾經嘗試比員工用呢個方法，並且發現瞓 40 分鐘對工作表現嘅提升喺最好！
所以，小編都建議各位中學生嘗試一下呢個方法，溫書溫耐咗可以小睡一下，唔好怕浪費咗寶貴嘅時間溫書。始終超有效率咁溫一個鐘書，分分鐘好過你溫十個鐘，但係咩都溫唔入腦。
雖然個個一講起壓力都會覺得喺負面同埋唔好嘅，但係凡事兩面睇，適當壓力其實都有好處！
唔知大家考試嗰陣，有無試過感受到有一股令你更精神，更有專注力嘅力量呢？
如果有，其實真係唔出奇！因為適當嘅「學習壓力」可以提升記憶力，增加學習成效！
壓力可以增加一件事嘅挑戰性，成為我哋平時做嘢嘅推動力，提升做事嘅效率同埋表現之外。有啲人喺面對壓力時，甚至可以提高腦力，令你嘅反應力提升，激發你體內嘅潛能。
小編 AfterSchool IG 成日收到同學仔 DM 話自己讀書好大壓力。小編自己都讀過 DSE， 所以非常明白各位嘅感受。。。
但記住！只要我哋學識喺適當嘅時候，調適壓力，令壓力維持喺適量水平，有壓力反而可能係件好事！
當覺得壓力太大，你可以搵同學、朋友仔、信任嘅人傾訴下心事 (搵小編都 ok 冇問題！)，亦不妨暫時放低手上嘅工作，打下機、聽下歌、沖個涼，放鬆下自己先。
面對壓力問題，其實無話邊個 solution 好啲 or 差啲，最重要係啱你自己！
大家努力到呢一刻，真係好叻！我哋一齊喺 2021 繼續加油啦！
|
https://unwire.hk/2015/08/07/star-wars-floats/japan-gadget/
|
每年 8 月 2 號至 7 號，日本青森市都有 Nubuta 祭（彩燈節），最多嘅時候會有二十多架彩燈花車跟隨隊舞蹈人員於大街穿梭，係東北三大祭之一，吸引超過 300 萬人到場觀賞。今年更加入咗星球大戰嘅主題花車添！雖然就飛唔到去日本睇，不過依莉詩就上網搵到幾張靚相，分享俾大家睇住先。
▲ 星球大戰嘅花車長 4.5米、闊 2.95米、高 3米左右。成架都發晒光咁，好搶眼架！
▲ 一開始由 C-3PO 帶住 R2-D2 展開冒險旅程。
▲ 因為喺紙紮燈籠，所以 R2-D2 個頭唔太圓呢！
▲ 之後就由尤達大師帶領天行者同 Obi-Wan Kenobi 同大家見面。
▲ 花車下面仲有黑武士同白兵現身。
▲ 跟住仲有第 7集先出現嘅 BB-8添！
▲ 機械人 R2-D2 一路跟住車隊前行。
▲ 最後仲有黑武士同大家驅除病魔。
|
https://hkofficedaily.com/%E6%B6%88%E8%B2%BB%E5%88%B8%E7%BE%A4%E9%AD%94%E4%BA%82%E8%88%9E-%E5%95%86%E6%88%B6%E5%81%B7%E5%8A%A0%E5%83%B9-%E7%9E%84%E6%BA%96%E8%80%81%E4%BA%BA%E5%AE%B6/
|
消費券一出群魔亂舞，同事個爸爸噚日喺街畀人拉咗入舖頭，耗盡消費券嗰$2000買咗三樽石斛粉（IG嗰邊有圖），另外仲要補貼幾百蚊，由於70幾歲老人家身上冇咁多現金，最後要call仔女嚟找埋尾數。根據同事形容，嗰間賣石斛粉嘅所謂舖頭只係臨時舖，即係今個星期賣電話殼，下個星期賣BB衫嗰種。
我自己weekend出去嘅時候都發現多咗奇怪舖頭，記得有間大大個牌寫住「買嘢可以用消費券」，嗰間舖一忽賣奇奇怪怪口罩、一忽賣不知名面膜、一忽賣鬧鐘，全部嘢都係拼拼湊湊，我哋後生一輩相信唔會中伏，但好似同事爸爸嗰啲老人家真係好易中招，啲店員仲要行出嚟拉佢哋入去。
除此之外，幾個長輩都話身邊有人係咁叫佢哋買營養品同埋藥之類，一直強調可以用消費券，但係連舖頭都冇，唔知啲不法之徒用咩方法可以扣到人哋嘅消費券，好在呢班長輩都冇中伏，大家要提醒屋企嘅老人家小心啲。
講到明群魔亂舞，牛鬼蛇神又點止咁少，好多人都發覺有商舖喺8月1號或之前幾日暗暗加價，無論係電子產品定係日用品，有明眼人發現商家早有準備mark up晒，就連食肆都一樣，相信係疫情影響太大，個個都瞄準消費券要賺返筆收復前失。
有唔少人話8月1號去買嘢畀舖頭劏，如果明碼實價其實你情我願，除非對方有隱藏收費，否則唔怪得人，但最恐怖係有商戶陰陰濕濕收多你錢，已經有網民話去食嘢嘅時候，埋單先見到餐廳另外收一項「消費券手續費」，所以大家畀錢嗰陣記得記得要check單。
街頭陷阱避得過，Office嗰啲呢……
有朋友公司發生咗一件事，話說佢入職一年以嚟，上司從未同過佢食飯，當日連welcome lunch都冇，不過噚日個上司就罕有地拉大隊出去食lunch，已經有同事話4人一枱好難成班一齊食，何況department有成10個人咁多，但係上司一意孤行，仲話分三張枱食都冇問題。
佢哋成班人都覺得奇怪，不過食個lunch又冇咩咁大不了，所以焗住照去，埋單嘅時候上司爭住畀，原來係想用咗啲消費券，再叫大家夾返cash出嚟，嗰餐一人平均$200，本身啲同事就食開茶記幾廿蚊set lunch，而家無啦啦要走去食「豐富午餐」，雖然$200唔係天文數字，但上司用呢招兜個圈套現就肉酸啲囉。
消費劵發放嘅頭幾日已經咁多古靈精怪嘢，嚟緊肯定仲多，大家要睇實自己同埋屋企人啲錢呀！
講起騙局就諗起呢段文，因為當時唔係出喺辦公室日報，可能有讀者未睇過 。
|
http://anitang216.blogspot.com/2023/10/blog-post.html
|
時間真係過得好快，原來對上我出去睇煙花已經係2016年嘅年初二煙花，數數手指，已經超過7年半，今年真係好想帶埋媽咪出去感受下現場氣氛，不過我媽怕人多，最後都無出去。最靚睇煙花嘅尖沙咀海旁，聽聞一早已經好多人，仲封埋入口，於是我就自己一個搭車去金鐘添馬公園搏一搏。
搭地鐵去到金鐘站大約係傍晚6點半，估唔到已經有好多人係海富中心對出嘅扶手電梯排隊行上去添馬公園，沿途見到好多人已經坐定定開餐等睇煙花。
而我就行去搵位影相，較靚景嘅位置都已企滿人，插針都插唔入，最後要行到較側較少人嘅位置至可以開到腳架。
最後一幕超震撼，當煙花匯演完結時，現場嘅人都拍哂手掌，氣氛係我咁大個人，第一次覺得最正嘅一次！散場時，見到大家都好開心地跟住人群有秩序地離開公園。
總結：太耐太耐無影煙花，真係忘記咗煙花拍攝技巧，仲有太耐無做運動，搞到搖完黑卡後，手臂竟然都酸痛咗兩日，雖然啲相影得唔靚，不過我都影得好開心，因為經過今次影煙花，又搵返自己當年攝影嘅初心，希望下次會再影得好啲！
|
https://www.letseatoutdiary.com/%E6%97%85%E9%81%8A/%E6%9D%B1%E4%BA%AC/2018%E6%9D%B1%E4%BA%AC%E5%AE%B6%E5%BA%AD%E6%A8%82-1-1-%E4%B8%89%E5%A0%82%E5%90%8C%E9%81%8A%E9%A3%9B%E6%9D%B1%E4%BA%AC/
|
07:00 到機場，去K段香港航空櫃位，優先隊打左唔少人尖。早前已經網上預辦登機，只欠我同紫凝，即場Check in後，好快就出埋幾張機票同埋寄行李。過安檢又係行特別通道，兩枝水過關無問題。過海關又唔算多人，整個過程都算好快搞掂。
出關後發現美食廣場大裝修，兜左個大圈先見到麥當奴原來照常營業，不過實在太多人，都等左一陣，咁岩wechat pay做$50減$10，又慳番少少。
8:30 到達208閘口登機，打卡是指定動作。BB車到達閘口先寄存，用到最後一刻。
因為班機都幾爆，電話訂BB票時已Mark左座位，機中2X行闊位後要隔好遠先有另外兩個位。咁惟有揀機中後嘅51行闊位，爸媽就坐49行，原來隔左道牆。
本次班機係HX608，09:15 – 14:55。飛定左好快就上BB餐。
紫凝算好乖，無乜扭計，食左果蓉、食少少麵包、飲果汁，之後訓左一個零鐘。我地就輪流食飯，公公婆婆又抱一陣。四個半鐘總算安然渡過，真係極限了。
今次係飛機早餐，一份點心拼炒麵，麻麻地一般般。另一份炒蛋香腸就唔錯。跟餐配士多啤梨乳酪、麵包。
|
http://caijingcarefree.blogspot.com/2010/12/blog-post_4121.html
|
上回講到，內地官方喉舌，患上熱錢敏感症，11月12日內地小股災，人民日報瀨國際投資銀行出口術，中央電視台《經濟半小時》，本來做做吓直擊G20系列，失驚無神痛擊香港，關注對沖基金屯兵積糧，密謀大舉侵華。
中銀香港(2388)研究員黃少明，隨口噏咗熱錢十萬億個數，攪到滿城風雨，不過茶杯風波，對中銀嚟講，真正十萬億火急，其實係人民幣清算額度突然爆煲。
香港係中國唯一離岸人民幣結算中心，中銀又係香港唯一人民幣清算行，同上海外匯交易中心，今年貿易結算有個80億 (人民幣，下同)兌換配額，到9月，仍然剩一半，但十月未完，另一半額度未夠一個月用盡，即係唔可以結匯，如果唔係金管局同人民銀行有個貨幣互換安排，借調100億人仔應急，十月底可能在香港銀行暢唔到人仔。
金管局踢爆事件後，銀行界消息人士，突然蒲晒出嚟，中港兩地通街毒箭，主流講法，話九至十月期間，人仔結算貿易，並冇特別增幅，清算行兌換配額等然爆標，有人借貿易之名，行炒賣之實，令中央大感不滿云云，撞啱內地官方喉舌熱錢敏感症爆發，又撞啱金管局帶隊訪京，增爭增加人仔結算額度，中銀鏹水洗都唔清。
如果香港只批准一間地產商起發水樓，大家可以估吓，其他大孖沙會點反應，中央獨厚中銀，做獨市清算生意，人仔個餅又越嚟越大，其他銀行表面上粒聲冇出，大家又可以估吓，背後做咗幾多嘢。
中銀管理第幾流，大家心中有數，但斷估唔會蠢到，殺隻會生金蛋嘅雞，攞對腳做鳳爪，單嘢背後有冇大行高人發功，得個估字，但個勢已經做咗出嚟，香港金融界，共乎已經出現共識，齊齊合奏清算行獨市風險太大，一係多幾間做，一係金管局做。
港銀人仔業務，涉及眾多外匯管制法規，普通人好難明白攪緊乜，斷估全香港有接近700百萬人(包括順叔)，結算同清算分別係乜都唔知，中銀從來冇解釋有關業務點運作，又冇拆條細數出嚟，母公司中國銀行(3988)，年報有條「結算與清算手續費」，09年收入75億，65億來自國內，當中10億差別，或多或少，可以反映中銀呢盤獨市生意，有幾好賺。
人民日報含沙射影，嫌疑犯高盛即刻對號入座，借啲意開個記者會公開解話，咁先係波，中銀除非自己身有屎，否則當係危機處理又好，投資者教育又好，都係時候出嚟為自己盤獨市生意解吓畫(最好搵埋黃少明出嚟講熱錢)。作為香港清算行，可以睇晒所有行家人仔盤路，香港銀行人仔盤越坐越大，斷估中銀呢盤生意，唔會獨市得好耐，不過霸得一時得一時，好過坐以待弊任人砌。
|
https://kestrelkwan.blogspot.com/2010/11/brownie_3443.html
|
以上材料份量可做 18 厘米方形蛋糕一個。
食譜參考自鄭慧芳、胡玉玲編著嘅《香港人氣甜品》。
- 所有粉類混合過篩 3 次；合桃洗乾淨，用抹手紙索乾水份，切碎。
- 朱古力加牛油隔熱水座溶，拌勻備用。
- 雞蛋、糖及鹽倒入兜內，用拂蛋器打至糖溶。
- 之後加入朱古力牛油隔溶液及橙酒，攪拌至表面有光澤。
- 將粉類篩入混合物內，用拂蛋器拌勻後倒入防黏模內。
- 將麵糊表面刮平，灑上合桃碎。
- 出爐攤凍後切件享用。
合桃一齊食， 口感層次一流。
仲有蛋糕碎㖭呀！
度朱古力只係個人喜好。
- 原食譜所用嘅酒係杏仁酒或冧酒；而糖嘅份量為 65 克。
- 由於麵糊比較濃稠，所以用拂打器攪拌麵糊比用膠刮更容易攪拌均勻。
- 若果用普通焗模的話，模內需墊上入爐紙。
|
https://dailyview.hk/Daily/2019/04/22
|
買完又買嘅拌麵？話你知十款回購度最高嘅台灣乾拌麵！
一齊唱住「麵麵麵麵麵麵麵麵請你食麵」！
窮先食麵？錯晒！
以前個個都會話，「冇錢啦，唯有食公仔麵啦！」～但係宜家，食乾拌麵係「Chill」嘅象徵，即使一組價錢要成過百蚊台幣，一向慳錢嘅台灣上班族都依然願意買！有啲仲要冇多幾個錢都買唔到啊！等DailyView網路溫度計用網路大數據排個「台灣十大必食乾拌麵」畀你參考下啦！如果你係乾拌麵fans，下面呢十款一定要同我食晒佢呀！
DV小教室：網路大數據透過 KEYPO大數據關鍵引擎 (keypo.tw)，以國際級的語意分析架構、先進的機器學習技術與人工智慧推論引擎，感知台灣網友語意脈絡與情緒，分析時事網路大數據。
阿舍乾麵呢個品牌都算係老牌子，佢喺以前台灣未興賣乾麵就以經跑出來同大家Say hi啦！做咗咁多年，已經有好多香港人知道阿舍乾麵，仲記得以前香港未有咩人做代購嗰陣，勁多人都係唔同論壇度問知唔知邊度有得賣！阿舍乾麵有出幾款麵種，例如外省乾麵，客家粄條同埋台南乾麵，照顧唔同人嘅口味！
點解有個「賈」字？因為呢個品牌係由明星賈靜雯同佢細佬一齊設立嘅～其實呢個品牌喺台灣都好出名㗎！不過可惜就冇咩見到香港人食過啦～佢賣得最好嘅就係麻花麵，用咗特選嘅白芝麻醬同花椒製造。佢嘅包裝仲要超靚超文青！啱晒女仔影相打卡，台灣藝人坤達同柯佳嬿嘅婚禮都喺用佢做賓客回禮𠻹！
金博家呢個品牌係由歌手曹格嘅老婆吳速玲設立，最出名嘅款式就係「蔥蔥回魂麵」，用咗手工方式日曬嘅關廟細麵，令你食到「索索」聲～佢勁到喺2018年嘅法國藍帶美食協會選為乾拌麵評比第二名，成為台灣第1，亞洲第2！鍾意食辣嘅人一定要試，因為佢哋係用獨門麻辣配方製造醬料包，包你真係食到「回曬魂」！
sui ooh水哦千拌麵係由台灣Youtuber「千千進食中」嘅千千開嘅～千千係個大胃王美女，食過珍饈百味嘅佢研發出嚟嘅拌麵又點會唔好食喎！「sui ooh」其實係台語「水喔」，意思係「讚喔」咁解。千拌麵用嘅係台灣在地冇農藥嘅老薑，加上香醇黑麻油，煮出嚟一定勁香！不過香港有得賣嘅地方就比較少見啦～可能大家都要努力搵下！
應該有好多香港人都識老媽拌麵，網上更加有唔少香港人分享老媽拌麵食評！好多鍾意食辣嘅香港人都表示佢呢款麻辣拌麵好香好好味～可以食到辣入面嘅唔同香料味道。老媽拌麵係用台南關廟刀削麵，加埋辣椒、花椒、八角等，最後落埋香菇素蠔油，唔怪之得咁香！依家香港都有得買，大家都快啲去試吓啦！
吓！你哋之前唔係介紹老四川係麻辣火鍋嚟嘅咩！？冇錯，但係老四川最近都開埋拌麵品牌，咁就啱晒心掛掛想食老四川麻辣鍋但係又食唔到嘅你啦！拌麵所附嘅麻辣湯包香辣氣味十足，食辣嘅人一定要試！不過可惜目前喺香港就比較難搵到地方買，可能要去台灣玩嘅時候托多幾包返嚟做存貨啦！
4 KiKi拌麵唔係舒淇研發㗎！
連KiKi拌麵都唔識就抵打啦！不過好似好多人都誤會咗Kiki就係舒淇，而呢個牌子就係舒淇創立，其實唔係！KiKi其實係一位男人，但舒淇就真係一直都好中意食KiKi拌麵，所以令好多人都誤會咗～點都好，KiKi拌麵係香港仍然係深受好多人歡迎嘅拌麵，亦都有好多香港Youtuber拍過開箱片試食，令到佢越嚟越出名，仲有好多香港人表示蔥油拌麵係最香最好食㖭啊！
乜有一座山叫蘭山咩？其實「蘭山」係台語，係「散銀」嘅意思。因為佢哋嘅宗旨係希望人人都可以用硬幣就食到好食嘅乾拌麵～佢哋好有要求，主要係接到Order先即做，避免存貨，令個個都食到最高質嘅乾麵！唔講唔知，原來佢好把炮，賣到去全球20幾個國家，銷售突破435萬碗！不過香港就未咁易搵到，要係台灣嘅銷售網送到香港啦！
呢款拌麵喺香港都比較少聽過～但原來佢喺台灣都係好出名！佢就犀利啦，佢係喺台灣368鄉入面嚴選知名嘅製作廠家去整特調醬料，係經歷咗好多次試驗先搵到最好嘅比例㗎！真係非常認真去研發呀！最多台灣人食油蔥味同億昌麻醬味，身為香港人嘅你快啲去試然後喺香港帶起熱潮啦！
1 曾拌麵你唔會未聽過掛？
咁多款拌麵你可以唔食，但係曾拌麵你就一定要食！因為佢真係好出名～曾拌麵已經係乾拌麵界嘅長輩級，知名度好到喺香港都掀起狂熱，個個都去買返至少幾包食。佢用嘅麵種係關廟麵，不過就改良咗變成波浪麵體，所以食落口非常有質感！好多香港人都話每隻味都好好食，完全揀唔落手邊款口味先係第一名！咁高評價你又試咗未呢？
本研究資料由《KEYPO大數據關鍵引擎》提供，分析時間範圍為2018年02月25日至2019年02月24日，共一年。
系統觀測上萬個網站頻道，包括新聞頻道、Facebook、PTT及各大討論區、部落格等，針對討論『速食乾拌麵』相關文本進行分析，並根據網友就該議題之討論，作為本分析依據。
好肚餓，好想一次塞曬十包麵落肚！
|
https://hkgame1.site/gameone%E5%A8%9B%E6%A8%82%E5%9F%8E%E9%AB%94%E9%A9%97%E5%88%86%E9%BB%9E%E5%85%88%E6%9C%89-%E8%A8%BB%E5%86%8A%E5%8D%B3%E9%80%81%E9%AB%94%E9%A9%97%E9%87%91100%E5%B0%B1%E4%BF%82%E5%92%81%E7%B0%A1/
|
娛樂城體驗金點玩？
娛樂城送體驗金就系畀你體驗娛樂城平台內嘅遊戲，但呢啲免費額度可以玩啲game呢？真人遊戲最低落注20蚊，好快就體驗完，今日就嚟介紹啲遊戲只要一蚊就可以投注，仲好過一蚊喺更低嘅投注遊戲有邊幾呀，等我哋再睇。
Gameone娛樂城體驗金全館都可以玩，點畀體驗金發揮最大化，以小博大，呢度執咗三大遊戲館只要一蚊就可以落注嘅遊戲總類。
喺Gameone娛樂城有6款電子遊戲系統，每款系統最低投注額都唔同最低約0.1蚊~ 6文，呢度執幾款投注額低入圍機率高幾game供大家參考。
CQ9電子又稱好路電子，內最熱門遊戲就系魔龍傳奇，館內電子最低投注額只要一蚊就可以投注，仲有電子類百家樂、炸金花、牛牛等對戰遊戲都系一蚊就可以投注。
JDB電子玩有特殊聯機方式，提高贏得獎金機率，高階符號同可以進行累積進度，達成喺另獲取獎金，免費遊戲中獲得特定圖型仲可單次累計增加免費game呢次數，此款電子系統重有每日任務獎金。
Joker電子遊戲多數由243賠付線方式得分，連續三軸出現三相同圖示就可以獲得獎金，館內較特殊玩法為埃及豔后這款遊戲，擁有32400賠付線。
MW電子遊戲中雷神之錘、開心農場特殊玩法系可以幫襯免費game呢次數同隨處支付，增加咗玩法樂趣，無須再靠彩數獲得免費遊戲，MW最低投注唔到一蚊，都幾啱低為皮嘅玩家投注。
KA電子又稱必勝電子，館內遊戲最低投注多最低一蚊，但有款唐人街遊戲最低百五，進入遊戲時候要睇投注額再進行落注，館內遊戲每款聯機方式玩法都唔同都會顯示向上角，大家可依自己喜好做選擇。
PG電子較為唔該啲系佢盡如遊戲館內需轉會點數比例，點數為1:0.2，舉例嚟講160蚊進入會顯示32蚊，睇到都唔好心急，出嚟嘅時候點數都會同比例換，雖然換啲好麻煩，但玩落嚟獎金都系中至多一款系統返還率喺96.62%。
Gameone娛樂城體驗金步驟：
娛樂城體驗金點換現金？
領到嘅免費體驗金，噉要點將體驗金換成現金呢？只要達成活動要求，隨時都可以換成現金，上面舉薦嘅遊戲中老虎機、捉魚機，都系好易打到洗碼量嘅項目，遊戲輸贏平均輕鬆就可以累計流水，以下為提款方法。
現金版體驗金換現金優惠需求：
幫各位執咗娛樂城體驗金嘅N種玩法，唔單止抵唯有落注真人百家樂，仲可以落注好多遊戲，用小小嘅金額積少成多，以上呢啲遊戲都好啱想要體驗Gameone嘅玩家們。
初次遊戲嘅玩家都唔使擔心，遊戲館內都有詳細規則，而老虎機、捉魚機呢兩款，簡單好上手，冇太多規則，都幾啱初哥初次嘗試，有任何問題都可以請線上客服協助，客服都系24個鐘線上服務。
“線上娛樂城：多元博奕遊戲，省錢又方便！”
|
https://www.businesstimes.com.hk/articles/143764/%E6%A8%93%E5%B8%82%E6%88%90%E4%BA%A4-%E6%A8%93%E5%B8%82%E8%B5%B0%E5%8B%A2-2023-%E8%8D%83%E7%81%A3%E5%8D%801%E6%9C%88%E6%88%90%E4%BA%A4%E5%A2%9E2%E5%80%8D-%E5%8D%80%E5%85%A7%E4%B8%8A%E8%BB%8A%E5%AE%A2568%E8%90%AC%E8%B2%B7%E9%8C%A6%E8%B1%90%E5%9C%92%E4%B8%89%E6%88%BF-%E9%BA%97%E5%9F%8E%E8%8A%B1%E5%9C%92%E4%B8%89%E6%88%BF%E9%AB%98%E4%BC%B0%E5%83%B9%E6%B2%BD/
|
樓市成交｜樓市走勢｜荃灣區1月成交增2倍，通關旺市打破例靜的「辦年貨週末」。區內上車客568萬買錦豐園三房、麗城花園三房高估價4%沽。
荃灣區1月成交增2倍，有地產代理指，通關旺市打破例靜的「辦年貨週末」。其中錦豐園564實呎三房戶，568萬元獲區內上車客承接；荃灣麗城花園半月10宗成交，實呎均價重上10,000元關口。買家多次入市碰壁，追價以750萬元購靚裝3房，高估價約4%成交。
美聯物業荃灣愉景新城分行聯席區域經理鍾家豪表示，荃灣區本月暫錄成交約85宗，較上月同期升近2倍，平均呎價亦上升約5%，上週末荃灣區睇樓量較上週升約1成，與過往農曆新年前例靜的「辦年貨週末」大不相同，可見買家入市心態趨強，該行剛促成荃灣中心一個564實呎戶成交，以568萬元獲區內分支家庭承接，2002年貨升逾7成。
美聯物業鍾家豪指出，剛促成的錦豐園1座高層E室單位，實用面積約564呎，建築面積約780呎，為三房間格。據悉，買家為區內上車客，見通關後帶旺區內氣氛，盤源消耗速度加快，把握心儀單位速入市，放工即睇樓，議價至深夜拍板，單位終以568萬元成交，折合實用呎價約10,071元，建築呎價為7,282元。
原業主於2002年以約332萬元購入上述物業，持貨20年，賬面獲利236萬元，期內物業升值約71%。
美聯物業荃灣海之戀分行高級分區營業經理何振榮表示，該行促成一宗荃灣海之戀兩房海景戶成交，以950萬元獲區内家庭客承接。
何振榮表示，剛成交單位為荃灣海之戀5C座中高層C室，實用面積約531平方呎，屬兩房戶型，朝向正西，坐享海景，間隔方正實用，連接大型商場，港鐵荃灣西站上蓋，四通八達，生活便利，質素不俗，故獲買家青睞。買家為區內家庭客，原業主開價1,138萬元，議價188萬元，終以950萬元成交該單位，實用呎價約17,891元。
業主於2017年以約835.4萬元購入物業，持貨逾5年，賬面獲利114.6萬元，期内物業升值約14%。
中原地產萬景峯分行A組高級資深分區營業經理陳麗嫦表示，通關後樓市交投暢旺，現時普遍業主願意提供一定的議價空間，加上年關將至，不少買家加快入市。
陳麗嫦表示，萬景峯本月錄得2宗成交，分行剛促成萬景峯1座中層E室成交，實用面積508平方呎，兩房間隔，享內園景及荃灣市景，叫價1050萬元。原業主去年9月放盤，因急需換樓，見銀行估價已下調，故配合市況減價沽貨，最終以916萬元沽出，折合實用呎價18031元，減幅約13%。
陳麗嫦指，買家為同區分支家庭，見年關將至，所以加快入市決定，心儀萬景峯坐落於市中心，設有天橋貫通港鐵站及多個大型商場，交通及生活配套完善，而上址內櫳企理，景觀清靜，快速決定購入自用。原業主則於2010 年12月以442.8 萬元買入單位，自住12年轉售，帳面獲利473.2萬元，升幅1.1倍。
中原地產荃灣立坊分行高級區域營業經理黃超華表示，近期樓市回暖，成交明顯加快，業主態度開始轉硬，部份買家不惜追價入市。分行新近促成荃灣麗城花園3期7座低層F室成交，實用面積728平方呎，睡房享海景，附帶新淨雅致裝修，叫價760萬元，新近有買家還價738萬元，幾經議價後，業主企硬750萬元，買家最終決定追價承接，成交價較銀行估價高約4%，折合實用呎價10302元，呎價屬「高層單位價」。
黃超華表示，買家為用家，最近洽購多個單位，因還價過低，未能成功入市，而每次單位都以高於其出價沽出，眼見市況暢旺，有質素的放盤愈來愈少，怕農曆新年後樓價反彈力度更大，故此追價購上述優質戶。原業主則於2013年以495萬元買入單位，持貨10年轉售，帳面獲利255萬元或52%。
黃超華指，麗城花園本月成交暢旺，上半月共錄得10宗買賣成交，已經追平上月全月成交量，而上月同期只有2宗成交。平均實用呎價方面，本月均價重上1萬元關口，約10313元，較上月升約6.8%。
中原地產荃灣愉景新城第一分行分行經理張志豪表示，樓市已重拾活躍，後市看好，不少買家趕趁農曆新年前加快入市。荃灣海之戀本月上半月錄得6宗二手買賣成交，上月全月則有4宗成交，已超50%。分行新近促成海之戀‧愛炫美5座高層C室成交，實用面積531平方呎，兩房間隔，享海景，最初開價980萬元，最新以958萬元沽出，實用呎價18041元，略低於市價，早前同座較低層A室同類單位以1000萬元沽出，是次新成交造價低4.2%。
張志豪表示，買家為上車客，心儀單位附連雅致裝修及享壯麗海景，又屬屋苑少數附設梗廚的單位，有見樓市回暖，部份業主開始收窄議價空間，怕農曆新年後樓價會明顯上升，覓盤兩星期便火速決定入市上址自用。
張志豪指，原業主於2017年9月以852萬元買入單位，持貨5年多沽出，帳面獲利106萬元，單位期內升值12%。
|
https://hk.finance.yahoo.com/news/%E6%93%8D%E7%9B%A4%E6%89%8B%E6%9C%AD%E8%A8%98%E2%94%82%E8%97%89%E7%99%BC%E9%9B%A2%E5%B2%B8%E5%A4%AE%E7%A5%A8-%E4%BA%BA%E8%A1%8C%E6%96%B0%E6%8B%9B%E7%A9%A9%E6%BB%99%EF%BC%88%E5%89%B2%E6%9F%91%E4%BA%BA%EF%BC%89-000053027.html
|
又到估息時間！美國聯儲局本周議息，結果將於本港時間周四凌晨2時揭盅。此前出爐嘅經濟數據包括：上周三、四公布嘅8月CPI、8月PPI受到油價飆升刺激而高過預期，上周五公布嘅9月紐約製造業指數遠超預期（報1.9，預期為-10，8月為-19）；不過，數據顯示核心通脹大致放緩。睇利率期貨，市場押注今次議息暫停加息機會為98%，但11月或12月再加息機會都有約三成。
上周五，美股「四巫日」（指數期貨、期權；股票期貨、期權四期結算），撞正汽車工會罷工，加上9月密歇根大學消費者信心指數初值低過預期，利淡市場氣氛，三大指數跌0.8%至1.6%；港股ADR比例指數低水93點或0.5%。要注意係，期油連日企穩90美元之上，收91.2美元；10年期債息再度升穿4.3厘，收4.336厘；美滙指數連升9周，企穩105之上，收105.33。非美貨幣受壓，歐元連跌9周，收1.066；日圓再創10個月新低，收147.85兌1美元。
中港股民最關心嘅係人民幣滙價，畢竟中資股收入以人民幣為主。上周四傍晚，人民銀行喺統計局公布經濟「三頭馬車」——消費、工業、投資數據前夕，宣布下調存款準備金率0.25個百分點，翌日生效。人行放水刺激經濟，人民幣離岸價先軟後揚，總算止住傍晚跌勢。降準喺市場預期之內，但宣布時間、生效時間則喺預期之外；往常係喺數據出爐後出手，約10日後實施。睇人行公告，除咗釋出穩經濟訊號，更提到穩滙率。
事實上，人行本月已多番出手撐人民幣滙價，包括：
③銀行又被告知，企業兌換5,000萬美元或以上需要人行審批。人民幣在岸價上周五收7.2749兌1美元，離岸價收7.2808。
另外，人行上周三更公布，本周二喺香港發行150億元人民幣6個月期央行票據，係一個月內第二次在港增發央票，更係2018年在港發行央票以嚟該期限最大規模。市場解讀人行透過發行離岸央票吸收離岸人民幣流動性，推高離岸人民幣息率，打擊空頭，並收窄境內外人民幣價差。此舉意義重大，顯示人行有意將發行央票變成離岸人民幣流動性管理工具，離岸人民幣嘅公開市場操作，引導離岸人民幣息率調整人民幣滙價。
港股上周五衝高回落，升幅腰斬，收市只升134點或0.8%，報18182，本周反彈關鍵睇人民幣！人民幣離岸價上周喺1美元兌7.3水平幾度上落，後雖反彈至7.28水平，但似動力不足。至於恒指，受制下降軌（18450），收於20天線（18175）附近，呈十字星待變形態；保歷加通道仍在收窄，闊道不足6%，亦係待變格局。恒指若向上突破，可望挑戰月初高位18900水平，支持位睇前底17573。
人行降準放水而非減息放水，好處包括：①增加放貸量，銀行可多做放貸生意；②無影響銀行淨息差；③中美息差不變，人民幣貶值壓力減輕。降準利好內銀股，當中招商銀行（3968.HK）盈利能力跑贏同業，可睇高一線。招行中期按年多賺9.1%，高於同業嘅0.8%至5.2%；淨利息收益率2.23%，高於同業嘅1.31%至2.08%；淨息差2.12%，高於同業嘅1.4%至2.06%。
|
https://www.letseatoutdiary.com/%E8%8F%9C%E5%BC%8F/%E5%8F%B0%E5%BC%8F/2024-%E5%BE%A9%E6%B4%BB%E7%AF%80%E5%85%AD%E4%BA%BA%E8%A1%8C%E5%8F%B0%E5%8C%97%E4%B9%8B%E6%97%85-%E7%AC%AC%E4%B8%89%E6%97%A5%EF%BC%BB3-5-%E8%80%81%E8%A1%97%E7%BE%8E%E9%A3%9F%EF%BC%BD/
|
完成八里之行，就乘搭渡船返淡水。剛剛日落時份，海上風景更架靚。
到達淡水老街，兩邊都好多店舖。其中一間餅店好多Hello Kitty主題產品。
下午茶食少少甜品，揀左呢間非常出夠嘅麻糬專門店。剛好小店最入有一張四人枱，旁邊仲有位置可以放BB車。
三款都係一堆白雪雪鮮奶麻糬，下面有唔同款式嘅調味粉。麻糬本身不太甜，入口好腍好黏口，奶味都幾重。生花芝麻粉磨得好幼細，將麻糬切開撈勻一齊食味道不錯。柳絲加紅豆又係絕配，係一款好輕型的甜品。
紅豆浣水麻糬 NT$110﹕揀左一款係甜湯版，就好似淡糖水加麻糬，明顯給比下去。
淡水排隊名物，全人手製作，黎到時剛好遇上新一輪製作，可以即場睇表演。係一個層層疊疊花生同糖嘅古味味軟糖，入口煙韌痴口，花生加糖完美融合，又唔太甜。即食口感夠腍，夜晚放耐左變乾左少少，影響口感。
黎到台灣點唔可唔試鹽酥雞。繼光雞炸得香，唔油膩，炸漿脆脆，雞肉味道香甜，揀左微辣更加惹味。
|
https://football.fanpiece.com/cystadium/%E7%9A%87%E9%A6%AC%E5%8B%A2%E7%B0%BD%E6%88%B4%E7%B6%AD%E6%96%AF-%E5%B7%A6%E8%B7%AF%E5%96%AE%E7%88%86%E5%A2%9E%E6%B7%BB%E7%81%AB%E5%8A%9B-c1454552.html
|
西甲強權皇家馬德里目前為西甲冠軍而努力，季後嘅轉會形勢，早喺季中已經開始佈局。除咗麥巴比極大機會強勢加盟之外，後防方面隨時迎嚟拜仁飛閘戴維斯來投。
加拿大籍嘅阿方素戴維斯（Alphonso Davies），早已經係拜仁慕尼黑嘅鐵膽左閘，佢目前份合約喺2025年到期，但一直扭扭擰擰唔肯續約。而《The Athletic》註皇馬記者Mario Cortegana上個月嘅內幕消息指，戴維斯當時同皇馬達成口頭協議，2024或2025年夏天會登陸「銀河艦隊」。
如果皇馬急嘅話，今年夏天就可以提出低於市價嘅報價，迫拜仁接受。對拜仁嚟講，如果確定球員唔會留隊，最好嘅做法就係接受現實提前兜售，至少保住帳面上嘅價值，所以就睇戴維斯離隊嘅意願有幾堅決。中堅阿拉巴（David Alaba）喺2021年免費加盟皇馬，拜仁正正唔想重蹈覆徹。
而除皇馬之外，巴塞隆拿同部份英超球隊都有意招募戴維斯。不過，皇馬首席球探Juni Calafat同總監Jose Angel Sanchez早就同戴維斯接觸，包括上個月再次見面，可見成事機率之高。
目前皇馬嘅正選左閘係費朗文迪（Ferland Mendy），呢位法國人同樣係以速度見稱，合約咁啱又係2025年到期。不過比起未來可期嘅戴維斯，28歲嘅文迪喺年紀上輸蝕，球會都冇將佢列入非賣品嘅行列之中。陣中仲有青訓產品法蘭加西亞，同文迪形成良性競爭，隨時準備取而代之。如果戴維斯真係加盟，咁加西亞嘅隊內前途就真係岌岌可危。
另外，基朗拿今季以黑馬姿態崛起，陣中左翼衛古迪利斯（Miguel Gutierrez），正正都係師出皇馬之門。皇馬季後有權以€8M嘅回購價買返佢入隊。所以，皇馬喺左閘位置上係面臨緊4個選擇。
以今季皇馬嘅立陣嚟睇，收縮中路嘅做法，有利閘位前壓嘅戰術發揮。爆發力特強嘅戴維斯喺左路，對皇馬嘅進攻能夠帶嚟更進一步嘅增幅。而佢喺2021年前同阿拉巴有合作嘅經驗，係拜仁師兄弟嚟關係，左閘同左中堅之間嘅默契問題，應該唔使過於擔心。
而文迪喺防守穩定性上更勝一籌，位置感、判斷力都非常出色，能夠有效阻止對方嘅進攻，佢喺空中對抗同一對一防守方面都表現優秀，喺控球技術上更見穩定，球隊需要拖慢進攻時，就唔需要中場時時移位支援。
不過，戴維斯嘅身體質素，如果彌補到失去文迪後嘅缺失，咁皇馬當然會優先選擇年僅23歲，而且可以低價投得嘅戴維斯。
|
https://photomarket.hk/thread-6270-1-1.html
|
英磅跌，所以前排去咗倫敦玩幾日，當然有參觀當地防空洞，結構同我地之前去過嘅香港、日本、國內防空洞又有唔同，值得一看！
同之前日本防空洞不同，英國果啲要起到梯形，唔知點解？
所有通道都係梯形。
除梯形外，仲要好矮。
越入就越矮。
不好此道者好難會留意到嘅。
|
https://mobile.discuss.com.hk/viewthread.php?tid=30780367
|
最近新iPhone14 pro到手 目前裸奔中，好鬼驚會跌爆，想問下有咩手機殼保護力唔錯架？
樓主買咗咩色呀？
早幾日iPhone 14出，喺沙田新城市CASETiFY見好多人排隊買殼⋯⋯⋯ 買殼洗乜去門市買呀？
上網買撳幾個掣就買到啦，都唔明啲人點解要成個鐘去排隊⋯啲時間真係多到可以咁樣嘥？
iPhone病毒AI識別自動send相出去，冇開data但都用我data send，點算？
究竟何時才開得？
|
https://m.review33.com/forum_msg.php?db=3&tstart=125&s=&topic=80210329153958&number=74
|
民族一早復興咗啦，喺佢哋仲落後啫，唔知自己蠢真喺好恐怖！
viutv 網頁重溫 update 緊。
BTW, 福伯仲拍唔拍到 Jones 第五集？
睇到佢係Doom Patrol 演出好感動。
Keep working hard。美國精神。
今屆賽果都幾熱血！
我好鍾意睇 jamie lee curtis。好高與佢終於有recognition she well deserves。
得咗！！！！！！
|
https://www.moneysmart.hk/zh-hk/personal-loan/aeon-flexi-personal-loan?provider_slugs%5B%5D=-1&loan_amount=200000&loan_tenure=24&monthly_income=20000&category_slug=personal-loan&sort_by=recommended
|
AEON「貸靈活」私人貸款計劃(私人貸款．公務員/專業人士貸款)提供全期免手續費，而且貸款額高達月薪12倍或HK$1,000,000，長達60個月還款期兼月平息低至0.2％。
即日起至6月30日，經MoneySmart申請AEON 「貸靈活」/「清數易」私人貸款，不論批核與否，均可額外享HK$500 Deliveroo電子禮品卡，讓你喺足球狂熱中充滿能量，盡情享受每一刻🍔🔥！ 優惠受條款及細則約束。
客戶須於2024年8月31日或之前登入MoneySmart並提交獎賞換領表格，並填寫由Aeon提供之有效貸款申請參考編號/Aeon發出之貸款申請證明（郵件/ SMS/ 電郵），方可獲取額外申請獎賞。
6月貸款推廣優惠期有限並受條款及細則約束，詳情請按此。
貸款確認後，一般情況下貸款金額可經「轉數快」24x7即時存入指定銀行，惟相關銀行/機構或設有收款限制，實際入賬情況及時間須根據相關銀行/機構的處理和決定。AEON不會因任何情況引致延誤而負責。
AEON 「貸靈活」私人貸款可經手機應用程式、網頁或分行申請，而貸款額、利率及還款期數會因應申請人信貸報告有所影響，因此批核結果與要求有機會不同。
申請人經網上申請AEON 貸靈活，最快30分鐘批核。成功批核後，AEON就會經FPS轉數快24x7即時存入指定申請人銀行戶口。
申請AEON貸款容易獲批嗎？
申請AEON貸款需提供入息證明，並非所有人都適合申請。一般而言，向財務機構借貸比銀行申請貸款較容易。所以，如果你向銀行申請私人貸款獲拒，不妨嘗試向AEON申請貸款。
|
https://finance.now.com/news/post.php?id=856329&type=analysis
|
今年以來，恒指跌3%。澳賭股表現參差，美高梅中國(02282)升31%，永利澳門(01128)升14%，澳博(00880)升10%，新濠國際(00200)跌6%，銀河娛樂(00027)跌20%%，金沙中國(01928)(市值1,460億元)跌21%。追落後，買金沙。
一，金沙2月16日晚宣布去年業績，翌日股價最高24.65元。4月18日晚宣布今年首季業績，績後最低17.82元，昨日(4月22日)收報18.12元，較2月中末績後最高跌去26%。首季業績公布後，彭博收集14份券商報告，Jefferies最牛睇37元，大摩最熊昨日(22日)睇21元，平均睇26.6元，較現價高47%。
二，2022財年（12月年結），金沙業績跌至谷底，虧損124億元（港幣．下同）。2023財年大復甦， 營收512億元，大增307%；純利54.2億元，相等於新冠疫情前2019財年的34%。
2024財年首季，金沙營收141億元，按年大增41%；按照美國公認會計原則，Q1純利23.3億元，去年同季為虧損0.78億元。
三，2024財年，彭博綜合券商預測，金沙盈利108億元（EPS 1.33元），增長1倍，PE 13.5倍；2025財年預測盈利141億元（EPS 1.72元），PE降至10.2倍。在非新冠疫情的正常時期（2014至2019年），金沙低PE 32倍 / 11倍，平均21倍，現時折讓頗大。
金沙現價18.12元，目標24.65元，潛在升幅36%。滙證（4月）睇30.5元，麥格理（4月）睇29.8元。
|
http://amyng888.blogspot.com/2021/06/no1-compeed.html
|
傷口又痛、又難癒合、仲會留疤添！
好彩用咗Compeed，唔再刮腳啦！
即時舒緩疼痛，形成保護，促進傷口癒合。
此外，仲有夏天必備嘅涼鞋隱形救星：
即時解決刮腳及預防水泡困擾。
可以買多幾對鞋啦！
產品由 Compeed 提供。
|
https://orientaldaily.on.cc/cnt/news/20190712/00176_081.html
|
被指係違法佔領行動（佔中）「幕後黑手」同「金主」嘅壹傳媒黎智英（漢奸黎），不時唱衰香港被人詬病，早前同美國國務卿蓬佩奧及美國副總統彭斯會面，傾《逃犯條例》修訂同香港自治等議題，被官媒點名怒轟賣港。有網民睇唔過眼，決定要將「連儂牆」發大，擴至漢奸黎屋企，以及英國同美國駐港領事館！
佔中搞手漢奸黎至今仍未落鑊，外界炮轟律政司司長鄭若驊給予保護傘，令佢繼續逍遙法外，同時亦令佢肆無忌憚，搞亂香港。尤其係包括漢奸黎在內嘅「搞事四人幫」，喺反修例事件中一直高調攪局，漢奸黎更同民主派喺反修例事件上大合唱，早前喺多次反修例遊行中，佢更似係喺佔中期間擔任指揮「做上癮」，不但喺中途插隊，更不停催促遊行人士行快一啲，自己更超越隊頭領行，儼如遊行總指揮。
喺反修例集會中發生激烈衝突後，政府宣布暫緩修例嘅立法工作，但反修例人士嘅行動持續，聲稱網民號召先後去圍警察總部、政府總部同律政中心，搞到政府運作癱瘓，而示威者嘅行動更變本加厲，早前更衝擊立法會大肆破壞，癱瘓立法會嘅運作。
再加上反修例遊行遍地開花，幾乎區區都有遊行，依家社會嚴重撕裂，而佔中期間喺金鐘設置嘅連儂牆，現時亦喺多區出現，不時引發謾罵，近日亦因有市民撕走連儂牆嘅紙張爆發多次衝突，都唔知點收科同修補撕裂？
喺香港咁動盪同混亂嘅情況下，漢奸黎竟然去咗美國同蓬佩奧及彭斯會面傾反修例等議題，繼續唱衰香港，已被外界炮轟漢奸黎同境外勢力有所勾結之餘，會面更係挑釁中央政府神經，進一步搞亂香港社會氛圍。
老實講，漢奸黎最喜歡向英國同美國乞求關注，而兩國亦喺修例問題上不斷發聲，亦有民主派議員專程去兩地外訪交流，看似裏應外合齊反香港。網民決定喺本周六先去兩國駐港領事館「築建」連儂牆，呼籲唔好干預或操控香港。
至於賣港「大旗手」漢奸黎，網民就話喺下周日踩上其位於何文田大宅，講明見牆就貼，仲係撕一貼百，要求漢奸黎唔好唱衰香港。不過，漢奸黎一直都係靠賣香港維生，面皮又成丈厚，未必貼一貼就叫停到。
|
https://packngo.hk/16087/
|
突擊減價！香港快運航空單程東京/大阪/福岡$298起！
又係快運減價嘅時候喇！香港快運航空突然劈價！香港快運航空二人同行單程東京/大阪/福岡$298(來回連稅$1471起)。
價錢唔包行李，供應都有，價錢普通都算可以考慮，如有需要就入貨啦！
探親堅抵玩！時間都靚！長榮航空來回溫哥華$2854起！
加咗少少價！不過都抵搶！越捷航空單程胡志明市$16起！
Next story 回歸劈價！包行李！吉祥航空來回上海$451起！
Previous story Last Minute平盤！識玩一定玩跑分/Explorer Pass！香港航空來回沖繩$470起！
|
https://holiday.presslogic.com/article/139326/%E5%85%A8%E6%B8%AF%E9%A6%96%E5%89%B5-%E9%8A%85%E9%91%BC%E7%81%A3%E6%96%B0%E9%96%8B-37%E6%AD%A3%E5%AE%97%E9%87%8D%E6%85%B6%E9%BA%BB%E8%BE%A3%E7%87%99-%E5%BF%85%E9%A3%9F%E5%86%AC%E9%99%B0%E5%85%AC%E9%BA%BB%E8%BE%A3%E7%87%99%EF%BC%8B%E9%BA%BB%E8%BE%A3%E6%8B%8C%E9%BA%B5
|
全港首創！銅鑼灣新開$37正宗重慶麻辣燙！必食冬陰公麻辣燙＋麻辣拌麵！
全港首創！銅鑼灣新開咗一間正宗重慶麻辣燙！$37包3款餸就食到正宗重慶麻辣燙，足足有30多款配料比你任揀～而麻辣燙嘅湯底有3款，分別招牌麻辣燙、泰式冬陰功麻辣燙、番茄湯底麻辣燙，每款湯底都超入味！另外無湯嘅有麻辣口味拌麵，麵底都有8款選擇。
麻辣控必食！自家調製嘅麻辣湯底，薯粉完全吸收晒湯底嘅精華，一啖湯底一啖薯粉，超惹味！另外自選配菜，小編就係揀咗豆卜、豬紅、豬皮、牛百葉，仲有秘制豬腩，豬腩好厚肉、超級入味呀！
唔想食辣可以試下呢款充滿泰式風味嘅冬陰功湯，非常濃味，唔算好辣又唔會好酸，食完碗麵記得飲埋個湯底先滿足！配菜有重慶酥肉、肥牛、木耳、薯仔片等等。
另外有全日套餐 ($65)！包括招牌麻辣燙(自選3款配料)、吐司(3選1)、凍檸茶！
牛油吐司即叫即製！加埋芝士、肥牛、煎蛋同秘製醬料，超豐富呀！
酸梅汁係餐廳自家製！解辣一流！
|
https://www.bigfuntrip.com/%E5%A5%97%E7%A5%A8-%E4%B8%AD%E6%97%85%E7%A4%BE-%E6%BE%B3%E9%96%80-20180703/
|
世界盃踢得如火如荼，約埋班 friend 齊齊睇波就最開心！但搵地方睇都幾頭痕！不如衝出香港，過澳門 book 間靚酒店睇波，仲可以趁機會輕鬆返兩日添！
中旅社有幾隻套票都幾抵玩，以澳門酒店＋來回船飛為例，每位$639起！可以喺酒店入面同班 friend 一齊睇波，部分套票仲包埋飲品小食 / 餐飲券！另外就連廣州套票都筍！
而澳門十六浦更推出連串世界盃「夏日狂賞」推廣活動，於咖啡店睇波可用優惠價$158歎美酒＋小食、首18-20名顧客可更獲贈免費啤酒！另外又有「估賽果、贏巨獎」嘅活動，獎品係總值$28,000嘅旅遊禮券，勁吸引！
優惠套票推介：
另備有包來回直通火車票套票，每位$749起。
以「澳門麗景灣藝術酒店」雙人套票為例，2人連稅共$1,300起，即每位連稅$650起！
提提大家：以上澳門套票價格為2人同行每位計，並以香港來回氹仔價格為例、未包每位$11稅項。如要於屯門上落，就要加返$28乘客服務費。
|
https://mamidaily.com/tag/%E7%A7%81%E7%AB%8B%E5%B0%8F%E5%AD%B8
|
12間直私小學歡迎插班入學！ 報名日期+申請方法+學費 全面睇！
明年升小一K3學童家長必睇！ 港九新界18間熱門直私小學招生中！
12間熱門私立直資小學招收插班生 男拔小僅設3日期限 4校全年接受申請！
新界熱門私立小學最新學費+升中資訊 家長選校必看！
幼兒升小選校父母必睇 港島熱門11大私立小學資訊一覽！
|
https://www.moonmoonkitchen.com/2014/01/blog-post_2.html
|
1.糯米粉加入清水(先留起20g水份)，拌勻搓勻。
2.若見粉糰太乾，逐少加入其餘水份搓揉。
3.分成均勻小份，用手輕輕搓圓。
4.煮好糖水，加入小丸子，煮至浮起，再煮2分鐘即成。
真係好紫！ 我都鍾意紫心無咁甜，但唔易買到！
大老爺整既可樂包， 掂嗎？
祝你一家新年快樂！ 健健康康！ 平平安安！
哈哈，唔怪得之妳話其實係大老爺想要部機就真啦！
|
http://orientaldaily.on.cc/cnt/finance/20171103/00202_023.html
|
絲絲講場：喬布斯愛車值幾錢？
出名追求完美到幾乎冇人性嘅Apple Inc.已故前教主喬布斯會揀咩車？原來係架配黑皮內籠嘅鈦銀色寶馬Z8！呢架教主生前座駕下月會公開拍賣，預計成交價會去到40萬美元（約312萬港元）。
呢架寶馬Z8，陪Apple已故教主喬布斯走過人生高低，但佢超憎隨車跟嘅Motorola摺龜（圓圖）。
架車○○年出廠，喬布斯喺同年買，喺啲加州登記文件上，佢甚至用實名同佢個人住址登記，向來乜都搵方法隱名嘅佢，好少咁做。不過最搞鬼係，隨車仲跟埋一個寶馬標誌嘅原廠Motorola摺龜，睇怕係喬布斯擁有過嘅嘢當中，佢最憎嘅其中一件！
聽講當年係甲骨文公司CEO埃利森說喬布斯買，話寶馬Z8係現代汽車工程與人體工學嘅典範，襯晒佢喎。
睇番，喬布斯買呢輛車嘅○○年，正正係佢強勢回歸Apple後正式坐番正個CEO位嗰年。佢揸咗架車三年幾，○三年賣走，嗰年佢被診斷患癌。呢輛車明顯陪佢走過人生好重要嘅高低。
|
https://onesportpro.hk/soccer-life/%E3%80%90%E8%8B%B1%E8%B6%85%E3%80%91%E9%9B%99%E7%89%B9%E5%8D%B1%E6%A9%9F%EF%BC%81%E6%84%9B%E8%8F%AF%E9%A0%93%E5%92%8C%E5%88%97%E6%96%AF%E8%81%AF-%E6%9E%97%E4%BC%AF%E4%BB%B2%E6%9C%AA%E9%96%8B%E9%BD%8B/
|
近幾日，英國球圈有個話題，林柏特同謝拉特，邊個會先落馬？兩大英格蘭傳奇中場，任教球隊都處於低谷，面對好大壓力。
當然，有人比雙特更快玩完，0:9慘負利物浦後，柏加已被般尼茅夫解僱，成為新球季5大聯賽首個落馬主帥。柏加同雙特係同輩球員，更係同類型中場。早一輩英格蘭中場，最有代表性係白賴仁笠臣，教波成績亦有目共睹。
周三凌晨英超快車，愛華頓出盡飲奶力，雖然由安東尼哥頓先開紀錄，但實力所限，仍被主隊列斯聯迫和1:1，今季5戰3和2負，仍未打開勝利之門；林柏特近16仗只得4勝，未能改善極低勝率。
進功力弱係死症，李察利臣轉投熱刺，位置難以填補，安東尼哥頓夠快有技術，但唔係射手型，要等腳患馬卡維特利雲復出，情況先至可以改善。
謝拉特同病相憐，維拉近15仗只贏3場，新季除擊敗愛華頓，其餘3仗全敗，開鑼戰仲要輸畀般尼茅夫，今晚作客4戰全勝嘅阿仙奴，對手信心狀態超強，維拉再輸機會極高。雪上加霜，周日更要對曼城，連續兩仗輸少當贏，4連敗勢難避免。
計被炒壓力，謝拉特可能比林伯更大，維拉季前曾予外界一定寄望，依家踢成咁，謝拉特上場已經畀維拉球迷狂噓，反觀愛華頓，早已被睇死繼續護級，冇期望就冇失望。
同晚車路士繼續反覆，雖然史達寧先開紀錄，但之後完全被動，作客1:2負修咸頓。今季短短5輪，車仔已第2次落敗，而且係輸畀修咸頓、列斯聯呢類中型班，轉會窗仲有兩日，車仔再買唔到中鋒的話，睇嚟今季都唔使預佢哋爭標喇。
Prev上一篇19歲出書做老竇 早熟安東尼 誓破曼聯森巴魔咒！
|
https://football.fanpiece.com/goaliedaily/%E8%A7%A3%E6%A7%8B%E7%90%83%E4%BE%8B-%E8%89%BE%E9%81%94%E8%87%A3%E5%BF%AB%E7%A2%8C%E5%80%8B%E6%B3%A2%E5%87%BA%E5%8E%BB%E8%A2%AB%E9%98%BB-%E5%90%8C%E7%95%B6%E5%B9%B4%E5%8D%A1%E5%88%A9%E5%A5%A7%E6%96%AF%E6%9E%9C%E7%90%83%E6%9C%89%E5%92%A9%E5%88%86%E5%88%A5-c1428358.html
|
話說喺英超第四週嘅曼城對水晶宮賽事入面，似乎有一球具「爭議性」嘅詐糊出現。當時曼城落後緊 0:2，曼城門將艾達臣接完一球射門之後，想走前碌個波畀隊友即刻反擊，點知碌中咗水晶宮球員艾度亞隻腳，改變方面之後畀佐敦艾耶射入半空門，仲以為水晶宮可以領先 3:0，不過球證就吹返轉頭話係犯規在先，所以入球無效。
見到有唔少球證唔理解點解呢球會係犯規，情況同當年利物浦對皇家馬德里嘅歐聯決賽入面卡利奧斯失嘅第一球相似但又無判犯規，究竟有咩分別？
一齊睇一睇足球球例：
判對方得一間接自由球，如球員：
而艾達臣今次呢個情況就係「當守門員正釋放皮球時」，艾度亞唔單止有意圖而係直接「踢中皮球」，重點係當個波仲喺艾達臣手中，個波未離曬手一刻艾度亞已經有伸出隻腳去嘗試做出攔截，而最後亦都真係擋中咗個波改變方向，所以判罰間接自由球係一個合理嘅判決。
咁當年卡利奧斯又點呢？其實個情況係非常接近。卡利奧斯拎住個波望向右邊想碌出去嘅時候，其實賓斯馬同樣喺卡利奧斯「正釋放皮球時」已經有意圖衝前加埋伸腳攔截，而最後亦都真係擋入埋個波。
如果卡利奧斯係已經拋走咗個波，然後賓斯馬再去做出攔截動作，咁就真係無事。因為假設喺守門員「正釋放皮球時」，對方球員並未有動作，只係喺途中截咗個波，咁係唔會構成犯規。
但呢球嘅實際情況，其實我自己由頭到尾都覺得呢球係應該要吹罰返賓斯馬。只不過當年又無 VAR，球證可能又唔係成日遇到呢啲情況搞到唔記得咗要點處理？我都唔知點幫球證解釋，但艾達臣呢下係犯規嘅話，當年卡利奧斯嗰下真係無可能唔係詐糊。
艾達臣事件過程：
卡利奧斯事件過程：
|
https://www.orientalsunday.hk/%E6%9C%80%E6%96%B0%E5%A8%9B%E8%81%9E/%E6%9D%8E%E5%98%89-%E6%84%9F%E6%BF%80%E5%BC%B5%E8%A1%9E%E5%81%A5%E4%B8%80%E8%B7%AF%E6%89%B6%E6%8C%81%E5%8F%8A%E9%BC%93%E5%8B%B5-331184/
|
近日，《大帥哥》喺萬眾期待下播出，李嘉喺訪談節目中直言感激張衞健一路扶持及鼓勵，更直呼自己好幸福！另外，李嘉於劇中飾演冬來雖然極少對白，但就有好多觀眾激讚佢單靠表情已交到戲！
萬眾期待下，《大帥哥》終於出街！劇集播出至今除咗主角張衛健好搶鏡外，飾演冬來嘅李嘉雖然極少對白，但就有好多觀眾激讚佢單靠表情已交到戲！
身型粗獷嘅李嘉喺劇中不但扮演一個唔多出聲嘅營長，加上可能要扮一個為人內斂嘅人，所以佢喺劇集對白唔多，但勝在怕醜表情交足戲，表現出單純天真嘅性格，其演出再次令人眼前一亮！
今年35歲嘅李嘉唔講唔知原來已經入咗TVB19年，不過多年嚟都只係做唔起眼嘅閒角，如賓客、侍應、大隻男等角色。
直至2010年，李嘉喺《巾幗梟雄之義海豪情》飾演日本人黑木少佐，李嘉終於有屬於自己嘅角色名！由於李嘉飾演一個日本軍人，有日文對白，當時更獲網民讚佢發音標準，可惜該角色早死，未能令佢有所發揮！
而直至近年嘅《城寨英雄》，李嘉飾演一位城寨惡霸馮夏滿，成功令大家對佢嘅印象再次加深！皆因劇中佢侵犯林穎彤飾演嘅鑫鑫，將猥瑣賤格演得入木三分，網民除大讚演技了得之外，拳拳到肉嘅真功夫更係打得出色！
最近，李嘉擔任訪談節目嘉賓時，直言自己係位忠實粉絲：「我見到佢（張衛健）第一刻係嗰種粉絲見到偶像嘅興奮，又唔敢過去，又好想過去攬住佢嘅感覺，最後我都錫咗佢個頭一啖！」，完全係個小粉絲嘅行為，非常可愛！
雖然係個小粉絲，但提到張衛健，李嘉就以前輩及大哥尊稱，非常有禮。同時，佢表示自己好欣賞對方會用心思鑽研劇本及帶動對手，亦認為對方好專業及好照顧台前幕後工作人員嘅情緒，皆因張衛健會嘗試營造一個開心嘅工作環境俾大家，例如喺廠設小食部免費供應小食及生果！
李嘉喺訪問中，亦不忙感謝張衛健喺拍劇嘅時間及於佛山時，大家互相扶持同鼓勵，令大家好似一家人！同時，李嘉更直呼有幸同張衛健合作拍劇：「我好幸福啊！」。
「功夫狂人」李嘉早前返內地工作時，喺火車上邂逅俄羅斯女友Yana Kobza，二人好快就發展異地戀，李嘉間唔中都會飛去當地搵女友。
拍拖半年嘅李嘉最近飛到去女朋友家鄉見家長，一齊玩煮飯仔又玩射擊，睇落非常開心。
李嘉仲同女友家人自拍，相信喺TVB劇都未見過佢溫柔一面，呢張真係顯得好融洽啊！
甜蜜背後，原來都有苦澀故事。女友上個月不幸發現腦部有腫瘤，今個月就要接受手術。李嘉表示女友接受緊治療，而家唔知腫瘤係良性定惡性。好可惜係劇集《大帥哥》就快出街，宣傳期同做手術嘅日子撞晒，李嘉話一有時間就會飛過去。
除左拍劇同教功夫，原來李嘉都有經營飲食生意。不過為咗可以有多啲時間陪女友，李嘉已經辭去餐廳股東職務，再接拍幾部微電影希望可以幫補下醫藥費。
|
https://crazyhongkong.blogspot.com/2009/02/blog-post.html
|
昨晚有線播出這個名為《張芝站出來》的30分鐘特備節目，張芝接受主持人區永權訪問時不時情緒激動，多次哽咽落淚。
事件發生即係報紙出日要拍廣告，廣告客同公司覺得我唔應該出席，我照拍，但好難堪、好難堪，咁都要。自己做錯事唔可以話情緒唔好唔拍，我預一切後果，拍完之後廣告商話唔播得，我都預晒，人要承擔自己有錯。
去年2月21日，陳冠希開記者招待會交代事件。
我朋友、屋企人同經理人都叫我唔好太怪責自己，話我係受害者，好多普通人都有做過，只不過你係公眾人物。我想講我唔係受害者，係可能好多人做過呢事，亦唔係我控制之下，但我覺得唔可以否認。我係公眾人物、係偶像，自己做影響下一代人，我同身邊人講唔好再話我係受害人，我冇埋怨任何人，身邊可能有人講陳冠希點點點，我一句都冇講佢不是，冇同傳媒講，今次唔可以將自己錯誤推卸人身上。
呢一年我沉默不語，我天不怕地不怕，我選擇判自己一個懲罰，面對自己所有責任，我唔同大家交代係因為唔想得到任何同情。之後我照出街，心好難受，做一個女人好難受，為個仔，第時要話畀佢聽，媽咪做錯事唔，好彩我一向爹媽咪育我有錯就要認，打就要企定。我選擇錯就認，打就企定，我唔出講但照同個仔出街，媽咪做錯事唔應該放一個細路仔身上，我要出去承擔所有外界眼光，當懲罰自己，我唔匿埋唔逃避。有人同我講Ceci（張芝英文名Cecilia簡稱）你好慘，我支持你，有人會覺得你做呢，唔同人有唔同諗法，我照去承受，要徹底承認一切。
去年4月，張芝與丈夫謝霆鋒由泰國返港。
|
https://blockedbyhk.com/d/view/%E8%94%A1%E5%9C%8B%E5%A8%81%EF%BC%9A%E9%A6%99%E6%B8%AF%E8%AD%A6%E5%AF%9F%EF%BC%8C%E6%BF%AB%E6%AC%8A%E9%BB%91%E8%AD%A6
|
蔡國威係香港警察嘅一份子。
佢曾經係2019年下半年，係沙田新城市廣場擔任便衣香港警察成員，有份拘捕及虐打示威者。以下係佢出現喺示威現場嘅圖片：
除此之外，佢亦有份係Instagram指責示威者，又叫唔滿意佢嘅人取消追蹤。佢嘅同學亦指出佢係學生時期經常係華明邨出現同向周圍嘅女學生搭訕。
甄瀚揚係香港警察嘅一份子，佢曾經係2019年7月7日身穿便衣影示威者嘅相，試圖記錄示威者嘅身份，以及恐嚇路過嘅市民。以下係較早前嘅新聞圖片，顯示甄瀚揚身穿警方制服受訪：
郭俊軒係香港警察嘅一份子。
|
https://www.hkgoldracing.com/News/%E8%BF%91%E4%BB%A3%E6%9C%80%E5%BC%B7%E8%A6%8B%E7%BF%92%E7%94%9F(%E5%A5%BD%E4%BC%BC%E4%BF%82)%E5%8F%AF%E8%83%BD%E6%8F%90%E5%89%8D%E5%9B%9E%E6%AD%B8%EF%BC%9F
|
近代最強見習生(好似係)可能提前回歸？
周俊樂可能或者有機會提早返香港？
依家騎師陣容單薄，見習生陳嘉熙既成績又未如理想，原本三月會返嚟既勞景煬又離奇地冇咗個牌，之前一路有好多人估仲會唔會有新既十磅仔上陣。
大隻仔劉泓已經開始咗做騎馬人既生涯，相信未必會再做返騎師，仍然喺海外策騎既有南澳既周俊樂、塔斯曼尼亞既蘇嘉麗同呂兆綸。
其中以周俊樂最令人期待，呢位20歲既年輕人騎咗一年，頭馬數字(77)已經超越騎咗兩年既劉泓同勞景煬，勝出率奇高(14%)，好有機會爭今季既南冠軍見習騎師。但佢自從3月22日既Port Lincoln賽日之後就冇再見過佢。
佢之前喺滿利谷策騎Mysticano停賽停到4月1號就可以復出，但之後三個meeting，包括星期三既Murray Bridge都唔見佢個名。
頭號Fans Dylan喺Twitter開咗兩個post之後，今日（6日）終於有人答佢！Racing.com南澳記者Terry McAuliffe就話周俊樂可能會提早返港，究竟提早係咪姐係今季既事呢？相信好快有答案！
|
https://www.mens99hk.com/pages/av%E5%A5%B3%E5%84%AA%E5%90%8D%E5%99%A8
|
親身體驗AV快感！
玩玩具想追求真實感？咁選擇時就有幾個地方要注意：
2）材料 - 玩具素材當然越似肌膚越正~我地精選左好多進口款式，像真度都非常高，係幼嫩既肌膚啊！
事不延遲，就等我地介紹幾款精選既玩具比大家啦！
除左日本女優既外貌之外，好多男優評鑒既更加係女優既功力同穴器既緊緻度、吸啜度！好似吸塵機咁吸實陰莖、各種角度都用肉壁、肉粒對陰莖有強力刺激既女優陰道就被稱之為AV名器。
Mens99 精選左一系列超強女優款式，有多種大小尺寸重量, 全身半身設計, 胸部陰道位置, 同埋高低價錢任你選擇, 所有網購直接送貨到你家中！例如: 三上悠亞、高橋聖子、橋本有菜、波多野結衣、佐佐木明希、AIKA、浜崎真緒、水野朝陽、篠田優等等 ⋯⋯ 全部今晚都可以成為你嘅後宮, 佢地排隊列陣, 每個都想抽盡抽乾你精力。想插邊個女優就插邊個，就要揀翻幾個AV名器、av女優杯，邊睇片邊玩每晚唔同體驗，肯定正到你停唔到手！除此之外，我地仲有大量潤滑或者清潔用品提供，包你次次玩得同樣爽快感覺！
女優名器款式一直係各類高度仿真產品中既熱賣項目，亦係男生夢寐以求既玩具。每個男人唔多唔少都會有理想中既女優或者體形，日本成人影片中心愛女優既私處本來遙不可及，但係而家就有機會可以一親芳澤。無論係擁有完美身軀既水野朝陽，抑或係豐滿迫爆既佐倉ねね，今晚就盡情大大力侵犯佢地，追求最刺激最迫真玩法！
想玩弄心愛女優既小穴玩得更爽？可以配合加熱棒玩法，只需十數分鐘就可以達到女優既真實體溫，份外享受。仲要記住你全程係唔需要用套！實行晚晚不設防，真正無套內射解禁，頂到盡爆射心愛女優既子宮同屁穴任你揀！
從今起不再只有幻想，一於就身體力行，立即選購各種款式！
|
https://football.fanpiece.com/footballeratalking/%E8%8B%B1%E8%B6%85%E4%B8%A8%E8%B3%BD%E5%BE%8C%E6%96%87%E7%AB%A0-%E6%9B%BC%E5%9F%8E%E5%A4%A7%E5%B1%80%E6%97%A9%E5%B7%B2%E5%AE%9A-%E6%9B%BC%E8%81%AF%E4%BB%8D%E9%A0%88%E5%8A%AA%E5%8A%9B-%E6%9B%BC%E5%9F%8E6-3%E6%9B%BC%E8%81%AF-c1429977.html
|
英超首循環曼市打吡喺伊蒂哈德球場舉行，曼城以6-3大炒曼聯。
早喺第一分鐘，基亞利殊嘅突破，令達洛犯規領黃牌，曼聯右路防守壓力巨大。
基亞利殊今場表現亮麗，連同簡些路同貝拿度施華多次從左路滲入禁區，其中一次製造到科頓打開紀錄嘅入球。基亞利殊配合時機良好，間接令其個人突破亦更加有效，牽制力更強。
科頓狀態大勇，速率同覆蓋範圍發揮優良，既能喺右路連同迪布尼製造傳中機會，亦多次插入中路甚至偏左位置接應傳送或埋門。
坦克麾下嘅曼聯，繼續使用最近連勝嘅陣容，以防反取態應戰。面對曼城使用球場兩邊拉扯球隊防線，般奴回防深度不足，防守企位前於兩位中場拍檔，令曼聯禁區頂保護不足。進攻方面，之前見到嘅雙核連線，今場亦無影無蹤。坦克繼續將卡斯米路放喺後備，而將偏向進攻嘅般奴放正選嘅安排，效果非常一般。
曼城入球後更多控制節奏，並以猜傳消耗曼聯體能，溫水煮蛙。煮到34分鐘，後防主將華拉尼足踝扭傷治理時，迪布尼開角球助攻夏蘭特頂入。情況就似類似「趁佢病攞佢命」，曼聯雖然另有派人看管夏蘭特，但今次麥湯真係冇佢乎。
2-0之後曼聯迫住主動壓迫搶攻。曼城回防速率快，收縮時隊形緊密兼且具整體性，加上兩位副選中堅嘅艾基同阿簡治發揮得好，令球隊所受威脅唔大。
曼聯搶攻之下，曼城擁有更多反擊空間，亦即係發揮球員個人能力嘅空間。37分鐘，迪布尼斬出精準低腰波助攻夏蘭特飛身鏟入，3-0！44分鐘，夏蘭特同科頓雙鬼快速拍門，4-0！
今場比賽上半場大局早早已定，下半場曼城稍有放鬆，曼聯控球比率稍有回升。56分鐘安東尼大位遠射破蛋，入球可見其個人能力甚強，但配合隊友方面就需要時間培養默契。
64分鐘，基亞利殊同左閘沙治奥高美斯交叉配合，助夏蘭特帽子戲法。過多九分鐘，輪到夏蘭特幫助科頓戴帽，6-1。其後哥迪奥拿安排調動，讓正選主將休息，同時俾彭馬同艾華利斯初嘗打吡滋味。
比賽尾段，後備入場嘅馬斯亞梅開二度，或可為近年表演一般嘅自己，同今場大敗嘅球隊挽回些少信心。曼聯今場比賽狀態、默契、系統等方面都同曼城存在差距，坦克麾下嘅曼聯離重回高峰，尚有一大段路途仍須努力。
|
https://www.gameover.com.hk/news/tag/%E9%9B%86%E8%B3%87
|
表面上佢係一條蕉，點估到打開佢之後其實係一個流動廁所？由韓國品牌Juju出產，最近傳到去日本集資，反應好熱烈，打開條蕉就變成一個圓形坐廁，下面有個兜，加個袋就可以用嚟裝排泄物，當然都係要自己倒返，適用於戶外活動例如露營、音樂節、坐長途車同埋訓練小朋友去廁所。重320克，最高負重80kg，仲有5隻色揀，而家已經集資成功，本來目標係5萬円但已經去到130萬円，入嚟有多啲資料同埋示範片睇。
跌爆手機芒真係人生最痛，如果手機都好似車一樣，有個airbag安全氣囊，感覺係咪安全好多？德國呢位讀Engineering嘅學生Philip Frenzel發明咗呢個「Mobile Airbag」，好似一個普通手機殼，不過當高速跌落地時，四隻爪會自動彈開做緩衝，個學生仲拍埋片親身示範，嚟緊佢諗住喺Kickstarter集資，有興趣嘅記住留意返嘞。
日本之前都有出過男生專用攬枕，最近終於有女生版嘞！呢個攬枕「雄っぱい枕」只得上半身，有齊胸肌同6嚿腹肌，擺明為女生而設。其實佢係「御茶の水美術専門学校」一個學生嘅作品，由於好受歡迎好多人想買，設計者就喺網上集資。而家已經過咗預期嘅45萬円資金，即係確定量產啦，每個攬枕賣1萬円，而家網上仲有得訂，預計10月出貨，有興趣嘅入嚟有網址。
眾籌(crowdfunding)聽得多試得多，不過唔係次次有咁大個project要集資，如果細細哋例如搞個生日會又有無得籌？最近日本推出咗個App叫Polca，專門俾人透過社交平台同自己嘅朋友集資，例如你搞生日會想邀請朋友參加同夾錢、又或者一班同事夾錢買部咖啡機擺喺公司，再唔係擺酒、同朋友去旅行都可以諗諗。價格方面由300円至10萬円，即係最多都係集7、8千蚊，合埋吖，但係最平去到廿零蚊港幣會唔會太少，大家夾埋幾個硬幣都夠數喎，真係要集資？
一般嘅吊床對呢隻喵星人嚟講實在太普通嘞，要瞓，就要瞓呢個玻璃罩咁有型嘅貓屋！外國有個奴性好重貓奴，用咗個玻璃碗改裝咗張貓吊床，瞓喺上面嘅喵星人好寫意，個樣仲好招積，但佢唔知道，自己嘅一舉一動連埋身上嘅肉球其實都透晒出嚟，乜都俾人睇晒，完全無私隱。最恐怖嘅地方係呢個玻璃罩吊床喺Kickstarter集緊資，港幣$300有得買，仲有9日，有興趣嘅快啲上去撳嘞！
SMAP解散好多人唔捨得，之前香港有fans集資喺九巴出咗個廣告，寫住「SMAP STAY」希望佢哋唔好解散，件事最近傳到去日本，有人放咗段日本嘅新聞報導上2ch討論，網民留言話：「等佢哋解散得安樂啲啦」、「果然無論邊個國家都有忠心嘅粉絲」、「真正嘅fans應該尊重佢哋本人嘅決定。」相信香港fans咁做都係對SMAP一個紀念啫。BTW，呢幾日網上好多人分享《SMAPxSMAP》節目最後一幕，睇完的確好心酸，入嚟有回帶。
之前介紹過日本內衣品牌Feast專為細胸女性設計內衣，最近另一個日本品牌Heart Closet都造福女性，將會生產專為大胸女性設計嘅服裝。品牌總監Mizuki Kurosawa本身擁有H Cup身裁，佢發現大胸女士要買衫好困難，通常啲衫鈕會扣唔到，又或者因為上身撐起而露臍。如果要遷就胸部大小而買衫，件衫通常都會變得好鬆好唔啱身。今次設計嘅恤衫同外套主要針對呢啲問題，仲搵嚟模特兒親身示範。個計劃放咗上網集資好快已經達標，原來喺日本，每4個女性就有1個擁有E Cup以上嘅身裁，唔怪得之咁快集資成功嘞。
喵星人Stevie雖然雙目失明，好彩4年前搵到個好主人Patrick Corr收養佢，仲知佢性格外向，經常帶埋佢去行山發掘新鮮事物。由於雙眼睇唔到嘢，Stevie會將個頭貼近地面，用觸鬚感覺距離，又會用兩隻前腳探測路面情況，係個好精明嘅登山者。最近佢哋計劃喺今年3月征服愛爾蘭最高嘅一座山Carrauntoohil，為當地嘅動物組織籌款，而家喺網上集緊資，各位貓奴可以去支持吓佢今次嘅遠征行動！
外國人經常批評Barbie過瘦，早前Nicholay Lamm用3D印刷技術整咗個肥Barbie出嚟，坊間反應好好，所以佢正式喺網上集資將呢隻肥Barbie量產！而家已經3倍超額，睇嚟肥Barbie好有Market！雖然我開口埋口嗌佢肥Barbie，其實佢唔算肥，「肥」只係相對舊款Barbie而下嘅稱號，呢個Barbie其實係以一個19歲嘅美國女白人身形做標準，條腰係粗咗，屁股係大咗，亦都矮咗肥咗，不過外國人認為咁樣先叫健康。好喇，如果你都鐘意肥肥哋有肉哋，入嚟訂返隻啦。
有無幻想過自己屋企隻狗狗識講嘢？細蚊仔嘅時候我有諗過，大個咗就覺得無可能。點知剛剛喺外國網Indigogo見倒呢個集緊資嘅新發明，叫No More Woof，可以將狗狗腦入面諗緊嘅嘢轉化成語言，不過暫時只得英文，硬生生將佢變咗西狗。另外要用呢個科技，狗狗就要戴晒成套耳機，好沉重。不過我最怕係原來翻譯結果係隻狗狗經常鬧我或者嫌我煩，我會好傷心唔想帶佢散步。仲有，其實譯錯咗我都未必知，好吊詭。
第一眼見倒支鏡純粹覺得有型，睇真啲原來大有來頭，呢支全新嘅Petzval SLR Art Lens，重新製作懷舊嘅Petzval鏡頭，鏡身用黃銅製作，好型，而且可以拍攝倒經典嘅Petzval拍攝效果，即係主體清背景出現類似漩渦嘅特別效果，對應Canon EF同埋Nikon F，而家喺Kickstarter集資中，暫時用美金$400就可以買倒，預計下年4月出貨。
|
https://fitz.hk/life/%E5%8F%B0%E7%81%A3%E7%B6%93%E9%A9%97-%E8%9A%8A%E6%BB%8B%E4%BB%94%E4%B8%8B%E6%99%9D3%E9%BB%9E%E5%89%8D%E6%9C%80%E5%8D%B1%E9%9A%AA/
|
最近露營友、行山友都發現郊外地方，會出現好多我哋俗稱為「蚊滋仔」的黑色小昆蟲，不知不覺會被佢哋咬到成身痕。原來呢啲並唔係一般嘅蚊。呢啲，係一種叫蠓嘅昆蟲，已為禍台灣幾年。
台灣政府及學界，就曾經對呢啲台灣叫「小黑蚊」嘅昆蟲進行大量研究。佢哋發現：
蠓只係吸食人血！唔會追其他動物。
以守株待兔嘅方式捕獵。無人嘅時候會匿喺草堆、樹林、泥土，有人行過，聞到人類氣息，就會空群而出，集體叮咬人類。
所以人一被追踪，被叮咬嘅地方一定唔只一點，而係以10計！部份小朋友就會因為咁，而引起過敏反應。
佢哋居於泥地、樹林、草地之中，所以郊野、公園會最多。
每日早上10點至下晝3點為最活躍時間。
被佢哋一追到，至少被咬十幾嘢！
台灣政府就呼籲，就算你唔怕痕，都要做好措施去避免被蠓咬。因為人血係佢哋主要食糧，唔畀佢哋咬，就可以減少佢哋嘅繁殖速度。
至於點樣可以防避佢哋，台灣人就用呢啲方法：
身體盡量以衣物覆蓋。國立臺灣大學嘅研究話，網襪加絲襪可成功避開叮咬。
保持生活環境乾燥，泥土舖上沙石。
戶外活動要噴含有DEET嘅驅蚊水。
至於香港最多人用嘅驅蚊手帶、防蚊貼有無用？台灣方面就無講，不過香港露營友就話作用係0！
蚊滋仔雖然可怕，不過做足預防措施，亦唔會減少戶外活動嘅樂趣！
|
https://seven.wf/topic/21536/%E7%85%B2%E5%BA%95%E8%A6%8B-%E5%91%A2%E5%80%8B%E6%89%BF%E8%AB%BE%E4%BB%B2%E6%9C%89%E5%B9%BE%E5%A4%9A%E4%BA%BA%E9%8A%98%E8%A8%98%E6%96%BC%E5%BF%83
|
當「煲底見」三個字變成禁語，呢個承諾仲有幾多人銘記於心？
誌傳媒訪問咗兩位已出冊沙咀手足，其中一位喺囚友出冊道別時，講咗句「煲底見」，最後被加監一個月同獨囚三日。
我哋曾經掛係嘴邊嘅承諾，比政治訴求口號更簡單三個字竟變成禁忌。如果牆內講一句「煲底見」要加監，第日牆外我哋會唔會講同一句就會有不可言喻嘅後果？
童話故事係禁書，黃黑色係邪惡象徵，鮮花係鬼魅，成為禁忌嘅事物越嚟越多，然而禁忌唔等於會被遺忘。
好多人都會記得「黎明前嘅黑暗係至撚黑暗」呢句說話，依家只係黑夜嘅開端，面對住未可預見嘅將來，呢條路行行吓會被無力感所淹蓋。「希望」從來都唔係因為呢個地方本身有希望，而係來自堅持緊嘅大家，為實現「煲底見」努力，握緊初心。
|
https://packngo.hk/3104/
|
去旅行緊係要上網搵地圖聽歌send相啦！租Wifi蛋都係一個唔錯選擇呀！依家 Wifibox香港 – 外遊Pocket Wifi租用 同我哋做緊獨家優惠，只要用優惠碼「PACKNGO」即享照價85折*優惠，日本都係$25.5/日，仲有得上門送收機，唔駛入機場迫啦！
再度回歸！澳洲又有筍價！亞洲航空來回珀斯$458起！
超高質+平足一萬！新加坡航空商務艙曼谷來回倫敦$17297起！
Last Minute即減！埃及航空來回曼谷$718起！
Next story 食正櫻花滿開期！香港航空來回東京$1280起！
Previous story 暑假全家去旅行！捷星航空來回新加坡$517起！
|
https://paosotony.com/07068434-deca-4102-bc83-e27ab8002318/
|
承上篇＜銷售陰陽說＞，呢一篇繼續講下soft skills 同hard skills。
根據soft skills 同hard skills嘅水平，我將推銷員分成四大類型，閣下可以睇下自己屬於邊種。
即係product又唔熟，sell野又唔掂，對自己冇要求，對公司捽數冇貢獻，做乜都唔成，我稱之為「輸家」。
幸好「輸家」在銷售上只屬少數，又或者佢地根本唔會搵野做，所冇乜討論價值，講過就算。
佢地對產品各項特色、功能、操作等等資料背誦得滾瓜爛熟，但對於點樣將呢D野表達比客戶知道，引起客戶興趣、滿足客戶需求等，就顯得束手無策。佢地只能以不斷解釋、強調、重覆產品優點作為銷售方法，呢D就係所謂嘅hard sell，即係用hard skills黎做銷售。呢種推銷員，我叫佢地做「可憐蟲」。
「可憐蟲」好常見，佢地努力工作，但換來嘅係無盡嘅捽數同照肺，付出同回報不成正比，部份人諗唔通點解，以為問題係自己嘅思想唔夠積極正面，之後花錢報D激勵課程，結果依然原地踏步。
呢種人唔了解產品，但好叻睇人眉頭眼額，把口浪過油，懂得客戶溝通之道，客戶不知不覺得就乖乖同佢地買野，我稱佢地為「騙子」。
「騙子」唔了解產品，純粹靠巧言令色賣野，雖呃得一時，但呃唔到一世，結果導致大量售後投訴，甚至影響埋公司招牌，呢種人好難係同一間公司做得長。
講到呢度，「輸家」同「可憐蟲」都係冇生意，「騙子」有生意但唔長久，三者我地都唔想做，咁如果一個推銷員soft skills又強，hard skills又強，會變成點呢。。。
呢種人，就係銷售世界嘅「贏家」，佢地具備專業產品知識，同時又可以同客戶良好溝通，客戶買到適合自己嘅產品之餘，仲享受左一次愉快購物體驗，佢係老闆心中嘅好員工，亦係客戶眼中可以信賴嘅顧問，「贏家」唔單止賺到錢，仲賺到尊重同認同。
如果閣下自問hard skills 已經夠強，只係soft skills仲差少少，我歡迎閣下加入「爆數鬥室」，我會為大家抽絲剝繭，解拆整個銷售過程，將當中各種soft skills逐一分析，讓大家成為一個真正嘅銷售大贏家。
|
https://universaldependencies.org/yue/pos/ADJ.html
|
好 風景 / hou2 fung1ging2 “good scenery”
天氣 好 好 / tin1hei3 hou2 hou2 “The weather is good.”
嚴重 嘅 問題 / jim4zung6 ge3 man4tai4 “serious problem”
呢 種 癌症 係 慢性 嘅 / ni1 zung2 ngaam4zing3 hai6 maan6sing3 ge3 “This cancer spreads slowly (lit. is slow-acting).”
形容詞 / jing4jung4ci4 - 好 / hou2 “good”, 靚 / měilì “beautiful”, 細 / xiǎo “small”, 老 / lǎo “old”
區別詞 / keoi1bit6ci4 - 女 / neoi5 “female”, 慢性 / maan6sing3 “slow-acting”, 親生 / can1saang1 “biological (kin relations)”
第一 / dai6jat1 “first”, 第三 / dai6saam1 “third”, 第五十三 / dai6ng2sap6saam1 “fifty-third”
|
https://www.alphawine.club/activities-highlight-ca-x-yj-tating-rd-1/
|
7點，齊人，開波 。
一如上月所試，熟黃色水果，混雜著堅果和顯著的火石，微微的蜂蜜隱藏其中。
口感圓潤，酸度舒適。 尾韻帶火石與些微提子乾香氣。
之前既聚會，講起白酒，有人唔鍾意，原因係覺得果陣酸味係「嘔吐物般既酸」。
其實都有D唔係咁sharp，帶D熟果、honey既白酒既，就好似呢枝咁。
凡事一波幾十萬折，黑氣纏身都唔係浪得虛名。
行走江湖，斷cork呢D少不免啦，粉碎到咁樣都真係好俾面。
無Ah so ,無牙簽，無decanter .Fine , 買個篩囉。
我會形容佢係韓國女團，唔係唔正，個個纖腰長腿，正!不過無個噏得出名。
其實又唔係事實既全部黎既，當佢有返D年份，成長左就各顯特色，只不過，貴囉，新手入門，何必呢~ 而係眾多叫得出名既Bordeaux入面，個人認為Larose比較與眾不同，比較earthy 、wet leave 類既氣味。所以，既然忽略性價比，不如試枝更明確易認架啦。
係正中心點有一團香甜到漏汁既紅黑果氣團，不得了。
有酒友都聞到D 菇、土地、青苔呀咁，個腦海中出現在D荒廢小屋，哈哈哈。
店主刻意而為，有普飲有特色，一連4款，慢慢比較感受。
記憶模糊，憶述得唔好唔好見怪。
Dalmore 15就唔講勒，完。
一飲完，真係覺得自己慢慢升空，飄左出宇宙，唔識落返地。
焦糖、梨味、香 料香氣。
柔滑口感。尾韻既麥芽香，真係，「浪漫」呀。
朋友買左個桶set ，潤桶用。
正喎，無敵既回魂酒，將我地係美好既酒鄉拖回現實，重重墮下。
今晚飲下wine又飲下威，買左堆零食試下配下。
威士忌既風味真係非常突出，真係好難再添加其他風味，再點樣增強。
純飲或者威真係俾到更多野你。
但係要食飯，或者party 配下野食，都係wine 易攪D。
酒無高低之分，都係場合心情姐。
可以有一班鍾意飲酒既人一齊飲，非常開心。
感謝YJ Whisky 既慷概，俾我地試到呢D有錢都未必飲到既靚野。
|
https://www.hkcarproduct.com/%E8%BB%8A%E8%BA%AB%E8%8A%B1%E7%97%95%E4%BF%AE%E8%A3%9C/?v=5995289c850f
|
DIY 修補車身花痕大約可分為 3 種唔同既嚴重程度。
呢個情況下，用手摸係會有凹左落去既感覺。
如果傷痕比較細，可以直接用補油筆慢慢點，如果傷痕比較大，可以加配一個噴罐將補油筆插上去用，對比較大範圍既傷痕噴呢個方法係快手好多。
另外，如果傷痕比較深，或者會用噴罐，係補油前需要先補土，填平個花痕先上油效果會好好多。
1) 先用汽車美容膠紙包圍有花痕既位置以免施工個陣唔小心整到附近地方。用砂紙稍為磨一磨花痕既裡裡外外，確保無外來污跡留低影響補油效果，之後用脫脂劑噴一噴走油脂同細微灰塵，令漆油 / 補土同車身黏合得更好。
2) 確保絕對乾透，用補土劑填平，用佢個膠刮刀推平推實 d 補土，等 3 ~ 4 日唔好濕水，令補土徹底乾透。如果唔需要補土，就唔洗做呢一步。
3) 補土徹底乾透後，用砂紙推返平滑，唔想煩可以用 soft 99 一舊過既多面立體砂紙，先用細 number 粗面推平，之後用大 number 推返滑表面，用脫脂劑噴一噴去走油脂同細微灰塵。
4) 想完美可以等一日睇下第二日 d 補土磨完又乾透後係唔係順滑，當然更多人唔會等一日。當做完補土，就可以用油筆上油。支油筆本身有跟一個好似油指甲既掃，記得!!!!!!!!!!! 唔好用個個掃，請用極幼畫筆 / 牙籤慢慢一點一點咁補上去，真係唔好心急，亦唔需要上太厚。如果係噴每次只噴薄薄一層，再睇睇夠未，未夠再噴薄薄一層再睇。而當上完油之後，等佢乾3 ~ 4 日唔好濕水。
搵車房 / 補油店攪啦。
|
http://kestrelkwan.blogspot.com/2013/10/blog-post_27.html
|
- 合桃放入焗爐，用140 ℃ 焗約 15 分鐘至香味出；無花果乾切粒；老麵剪細件。
- 將粉類 (高筋麵粉除外)、老麵、酵母同鹽混合，逐少加水搓至起筋。
- 搓成麵糰後，繼續搓揉及摔打成光滑麵糰，然後包入合桃及無花果乾。
- 將麵糰壓扁，之後左右分別向內摺入 1/3，然後再對摺，捏緊收口。
- 於麵糰中央處慢慢搓長，兩端搓尖，放上已墊入爐防黏蓆嘅烤盤上，發酵至兩倍大。
- 喺麵糰表面灑上少量高筋麵粉，割紋；焗爐內放置一小杯水，並預熱焗爐。
- 放入已預熱至 220 ℃ 嘅焗爐內，焗約 25 - 30 分鐘即成。
以上材料份量可做 18 厘米長麵包 3 條。
始終個割紋都係爆唔開，真係因為焗爐無發熱線所致！？
相對比較濕，麵粉能夠充份吸水。
我都勁鍾意呢個配搭呀！
哈哈，同道中人哦！
法國麵包粉即 T55 麵粉，蛋白質含量比高筋麵粉仲高啲，但唔一定用嚟整法包，當高筋粉用即可。
我買的法國粉係散裝，無任何包裝，只係一個透明膠袋，妳買時留意住 T55 就得㗎喇！
謝謝您的回覆，我下次留意吓先。
都唔係靚喇，起碼割紋都完全爆唔開！！
Click 妳個嘜頭相，去到妳個 blog 首頁，跟住 click 個文章 title 就只能夠顯示：
很抱歉，位於 dating-cafe-affiliate.blogspot.com 的網誌已移除。 這個位址不適用於新的網誌。
問題依舊，只有通過電郵通知先可以，但留言及超連結同樣有問題。
好味㗎，我好鍾意食！
係呀，真係好好食哦！
我都係鍾意食歐陸包多啲，最怕食港式麵包！
係呢，想請教個割紋爆唔開，跟焗爐無發熱線有關係嗎？
多謝妳讚賞呀！但其實真係唔夠靚哦！
妳去睇睇 A moon 個 blog 啦，佢都幾有心機去寫搬 blog 經驗：
唔好客氣哦！
超中意食無花果，你D包包好靚呢，我仲係超新手， 努力學習中！
失禮哂喇，我都好求其㗎咋！妳整嘢食咁叻，學整包都一定難唔到妳！
無花果超香甜，我都好鍾意食呀！
見到你地整。整得咁軟， 好羨慕。
妳整得唔好嗎？定係妳謙咋！
有齊料就 "渣渣林" 開工啦，個包包好食㗎！
|
https://www.baby-kingdom.com/forum.php?mod=viewthread&tid=23740434&extra=&page=3
|
係咪加送台灣油雞 ？
機場搭空港線去天神站，her her 聲就到，超級快。沿天神地下街，嘆住冷氣拖喼行，喺12B出口，冇耐就見到「光芒」。
上9樓 check in，聞到酒店嘅香味，舒服！朝食餐廳，喺櫃枱側邊行入去。全落地玻璃窗，空間光猛，見到特別開胃，早餐都食多幾碟！
兩條老野住頂樓10F，兼且係08號尾房... 哈~哈~ 1008真真正正嘅，Candeo 最尾間房！
10樓出 lift，右手邊天空浴場，例牌分男湯女湯。要洗污糟衫，有2部洗濯機，2部乾燥機幫到你。
而頂樓住客，喺左邊拍卡，就會芝麻開門，唔怕俾其他人騷擾，或者嘈到。
房好細，似大阪 Hotel Elcient 咁上下，一眼昅晒。兩老宿兩宵，乾淨舒服就ok！
揀天神南站落車，近d。
我地費時喺博多轉車，直到天神站，經地下街去。
岩田屋，行10分鐘內，ok？
試過 3月冇乜點 plan 行程嘅名古屋之旅，兩條老野，唔想再臨急臨忙，搵観光名所消磨時間；又或者企響十字街頭，迷惘咁唔知食乜... 今晚呢餐，出發前訂定位！
提早入席，店舖得兩枱2人客，勁多吉位... 搲搲地頭~ 帶我地坐長枱，排排坐... 哈哈？
座位安排係點，唔緊要，因為雞肉料理，預咗係「食一次就夠系列」，唔會再番兜。
華味鳥~ 雞料理... 雞，全部都係雞！味道算唔錯，除咗「生」雞肉刺身，入口好腥，根本吞唔落... 但我C6話，有煙燻香味，幾好食... (咳) 各有各唔同口味！
不過，碟雞內臟，真係無福消受，搞唔掂！職員一送上黎，就請佢炸炸淋攞走！
我家C6可能有，老年過度活躍症... 唔跑唔安樂。
佢用「賣飛佛」~ 跑步，癲覆各位對旅行嘅概念... 喪跑英倫&紐卡素等地，去發掘英國，另類夜生活。
到日本遊，通常酒店有浴場，浸得唔好嘥... 點算？
改為晨跑，倒塔咁早，喺當地留下足跡... 目睹/感受打卡熱點，鮮為人知嘅寧靜！
今集主要行行企企，食麵兩味... 冇乜観光名所，d相梗係有兩條老野，戙喺度... 慎入！
朝食後，番兜運河城。Day 1 行過，合眼緣，有得退稅，筍！
然後 encore 「光芒」對面運動舖... 嘩~ 有幾層高，大把野睇，買完即刻拎返酒店。
跟手輕鬆去博多，傳說中嘅 JR HAKATA CITY！老老實實，本來對搏多城，有d期望... Errr~ 始終覺得，最 like 天神！
下一集，去食燒肉... 等我呀！
‘老年過度活躍症’？ ？邊有老人呀？你相公好有活力就真，呢段路跑完都唔野少喎！
晚上會否好早眼訓？
覺得日本早上空氣好適合。
Ee~ Ee~ JM 係跑家？
|
https://www.bigfuntrip.com/%E6%A9%9F%E7%A5%A8-%E8%8D%B7%E8%98%AD%E7%9A%87%E5%AE%B6%E8%88%AA%E7%A9%BA-%E6%AD%90%E6%B4%B2-20171113/
|
荷蘭皇家航空又有靚價！香港經阿姆斯特丹 / 巴黎來回歐洲各地$2,431起！如果揀長轉機時間，以不同航點進出 (Open jaw)，可以一票玩四地添，正！
來回連稅計：盧森堡$3,056起、布拉格$3,168起、哥本哈根$3,179起、布魯塞爾$3,287起、漢堡$3,497起、阿姆斯特丹$3,506起、里斯本$3,628起、赫爾辛基$3,632起、斯德哥爾摩$3,650起、巴塞羅拿$3,670起、馬德里$3,680起、日內瓦$3,701起、威尼斯$3,708起、羅馬$3,729起、雅典$3,785起、奧斯陸$3,914起、倫敦$4,497起！
以上航點多數都係經阿姆斯特丹轉機，部分同法國航空聯營嘅班次就經巴黎轉飛。轉機時間就有長有短，由2個鐘去到20幾個鐘都有！
如果想 Open jaw，以布魯塞爾入、盧森堡出為例：$2,630起 (連稅$3,192起)！再揀埋長轉機時間嘅航班，就可以快閃埋阿姆斯特丹，玩齊荷比盧三國！
乘搭荷蘭皇家航空，布魯塞爾入、盧森堡出$2,630起 (連稅$3,192起)，如去程KL888轉KL1731，轉機時間達21小時50分鐘，可以快閃玩埋阿姆斯特丹！
出發日期去到明年4月中前，平飛唔係每日都有，大多集中喺明年1月至2月。大家可以先上荷航官網搵出最抵票價，再去 Ctrip 預訂就可以慳最多！
提提你，喺 Ctrip 預訂時，系統預設咗訂埋旅遊保險，如想自行安排保險，記得於付款頁度剔除有關費用！
|
https://www.nmplus.hk/%e7%86%b1%e8%a9%b1/%e7%94%9f%e6%97%a5%e9%a3%af-%e5%a4%96%e6%af%8d-ctl05-623652/
|
各位男士們應該有試過同女朋友屋企人食飯啦？(雖然小編… ) 好啦到咗埋單嘅時候，你會點做？
A：梗係爭住畀錢啦！
B：一人畀一餐！
事情是咁的，有位網民家姐就生日，所以佢同家姐、家姐男朋友仲有阿媽一齊去食生日飯，四個人食咗1,200蚊，即係每人三百蚊啦。問題就嚟啦，邊個畀錢呢？
樓主補充番啲背景，原來樓主家姐每月搵緊大約5萬蚊，但佢男朋友就只係搵萬五、六左右，所以阿媽就一向唔係好鍾意個男仔，嫌佢冇咩錢又冇讀過大學乜乜乜。咁大家覺得係邊嘅冇問題呢？
巴打又點睇呢？
阿媽見到自己個女同男朋友差咁遠，有嘢講又好似正常喎！
大家都有唔同意見！
|
https://ricegas.blogspot.com/2006/02/190.html?showComment=1139245440000
|
不如下次試下鬚刨大廈（←國金）。
simsimsim! ﹠ ahsimsim 有無發夢見到企鵝呀？
bao,歡迎光臨，我只係手畫完，scan入電腦填色咋，好似細個填填色簿咁囉。
丸！歡迎歡迎！
詠，如果King Kong換左個主角做企鵝，咁就好睇喇！
朱！很久不見，祝返你大吉大利啦！
m,唉，我咁口語，d家長實唔買俾d細路啦！
monkey!!!你係咪放完長假呢？快高長大好呀！人高就自然有型同靚仔架我覺得！
果林，鬚刨大廈，有大佬同細佬個喎，刨邊個先？
綠色粉絲，企鵝團隊數目龐大，鹿死誰手都係未知之素喎！
iwatobi,你隻企鵝，係咪一隻game入面架？我記得個game好好笑架！
小美，企鵝不可以貌相啊，聽說他們是好百厭的！
你好！我在chihoi個邊link過黎睇你的！一口氣睇晒咁多個四格！！好香港！好好笑！好無聊！！唔知你個腦係乜構造！！無敵！！！我只係睇過少少吉田戰車！絕左版買唔到！但你無聊既程度同佢簡直有過之而無不及！！希望我會快D係出面搵到你D書！！！！
其實我想講呢，有企鵝迷捧追間條帽企鵝，我認為未免過於大路喇；其實，在〈公主企鵝：百密一疏〉裡面的藍帽企鵝，係最可愛既。該名企鵝迷見到企鵝作奸犯科都無動於衷，可見盲目——唔係理性企鵝迷！
釋放藍帽企鵝！release now！
細為，你都好年青嘛！
我睇完晒手頭上有既pingu卡通喇，好想再睇呀！真係好好笑，我自己一條冷晌屋企睇，都忍唔住卡卡聲咁笑出來！
但我要指出，間條帽企鵝性格矛盾！一時弱小一時變怪獸，情緒波動呀佢！又或者，係見高拜見低踩！人品唔好！
|
https://www.shikoto.com/articles/120162/132634.html
|
「...喂！」我講。
「...hello，聰哥！」係思敏，睇離佢應該啱啱收工冇耐。
「...hi，咦...收工拿？」我問。
「...係呀，好掛住你呀聰哥，做緊咩呀？」思敏雖然有啲疲態，但係亦都好開心咁問。
「...準備訓覺囉！」我答。
都好嘅...聽吓野好過佢問我野啦，要我係咁講大話其實都真係好辛苦架。
收線後都差唔多成點鐘啦。我一攤上張床度就訓到不醒人事咁。
都唔知間公司會唔會執鬼埋添呀。
經過軒尼詩道謝瑞麟果陣，竟然撞返一個好耐都冇見既中學同學阿花喎。
果陣阿花明明係考全班第一嘅高材生離架喎，點解依家要搞到做珠寶sales架！
所以話呢...讀書真係冇錢途囉。
但係一諗起阿瑜收到之後個開心樣呢，嘻嘻...就咩都抵返哂。
橫掂都經過架啦，於是我就兜一兜入去太古城，將部車泊好之後呢，就行上去尋找小丸子啦。
睇吓水牌先，我記得好似喺一樓架喎。點解搵唔到嘅？
行吓行吓...行極都係啲時裝店離嘅，睇離要問吓人啦。
「...隨便睇睇隨便揀，揀啱可以試吓喎！」咦...bauhaus門口有個sales喺度喎，問吓佢先。
點解佢...好似好熟面口咁嘅？
「...咦...靚仔哥哥...乜係你牙？」點會咁橋架？
竟然會係琴日喺淺水灣撞到，好似隻冤鬼嘅小苑，點會咁架！！！
「...吓...係...係你！」我o左咀。
「...又話有女友有盛咁，乜原來都係鍾意我...專登離搵我添。
轉頭比你陪我食飯。」小苑一輪咀咁自言自語，根本冇比機會我反駁。
「...痴線...我路過咋，你諗多左囉！」我回應。
「...繼續吹吖，尷尬唔想認咪講囉，明架喎！」小苑繼續串我。
「...喂...喂！！」我比佢激到彈起，嬲嬲地轉身走左，離遠聽到佢不停叫「喂」！
快啲搵吓個food court喺邊先。
再排隊比錢、攞單，最後等左十五分鐘左右，終於食到我想食嘅小丸子啦！
再加埋果啲好鬼死活躍嘅木魚花....，真係令人食指大動呀，我唔客氣啦....！
嗯...真係好食到不得之了，到底點先可以煮得出咁無懈可擊嘅野食呢？
「...吖...頭先叫極都唔應喎...無禮貌！」小苑一邊講一邊坐左落離我張枱度。
「...喂...其實都仲有好多枱架，點解要坐埋離呢？」我講。
「...車...間food court你架咩，我鍾意坐邊就坐邊架啦。」小苑串咀回應。
「......！」於是我冇理到佢，繼續食我嘅小丸子希望快啲食完快啲走。
「...係呢，邊個話比你知我喺度返工架，阿慈？Mabel？」小苑見我唔講野，於是繼續發問。
「...我再講多次，我係路過離搵小丸子食姐，絕對唔係離搵你！」我再三強調。
頂...又比佢入到我，小丸子、小苑，係喎，唔通整定嘅？痴線....咁橋姐...！
「...其實你係咪好得閒姐，得閒得濟就搵你啲朋友啦...咪煩我。」我講。
你係咪好應該請我食餐飯呢？」小苑答。
「...仲要我請？」我回應。
吖...唔知點解我又神推鬼擁咁真係比佢推左去喎。
我都未識點回應，佢就已經好快手咁叫哂野食啦。
「...你都好熟架部喎！」我坐左喺度呆左咁講。
「...嘻嘻...喺度返左工咁耐，食離食去都係果幾間緊熟啦。」小苑一邊撳電話一邊回應。
「...笑吓啦。」小苑忽然舉起電話影住我。
「...喂，你做咩呀？」我緊張回應。
「...放鬆啲啦香港人，打吓咭姐！」小苑影完之後繼續若無其事咁撳電話。
「...你打咭還打咭，都唔係用我張相離打掛？」我問。
小苑開始推開話題，而且仲自把自為咁幫我叫左個（卡邦尼意粉）。
我自己講出離果陣，真係連自己都覺得好唔合理，咁小苑唔信都情有可原嘅。
皮膚黑...160高左右，加上超瘦嘅身形，好似營養不良咁款。
雖然口臭...但係確實係比到一種幾真嘅感覺我。
食完之後...話哂我都係男仔，所以我都主動埋左張單佢。
跟住我行到落停車場喎。
「...喂...你做咩呀？」我一邊行一邊問。
「...嘻嘻...都咁夜啦，人地一個女仔咁危險，你好應該送埋我返屋企啦！」小苑老實不客氣。
「...你一個女仔上一個陌生男人車，會唔會仲危險呢？」我問。
然後斯斯然咁坐左上我部車嘅副手坐上面（即司機位隔離）。
一啲戒心都冇...比人熔左都唔知呀！」我亦都坐左上車。
我由細到大都真係冇乜點出去蒲過，依方面小苑真係完勝。
「...開車啦！」小苑講。
|
https://flyagain.la/78945/
|
國泰最近啲Last Minute機票真係好抵玩，依家仲有個超抵嘅優惠碼！
永安旅遊推出「爆賞星期三」震撼優惠，喺聽日（6月12日）1-4pm，會員憑推廣碼DT937訂購國泰航空香港出發之來回機票，每位即劈HK$150，最正係佢唔駛買滿指定金額，真係超著數呀！國泰優惠暫時以短線為主，即睇下小編有咩至抵飛推介啦！
以6月17日出發，6月20日回程為例：使用優惠碼後，國泰機票價格如下：
以上只屬精選推介，永安旅遊會員於明日（6月12日）登入永安旅遊網或利用永安旅遊手機APP，憑推廣碼DT937預定「國泰航空香港出發之來回機票」，每位即減HK$150，不設限額。
提提大家：優惠只有三小時，手快有手慢無呀！
|
https://www.bagtoryhk.com/blogs/blogpost/molly1
|
最近搬咗屋，對於屋企嘅環境我同老公都有一定要求。
我哋期望屋企唔會再出現垃圾山，雜物太多，仲要往往貪方便就隨處擺放。
久而久之，亂堆積之下，屋企就會好似垃圾崗一樣。
每當招呼朋友上嚟，影響外觀之餘，仲會難以找尋物品。
既然係咁，由生活習慣開始改變之餘，仲要配上好用嘅收納用品，先能夠有助我解決呢個垃圾崗嘅問題。
其實而家我嘅重災區，係和牛B嘅玩具房。因為和牛B嘅玩具實在太過多，每一次和牛B玩完玩具我哋都會提佢執玩具，佢係有執嘅。不過，間房仍然好似打杖一樣咁亂。
和牛B鍾意玩微型玩具、車仔、積木等。
用系列一套有4個Size，重點係透明袋，可以清楚睇到放咗啲乜入去。
套裝最細嘅袋大概A5左右，剛好將彩色寶石全部袋好，而另一個就可以將Thomas & Friends系列玩具袋好一袋，整齊好多。
一套有4個，4個都唔同Size。
玩具車，Peppa Pig嘅figure玩具公仔都超級多、唔同系列嘅積木又有，唔想再散修修，就唯有分開唔同類別放晒入袋。要玩車就拎車個袋，唔會通處都係。
一套有3個，3個一樣Size。
收納好之後，放回書櫃到，幾整齊，同埋容易搵到。
除咗細件玩具多之外，唔大唔細嘅玩具都好散亂，亂擺仲會好惹塵。
所以我用咗系列嘅袋收納散亂嘅中大型玩具。
煮飯仔玩具和牛B亦都好多…之前用一個盒仔入住，不過個盒已經唔夠放同埋紙盒質地容易爛。所以我哋都用咗，將所有食材放晒入去，又方便拎又容易睇到。
整理好之後，除咗整齊咗之外，亦好方便和牛B繼續拎嚟玩。
來到轉季衣物，一家三口啲衣物都好多，呢到只係和牛B嘅轉季衣物同被舖。
整理好，放返入衣櫃都整齊咗好多。同埋我可以清楚睇到每一袋入咗啲咩衫入去，方便我下年轉季收拾。
其實高清收納袋，除咗係我屋企收納嘅好幫手之外，仲可以作為我外出用嘅整理收納袋。
和牛B未完全戒片之前，我都會高清收納袋將尿片、濕紙巾、Cream、消毒搓手液袋埋一齊，方便好多。因為有時拜託老公幫手拎尿片出嚟，佢都可以清楚見到，唔需要再問我幾次。
仲有和牛B嘅外出遊戲包，等佢喺餐廳等食嘅時候可以解悶。
有咗高清收納袋之後，放咗啲咩入去，真係一目了然。
質地亦好好，唔會擔心擺一年啲膠就會變硬、爛，同埋重點就係無臭膠味。
|
https://blog.tutorcircle.hk/7527/
|
主頁 » 學術資訊 » 除左嚟尋補揾補習，你又想唔想睇下其他補習模式優與劣？！
見到大家都有補習，自己都唔想執輸？想做好一切準備，贏在起跑線上？除左係我地Tutor Circle尋補到揾私人補習，又想唔想睇下其他補習模式優與劣？！
特點：師生比例通常1：4-8，通常都會以功課輔導班/ 最貼近平時學校上堂嘅形式進行，師生有互動，每個星期會上固定堂數同有固定導師。
適合對象：適合有長期抗戰準備嘅中游學生，同年紀較低低多少。
通常介於大型補習社同私補中間，但每星期要上2-3堂，每次2-4小時，計起嚟都唔少。
單個中小型補習社每科導師數量通常只有1-2個，不過市面上補習社眾多，同學仍可喺唔同補習社間揾到心水導師。而且傳統地區補習社嘅導師好多比較年長，教慣舊時會考，要留意翻評價同教出嚟嘅學生質素。
由於補習社通常喺地區性出名，相信同校或者喺附近讀嘅朋友都會樂意分享對補習社嘅評價，不過網上嘅資訊同評價就比較少啦。
功課輔導班嘅練習全部都喺嚟自出版社exam base或者書店練習，好處喺量多（操數唔駛煩），壞處喺多得際、學唔到新skills，而且可能已out of syllabus過曬時。而一般導師上堂嘅notes通常都喺自己編寫，不少喺遷就補底學生嘅中學課程內容，少量應試技巧。好處喺易follow，壞處喺學嘅高級skills同新技巧較少。
每間補習社不同，但通常都有導師/ 助教聯絡，都可以問到功課。
梗有一間喺屋企/ 學校左近，上堂方便，但少有分店，調堂有一定限制。
點樣揾？：
特點：師生比例通常1：∞，通常一期四堂，每星期一堂，有長期常規班同短期精讀班，分導師現場授課（live）同視頻（video）班。
適合對象：雖然大型補習社有分不同程度嘅班，但主要適合跟到學校課程進度，預備好認真學應試技巧同高階技巧嘅同學。
雖然選擇數量有限，但導師大多喺名校高分出身，學歷同經驗都有保障，亦有唔少有one day courses試堂可以試水溫。
無論喺網上討論區、補習社宣傳定朋友討論都可以輕易揾到唔同導師具體教咩同學生既評價，同學可以喺選讀之前做好多資料搜集。
大型補習社有大量人力物力編寫教材同收集咗好多試卷真跡，加上每期內容都結構完整，無論質定量都有水準。不過同學仍然需要自己判斷教材喺唔喺自己想學嘅野同啱唔啱自己程度。
即使喺live班都同導師接觸有限，上堂亦無人舉手問問題（因佢地錄緊video）。通常僅限於問筆記，唔包問功課，不少大型補習社都有回覆速度保證，但各間同各個導師唔同，而負責答問題嘅助教數量同學生數量喺成正比嘅，遲覆漏覆唔覆嘅狀況時有發生。另外亦有唔少提供專業改文服務，通常改文標準都跟貼DSE評分準則嘅。
雖然每區都有分校，但調堂好多時候要跨區同喺奇怪嘅時間上堂，好多時候去偏遠地區來回都要成兩個鐘。
上網可以睇嘥各大補習社嘅導師、章程、時間表等。
特點：結合在線視頻同離線實體notes嘅形式，隨時隨地，想補就補。而且可以無限重溫課程，唔駛驚追不上進度同方便溫習，但只係睇notes同教學視頻，未人人適合。畢竟大家學習能力又唔同，吸收到幾多同吸收好唔好都唔同。
不單只可以無限重溫課程，而且價錢適宜，經常有好多促銷，同學只要留心啲仲可以發現有限時免費課程添。
數量有限，但有不少都喺應屆/ 歷屆狀元親身教授最update最貼近學生經驗嘅奪星攻略 ，亦有好多喺有多年私補經驗嘅導師。
由於以每個課程為本，同學可以直接喺課程下面睇到學咗嘅同學評價，最真實貼地。
資源嘅種類較多，除咗會寄翻課程配套，導師自己撰寫嘅notes之外，網上資源庫會有埋歷屆試卷同唔同科目嘅應試心得，好有可能就係呢啲分卷小提示會令你錯少幾題careless mistakes，升多一個grade！更加有關於時間管理同心態調整類嘅文章，全方位照顧你學習嘅所需。
除咗可以聯絡翻導師詢問課程內容之外，平時有任何功課唔識或者想聽下溫習唔同科目嘅心得既話都可以喺平台上面開問題詢問，好快就會有同學仔答翻問題，你亦都可以去幫助其他同學，互相提點進步。
唔受時間地點限制，足不出戶，食住零食都可以學到新知識同溫書。因為課程買咗一次就可以無限重溫，亦都唔駛再擔心調堂問題，可以更好咁樣安排時間。
網上補習既打破傳統、又主力針對DSE而設。更可安坐家中、自由上堂，令你可以100%按照自己嘅需要選擇合適嘅課程！
唔同嘅補習模式各有優劣，適合嘅對象都唔同，例如自修生可以考慮個人化程度更高嘅補習模式，翻學跟唔到進度嘅同學可能需要補底私補班，講到尾，希望同學可以參考翻上述優缺點，揀到最適合自己嘅學習模式（甚至喺同時用幾個補習模式……）。祝大家溫書順利！
|
https://babyprinceworld.blogspot.com/2012/03/
|
嘩！N咁耐無整過寵物小精靈盒呀～小王子今朝見到個"嘩!Box"鬼咁開心，猛話好靚。
原全無人知係咩水，我相信今日呢隻嘅命運都會係樣。不過5緊要la～整"嘩！Box"最緊要係小王子開心啫，至於其他人識5識同懂5懂～通通不在我考慮範圍law！
呢個term小王子真係由打網球轉左去踢足球。唉～淨係o個套球衫同釘鞋，又斬左我二百幾！家下真係一頸血呀。其實我覺得小王子運動5好，5係因為佢無運動細胞，而係小王子無時間練習ga啫。點解我咁講？
咁老師都比小王子嘅測驗同Assessment嘅成績我同小王子爸爸睇，原來小王子d測驗同Assessment嘅分，全部都係全班或者係全級最高嘅。呢樣o野真係令我同小王子爸爸好滿意，不過我地去見老師其實都5係想話淨係知道小王子嘅成績，因為我一嬲都知小王子嘅成績係無問題嘅，其實的同小王子爸爸係想知道小王子上堂嘅情況，有無搗亂呢？
小王子會o係上堂o個陣睇書！
有d老師呢就話知道小王子已經做哂佢要佢地做嘅o野，所以由得小王子睇書。
數學老師Banance Lee就話可能上堂教d o野小王子識，所以覺得有d悶，於是乎佢由得小王子睇。
呢樣o野我明喎～小王子真係好似d變態咁gar喎，睇書o個陣又會自言自語、自己講自己笑，做功課o個陣又硬係無時停，左手寫字時隻右手硬係攪緊o野。而佢把咀更加係5停得，5係哼歌就同d功課仰計，總之就係一路講就一路做～真係變態嘅一樣ga喎！
總括嚟講個個老師都好滿意小王子嘅表現，而且佢地個個都話面家小王子真係無再o係堂上面睇書o勒，所以完全無問題。
小王子由細到大都有一個本領，我係比佢吹到我脹嘅。
就係只要小王子願意～佢係可以一心二用嘅。咩叫做"只要佢願意～佢係可以一心二用"？
當佢一揸住本書嚟睇，佢係可以連火燭、淋樓兼地震都完全Feel5到嘅。
佢係可以一路睇書，一路做一d普通地球人睇緊書而又做5到嘅o野嘅。
我即時攞起本書嚟睇.....咿？真係講到呢度喎！
最後點？有乜點啫？佢都攪到我無得駁lor，米開返張CD比佢繼續一路睇書一路聽故事law！
其實呢件事N咁耐之前我已經講過，點解今日又會舊事重提呢？因為N咁多年之後嘅今日，小王子靠住呢個絕技，o係聚寶盤度又會攪出d咩呢？
以前小王子o係"最高貴學府"度讀書，5理上堂定落堂，必定係攞住本書刨過你死我活ga o勒～而"最高貴學府"嘅老師已經見怪不怪，最多到真係頂小王子5順（例如默默下書無nana攞本書出嚟刨）先至會出聲叫小王子收埋本書ga啫。
不過而家升呢做左中學Duck就5同o勒～而家o係"聚寶盤"度讀書，無好似o係"最高貴學府"咁咁Friendly ga na，樣樣都要執到正ga。小王子o係"聚寶盤"度日刨夜刨，比d同學話佢係米有"C.R.D."。
咩係"C.R.D."？
點解我會信小王子真係一路上堂睇書，又真係一路都聽到書呢？
其實我知道小王子話5會再帶story book去上堂，係因為佢比老師話得多～雖然"聚寶盤"d老師見小王子成績咁好～係有d吹佢5脹，所以應該無鬧小王子嘅，最多係叫佢收埋本書ga啫。之但係小王子5想比d老師覺得自己5聽話，所以就決定以後都5再上堂刨書o勒！
冬天又嚟o勒～Blog友們！見5見到下面o個d係咩嚟？
Yeah！又係織冷衫嘅時間na，等我織完post上嚟過你地睇下。
話說我o個晚去完"聚寶盤誇lala School Concert"睇完煙花之後，實左太 太 太過震撼嘅關係，所以一返屋企就即刻post d煙花相上Face book。而靈異事件就係咁發生o勒～第朝我起身發現已經有幾十個留言，而其中一張相嘅留言真係嚇親我呀！！！！！
吓？小王子隔離o個個係我.....咁.....邊個o係度揸緊機呀？
重有～～～我都5識拉琴！
嘩～95﹪相似度呀！
小王子間新學校"聚寶盤"確實夠哂奇趣。話說o岩o岩過左o個個星期六係"聚寶盤"一年一度嘅Symphony under the stars"(星下之交響樂團）。係呀！"聚寶盤"年年都搞呢個星下之交響樂團gar，咩嚟？米一邊聽學生組成嘅交響樂團，家長、朋友就一邊野餐兼望星星law～幾咁浪漫至得gar！
小王子﹣﹣"要幾錢gar.............”
我係O 左咀嘅！
"5係哇？咁認真？
"嘩！"聚寶盤"d Cadet堅喎～連爆破都識？嘩～第時5去阿富汗打仗都可以去做賊喎！！！
誇？咁未算～原來學校o係藍山（出名觀光地）擁有成個Camp site，等學校d學生o係o個度去Camp。閒時又會比d家長會搞下"媽媽Camp“ or "爸爸Camp”咁。如果家長得閒想去渡下假，NO Problem！只要你比小小錢，學校一樣租比你。
o係香港間間學校課外活動都有童軍，呢度都就5係好興童軍o勒～好多時如果你想玩童軍就要出去外面自己參加，好少學校會有童軍。但係就好多中學都會有Cadet，erm......好似當兵咁law！我見佢地時時著哂成套﹣﹣＞準備隨時去阿富汗咁嘅裝束。去親就都係o個d慘過担泥嘅野外Camp。小王子同我講，話人人都同佢講千奇米join Cadet，因為係辛苦到嘔嘅。
其實o係呢度好多大學校都會有得寄宿嘅，5洗一定係住得遠gar，就算你住o係學校隔離，但係又錢多到"無訂洗"，又或者你o係屋企見自己個仔見到就快想死～只要你比大約同學費一樣咁多嘅錢......兩萬五倒la～咁就以踢個"眼中釘"入學校寄宿gar na！
o係"尋寶箱"度寄宿好正，因為餐餐都係自助餐，兼夾餐餐都有國際美食，有中餐有西餐，食肉又有～食素嘅又有～連沙律bar都有埋。總之就係更有一樣o岩你口味la！之但係d細路又點會咁容易就滿足至得gar？佢地係包咬頸gar ma，國際美食又點啫？邊夠個麥當當嘅漢堡包吸引先得gar？
5知你地知5知道，其實我有兩個Blog ga呢？有d Blog友鍾意用Yahoo blog嘅。咁其實yahoo blog又真係易用兼方便好多ga喎。之不過o係我Face book個Fan Club度，我係放另一個blog嘅link上去嘅，其實兩個Blog post嘅o野都係一樣，只不過有人慣用yahoo blog，又有人齋睇5留言，所以用咩blog都無所謂ga啫。
我o係"LOVE kids Magazine"度開左第三個Blog（5洗驚～其他兩個blog我會繼續寫），o係呢度好多blog友呢三年幾以嚟一路見証住小王子嘅成長，寫新blog要重新介紹同交代過小王子嘅人物性格，其實真係有d難度，寫得5好～人地可能以為你o係度哂命，其實我都有d擔心。
"欠交功課十大籍口"之不被接納！
籍口一﹣﹣＞壞機！
籍口二﹣﹣＞我病！
所有無nana病嘅人要比老師檢查要交o個份功課嘅進度，因為你係"無nana病"至交5到功課gar 啫，份功課無理由你一d都未做，所以要比老師檢查入功課你做到邊度。
所有無nana病嘅人，無論係有心病 or 有身病：都0要o係交功課o個日嘅9:30am前，打電話去校務處。兼要寫信比校長，重要o係第日返學o個日，親自同校長解釋點解會欠交該份功課。
籍口三﹣﹣＞因為點點點，所以我做5哂！
所有因為點點點而交5出份功課嘅人，都要去同Head of House解釋點解你做5哂，你攪5掂就放學留o係度佢搵人攪到你掂為止。
除左Head of Department之外，o係任何情況下無任何老師可以私人醒比多幾日你做。
籍口四﹣﹣＞我5記得帶！
所以你地話，我接到本o野點會5腳軟至得gar？所以家下我day day都問住小王子聽日有無o野交呢句說話，至少十次呀～因為交漏一份or遲交左一份，分分鐘影晌年尾個總成續攞5到個A gar！
查實我都5知學校點攪嘅～一個鐘頭嘅Break分兩次放已經夠慘ga la，重要Break o親之前o個堂都例遲放gar喎！好似琴日咁小王子兩個Break之前o個堂都好晏至放，所以佢淨係夠時間食到半份三文治，唉～整下整下我都5知應該整d咩比小王子返學食gar na！！！
雖然我look好大隻，但係就淨係得個樣。次次返親HK都奶o野，前一次就係去左一日澳門，返到HK又痾又嘔兩個禮拜，我家下聽見"澳門"兩個字個心都離一離！
o岩o岩過左o個個新年，我同小王子and小王子爸爸返左HK探小王子婆婆20日，本來無o野gar bor～之但係次次小王子爸爸返HK，都會去長洲搵個尊整腰骨嘅神醫睇腰骨嘅。咁今次都5會例外ga la～咁一場去到長洲喎，更係吃埋海鮮至走la，o拿！o拿！o拿！我就係奶左o野o勒～o個碟奪命炒蜆都害得我慘na，痾嘔都不左話下～重攪到o係街度成個暈左，你地話係米超超超肉酸至得gar？
話說我o係長洲返到HK o個晚已經5舒服gar o勒～第朝重嘔到企5到，我重5單止o係屋企度嘔，o係巴士度又嘔、連睇醫生都一路睇一路嘔，好彩家下人人都帶住個環保袋，如果5係就係5止肉酸咁閒單law！
咩話？我係米去睇高街嘅劉戩揚醫生，佢藥到病除所以要表揚佢？
查實我5係去睇劉醫生，我係去左睇阿劉醫生落兩條街o個個李醫生。o個日小王子爸爸扶我去睇醫生，阿李醫生見我一路睇症一路嘔，就nana淋幚我打左支止嘔針，之後開左d藥比我就送客o勒！其實李大夫都5錯gar，以前我睇過佢好多次都藥到病除gar。
劉醫生無收到我錢！
5係因為劉醫生無收到我錢，所以我要表揚佢。係佢嘅醫德感動左我，我又5係去睇佢，佢無必要take care我、更加無必要行出疹所睇我、無必要比我入去佢疹所休息、無必要幚我check血糖同血壓、亦都無必要5收我錢！
所以Blog友門，如果你都住得近近地西半山，下次病可以考慮下去睇劉戩揚醫生。
|
https://forum.heho.com.tw/topic/2982/%E5%91%A25%E7%A8%AE%E5%AD%90%E5%AE%AE%E8%82%8C%E7%98%A4-%E7%9B%A1%E5%BF%AB%E6%89%8B%E8%A1%93-%E5%92%AA%E8%80%BD%E8%AA%A4
|
呢5種子宮肌瘤，盡快手術，咪耽誤！
子宮肌瘤，係女性生殖系統中最常見嘅良性腫瘤之一，多見於30-50歲女性，41-50歲尤為高發，好多女性隨住年齡增長，或多或少都會有唔同程度嘅子宮肌瘤，有啲好細，有啲比較大，有啲可能仲喺發育當中冇被發現。子宮肌瘤總能帶嚟好多困擾!肌瘤喺逐漸長大，係咪要手術?月經量太多，點算?每年體檢肌瘤都冇咩變化，係咪唔使理佢?有肌瘤到底點樣治療呢?咁就等我哋先嚟了解一下佢子宮肌瘤嘅兩大特徵。
子宮肌瘤又稱為纖維肌瘤，或者叫子宮纖維瘤，由平滑肌細胞增生產生，有少量嘅結締組織，摸上去比較堅實，較正常組織更硬。
肌瘤嘅兩大特性跟是否需要切除息息相關。
根據子宮肌瘤生長嘅位置與子宮肌層嘅關係，主要分為：黏膜下肌瘤(突向宮腔)、肌壁間肌瘤(長喺子宮肌層)、漿膜下肌瘤(突向子宮外)以及闊韌帶肌瘤等。唔同類型嘅子宮肌瘤會有唔同嘅表現，包括月經異常、下腹部包塊、便秘、尿頻、陰道分泌物增加、繼發貧血、不孕等。
黏膜下肌瘤通常伴有月經嘅改變。肌壁間肌瘤嘅體積較細時，一般症狀唔明顯，但如果肌瘤多發或較大時，可喺腹部觸摸到包塊並有月經變化。漿膜下肌瘤如果體積較大，會對膀胱、直腸等鄰近組織產生壓迫症狀，導致尿頻、排尿困難、便秘等。
目前，子宮肌瘤確切嘅發病原因尚未統一，可能與遺傳因素、女性激素水平和幹細胞突變有關。但可以確定嘅係，佢係一個激素依賴性疾病。雌孕激素水平失衡嘅女性，往往更容易出現子宮肌瘤，例如月經初潮早、卵巢腫瘤、腦垂體腫瘤等。現代職場女性工作壓力大，熬夜、久坐、飲食唔規律亦都成為咗雌孕激素分泌異常嘅幫凶。因此，絕經後激素下降，子宮肌瘤會逐漸縮細;而孕期由於激素影響，原本嘅細肌瘤就有可能長大。
基於肌瘤嘅特性，以下5類肌瘤，一般建議盡早手術治療：
1、子宮肌瘤導致咗月經過多或異常子宮出血、甚至貧血，或者出現咗壓迫鄰近器官嘅相關症狀，例如泌尿系統、消化系統和神經系統等，並且以上症狀唔能經藥物治療改善。
2、子宮肌瘤合併相關不孕，或備孕時子宮肌瘤直徑≥4cm。
3、絕經後女性喺未行激素補充治療時發現子宮肌瘤繼續生長。
4、隨訪嘅過程中，發現肌瘤有惡變可能。
5、有蒂肌瘤扭轉引起急性腹痛。
針對子宮肌瘤，現代醫學嘅發展讓一啲新嘅治療方法已經喺臨床上成熟開展，例如經導管子宮動脈栓塞術、高強度超聲聚焦消融、子宮內膜去除術等。具體治療方式嘅選擇建議喺醫生充分評估病情狀況、了解各種唔同方式嘅利弊後進行選擇。
而按摩、針灸等方法並唔可取，唔恰當嘅“保養”甚至會刺激肌瘤生長。如果檢查發現子宮肌瘤，應該半年至一年B超規律隨訪，如果係圍絕經期第一次發現子宮肌瘤，更應該密切關注，每3~6個月隨訪一次。
|
https://www.vickongdental.com/a/zonghezhiliao/quchi/3038.html
|
北上深圳補牙邊種物料最好？點選擇？
要知深圳嘅牙科成百上千間，喺眾多牙科之中選擇可靠嘅牙科同埋醫生之後，最緊要就系選擇邊種適合自己嘅補牙物料，邊種物料最好？
眾多本地市民同港人熱門推介嘅可靠牙科——維港口腔。喺深圳，維港口腔擁有四家分院，各靠近口岸，睇牙方便。維港口腔擁有專業嘅醫師團隊，以『醫道濟世』嘅大學校訓為核心，堅守「本地牙科，放心睇牙」嘅執業宗旨。補牙價格公開透明，冇隱形消費，日本富士物料180蚊、美國3MZ250物料280蚊、美國3MP60物料380蚊、美國3MZ350物料480蚊。
深圳牙醫建議大家可以根據呢幾個選擇原則選補牙物料：
1、喺了解深圳牙科價格之前，可以根據自己嘅經濟條件嚟選擇合適嘅物料，因為唔一定系最貴嘅就適合自己。
2、面診醫生過程中問清楚補牙物料有咩區别，再根據自己嘅口腔蛀牙情況同埋醫生嘅建議嚟選擇補牙物料。
3、補牙物料居多，有銀汞合金（依家已經淘汰了）、樹脂物料同埋玻璃離子等物料可以選擇，可以根據補牙物料嘅強度、耐久性以及成色等問題最終選擇邊種。
上一篇：北上深圳補牙可以維持幾年？深圳補牙邊度好？ 下一篇：深圳牙科推介，點解醫生建議要盡快補牙？
|
https://holidaysmart.io/hk/article/209495/5g-plan-%E9%9B%BB%E8%A8%8A%E5%95%86-smartone-3hk-csl-cmhk-1010
|
Smartone/3HK/CSL/CMHK 全港電訊商比對一覽！
Smartone/3HK/CSL/1010/CMHK 全港電訊商5G比較一覽！到底邊間最抵用？
隨著 5G 手機愈嚟愈多，大家喺換新手機之餘唔少人都會順便睇埋有咩相關嘅 5G Plan 可以揀，但香港嘅電訊商話多唔多，話少亦都唔少，續間睇都唔知睇到幾時，今次就為大家整合咗香港 5 間主要電訊商所提供嘅 5G Plan 等大家可以一次過睇晒，唔使續間行續間問！
Smartone：
SmarTone 5G 服務計劃分為 35GB/100GB 兩款，月費分為 $328 及 $398 （需另加 $18 行政費）。
而如果你係恆生信用卡客戶，仲可享「新機王上台」優惠：5G月費 $344/100 GB，享高達 $1,000 機價折扣，以及送 12 個月「SmarTone爆芒換新」雙面保護（價值$350）同埋送 12 個月「網絡至安保」組合（價值$430）。
3HK 推出嘅兩個 5G SIM 月費計劃，月費由 $288 至 $688 不等，數據量則由 30GB 至 200GB ，合約期為 24 個月。
而如果加入「5G Go Phone 會」並升級指定 3HK 5G SIM月費計劃，即可享 HK$800 淨機折扣。另外，如係指定滙豐信用卡持卡人，每月更可額外送 33% 本地數據，以及每月另加 $12 換購 Apple Magsafe 充電器。
中國移動：
中國移動香港嘅 5G 計劃一共有 4 款，分別有 30GB ($198)、100GB ($298)、200GB ($398) 及 300GB ($498)，喺咁多間嚟講平均月費最抵嘅一間嚟。而除咗特別優惠月費同機價外，大家仲可享 $500 上台額外折扣，並喺 24 個月嘅合約期內每月平均回贈畀大家，而月費計劃中仲包含 3GB 大灣區（中國內地及澳門）漫遊數據。
CSL.：
CSL.嘅 5G 月費計劃由 $198 至 $698 不等，數據量由 8GB 至 300GB。而如果大家選用 $358/50GB 或 $468/100GB 嘅數據計劃，即享 Netflix 基本會籍或 Netflix 4K 會籍以及NowE基本組合，包括Now新聞、Now Sports Prime、Viu Premium及ViuTV。
另外，上台仲可享最高 HKD$2,650 機價折扣；登記指定 5G 月費計劃並簽訂 36 個月合約即附送 Momax Airbox 全無綫流動充電器。
而同係香港電訊旗下，走高檔路線嘅1010，其5G服務計劃同樣有5款，不過價錢就比CSL貴少少，同樣分別有 8GB ($299)、12GB ($398)、80GB ($459)、150G ($559) 及 300GB ($759)，其計劃貴就貴在多咗 100 至 300 分鐘國際長途電話服務。但1010嘅月費計劃均未享有 Netflix 會籍。
|
https://aandmdiary.com/tag/%E4%B8%80%E6%97%A5%E9%81%8A/
|
倫敦係世界主要嘅商業、金融同文化中心，由現代化嘅高樓大廈同古典嘅英倫建築構成城市嘅天際線，所以去倫敦自由行，一定要登上高處，欣賞倫敦獨有的美！講到高處，倫敦有好多觀景台，本文就綜合咗5個倫敦觀景台，想去最高倫敦觀景台、最靚倫敦觀景台、免費倫敦觀景台等倫敦觀景台及倫敦觀景台門票優惠攻略，去倫敦自由行必睇！
倫敦係世界上數一數二嘅大都會城市，城市嘅天際線除咗現代化嘅高樓大廈，仲有古典嘅英倫美學，令泰晤士河嘅兩岸極具特色。雖然倫敦嘅城市景色價值過百萬，但市內亦設有唔少免費觀景台俾大家影相打卡，所以嚟倫敦旅行真係無理由唔去觀景台玩啦！今次介紹嘅倫敦The Lookout，觀景台位於50樓，喺落地玻璃前欣賞倫敦嘅美。
如果你係《哈利波特》迷，斜角巷你一定認識；就算無睇過《哈利波特》嘅電影，講到倫敦最靚最古老嘅市場，都會諗起呢個地方：倫敦利德賀市場（Leadenhall Market）。倫敦利德賀市場充滿維多利亞嘅建築特色，讓你輕鬆走進倫敦嘅魔法世界或古典世界。
劍橋同牛津嘅名氣都嚟自國際級嘅學府，由倫敦出發，只需要1小時左右就會到達劍橋 Cambridge，所以劍橋成為倫敦最受歡迎嘅近郊旅程之一。劍橋市中心面積唔大，玩一日就可以行晒劍橋市區內嘅景點，但唔少人喺計劃行程時，都只會喺劍橋同牛津二揀一，其實兩個地方各有特色，亦各有捧場客，不如了解一吓劍橋市中心十個必去必食嘅劍橋好去處，再作決定啦！
大笨鐘、倫敦塔橋、倫敦眼、聖保羅大教堂、特拉法加廣場、國會大廈、西敏寺…都係著名嘅倫敦景點同地標，嚟倫敦旅行絕對唔可以錯過。如果想一次過睇晒唔同嘅地標式倫敦景點，最方便嘅方法當然係乘坐倫敦觀光巴士，隨上隨下同景點影相打卡啦！倫敦有唔少觀光巴士公司選擇，睇晒倫敦景點最平只要HK$17咋！
牛津（Oxford）細細個就聽過呢個名，全因為屋企嗰本《牛津英漢字典》。我哋今日終於嚟到牛津呢個學術重鎮，發現呢度古色古香，雖然搵唔到《牛津字典》，但係就參觀咗近千年歷史嘅牛津大學（University of Oxford）人氣最高嘅基督堂學院（Christ Church），大家必睇哈利波特電影霍格華茲魔法學校餐廳場景靈感嘅學院餐廳（The Great Hall），哈利波特迷唔可以錯過！
嚟倫敦旅遊，除咗博物館免費，仲有唔少觀景台都免費參觀呀！除咗之前介紹嘅Sky Garden同The Garden at 120之外，仲有被唔少倫敦KOL大力推介嘅One New Change觀景台添。雖然我哋覺得One New Change觀景台係倫敦失望景點之一，但有一樣嘢竟然係One New Change完勝？
英國交通費用出晒名貴，所以無論大家係嚟英國旅行定係英國定居，不妨買番張Railcard火車卡啦！英國Railcard火車卡嘅使用方法同歐洲火車證或JR Pass好唔同，持有英國Railcard火車卡嘅乘客，可以低至半價購買英國火車飛，坐一次來回長途火車都已經有賺！不過，英國Railcard火車卡嘅選擇好多，邊一款先啱你？
|
https://football.fanpiece.com/unprofessionalfootball/%E4%B8%8D%E5%B0%88%E6%A5%AD%E8%B6%B3%E7%90%83%E7%AD%86%E8%A8%98-%E5%85%AB-c1452978.html?feature=next
|
1. 根據Telegraph同Daily Mail既報導，國際足協理事會計劃響黃牌同紅牌之外，另外再引入一個叫做藍牌既懲罰制度，被罰藍牌既球員，要離場十分鐘，而且累積兩張藍或者黃牌，一樣係要被罰離場。最先就話會響上星期五公佈，仲話會響英格蘭足總盃率先試用，但後尾又話國際足協理事會同國際足協商討之後，會延至三月先公佈，同埋係響低組別聯賽先推行。
2. 我第一個反應係…屌，唔好喇。英超班垃圾球證連VAR都可以用到一鑊泡，我真係睇唔到如果再加埋呢啲藍牌既話佢哋會搞成點。
3. 唔係淨係我呢啲冇識波牌既普通球迷有呢個觀點架，好多英超既領隊好似熱刺領隊樸斯迪哥高奧、利物浦領隊高普同埋阿仙奴領隊阿迪達都表達出對呢個新既懲罰機制表達出關注。佢哋大致上都係認為引入呢個機制冇咩逼切性，就算真係實行之前都要進行嚴格測試先，而家咁樣真係推得太急。
4. 跟住就梗係要講返美斯單嘢喇，響香港同大陸真係越搞越大，但事實上國際邁阿密同埋美斯真係睬你都戇鳩，響日本開心踢完比賽之後就拍拍蘿友走人，留返香港特府同埋啲議員響度潑婦罵街。不過咁樣搞大件事都有個好處，就係搞到Talter最後肯嘔返啲錢出黎，雖然只係一半，但好過冇吖。我覺得成件事最慘其實就係啲比咗錢買貴飛入場既人，而家夾硬可以屈到Talter肯回半水，都已經算係咁。
5. 有評論認為，Talter今次肯回水，係因為佢仲想響大陸啲上流社會做生意，而家件事搞到咁大，甚至要取消阿根廷響三月份訪華既行程，為咗唔好比啲大陸人遷怒，佢哋先至肯回半水，又扮晒受害者咁。其實是旦喇，我覺得最緊要係啲球迷可以回到水啫，佢哋先係真正既受害者。
7. 呢個禮拜，其實歐洲四大聯賽都有幾場激戰，其中今季德甲奇兵，開季至今未嘗一敗既利華古遜，響主場迎戰賽前落後兩分排次席既拜仁慕尼黑，結果都幾出人意表咁淨勝三球。
8. 成場波利華古遜有威脅既攻勢真多過拜仁好多，拜仁全場只係得一腳中龍。而賽前變陣以三中堅既杜曹梗係比人屌，而佢響賽後記者會都承認責任，又話唔會認輸。
9. 我老婆唔算成日睇波，但佢都識哈利簡尼，知道佢為咗要拎冠軍走咗去拜超，我同老婆講既時候，佢就話睇黎哈利簡尼真係同冠軍無緣，可能真係命水問題。當然佢係講笑咁講喇，而家球季過咗三份二，落後五分又唔係冇得爭既，又睇下到哈利簡尼既命水又係咪真係咁硬喇。
10. 返香港睇返今季第一個錦標，高級組銀牌決賽喇，呢場比賽又係響農曆新年期間舉行，其實我覺得呢個安排都唔錯，感覺上好似幾有氣氛。
11. 傑志同東方激戰咗120分鐘，響雙方加埋總共有3個人被逐既情況之下，傑志憑住明加索夫響加時118分鐘禁區入面射入奠定性既一球，幫助傑志以二比一反勝東方，奪得今季香港球壇第一項錦標。
12. 其實場波東方真係踢得好過傑志好多，但足球就係咁，表現好唔一定會贏。保羅呢場波都居功至偉，救出咗好多東方有威脅既射門。東方啲後生仔其實真係幾正，由流浪加盟既余在言將響香港隊既好表現帶返黎，可惜既係東方既把握力真係幾差下，其實佢哋法定時間之內應該係可以解決到對手，響下半場補時階段比人十二碼追返，雖然可惜，但都要檢討一下。
13. 兩球十二碼其實我覺得都冇判罰錯，羅拔圖果下穿心腿雖然未必係有意，但真係好危險同肉酸，但其實我覺得球證係有權比紅牌。而高素巴耶夫咁樣唔收手，而家既球例咁不自然咁張開手係應該吹罰，但係應唔應該比牌同樣係見仁見智。
14. 另外被趕出場果兩個都值得討論下。艾里奧果張紅牌其實係自己申請，佢唔知做乜鬼自己向旁證做出個比牌既動作，呢啲動作響而家既球例黎講係要比既，佢都冇乜好投訴。巴科爾果下係有少少從後攔截feel，黃牌可以，但直紅都冇得講，更何況佢本身已經有黃牌在身，基本上佢點都出硬場架喇。
15. 再一次證明馬高斯響東方係有幾重要，加時換走咗佢再加埋巴科爾，去到呢個時候，其實東方已經大勢已去，如果去到互射十二碼，以保羅救十二碼咁有心得，我覺得東方都未必贏到。
16. 東方以咁既班費，踢出咁既好既表現，輸波係可惜。但足球就係咁，要贏，終究都係要將個波擺入個網入面。
17. 係咁多先，下次再傾。
|
https://www.orientalsunday.hk/tag/%E8%A9%A6%E7%95%B6%E7%9C%9F/
|
試當真挑戰真人版海賊王 大馬女神Miko獲激讚：似過Netflix版！
21歲落選校花Cathy唔怕凍派泳照福利 傲人身材正到暈！
網民狠批「樂壇變YouTuber遊樂場」 床哥公道講一件事獲激讚！
動漫節︱試當真阿慈快閃玩血案 網民鬧爆：有冇諗過鑽石山被害者心情？
24歲Kayan9896吳家忻被踩大走樣 網民反擊：連登仔愈踩愈紅！
「超可愛Les界情聖」胡希婷Kitty分享戀愛經歷自爆曾出軌！
校花校草10強正式誕生！爭奪每人10萬元獎金多過《聲夢傳奇》！
|
https://mamidaily.com/article/85941/%E5%BE%A9%E6%B4%BB%E7%AF%802020-%E6%88%90%E6%9C%AC%E5%8F%AA%E9%9C%80-20-%E8%A6%AA%E5%AD%90%E6%B4%BB%E5%8B%95%E8%87%AA%E8%A3%BD%E7%94%9C%E5%93%81-%E9%82%8A%E7%8E%A9egg-hunt%E9%82%8A%E5%AD%B8%E7%BF%92
|
成本只需$20！親子活動自製甜品 邊玩Egg Hunt邊學習！
之前介紹了復活節玩學提案，有免費復活節主題幼教教材，又有最平$36/組教學玩具，今日介紹食案，整一道又平又吸睛嘅復活節小甜點~復活節慳慳地足不出戶都可以好開心！
登登登登...就係蛋花大菜糕，佢含有豐富嘅藻紅素、維他命B1、B2、鉀、碘、鈣等，仲有高植物性膠質，易有飽肚感之餘，仲有助排走身體毒素，相當天然嘅食品，而且煮法亦好簡單，啱晒小朋友化身小小廚師，齊齊整小甜點~~為左配合復活節主題，我地仲搵左又平又靚嘅蛋殼做容器盛載，呢個蛋殼更可一物二用，兩個小廚師都好滿意製成品，打卡呃Like一流！
識揀地方可減低行山風險 多條親子行山徑大集合！
true or dare 玩得多，今次同小朋友玩進化版Answer or Action! 預先準備一堆問題同埋task，每隻蛋再放入中英數理問題及task代號，搵到該蛋嘅小朋友就要決定Answer定Action，答對或完成task先得分，獎品根據得分！
玩過一次，鯨魚蝦子都好enjoy，祝各位小朋友復活節快樂！
|
https://www.hospitalzh.com/ycmb/lgmb/1146.html
|
2019珠海皓齒美白價格係幾多？
俗話講到，一白遮百醜，當然啦，牙白都系白。咁最新流行嘅美國牙齒美白技術「皓齒美白」可以維持幾耐呢？2019珠海皓齒美白價格又係幾多呢？
皓齒美白採用低溫納米光，避免咗操作過程中對牙神經嘅刺激而引發嘅不適感，彌補傳統牙齒美白技術嘅不足，美白效果更佳持久。醫生根據色素進入牙齒嘅深淺程度，為患者選擇唔同嘅治療方案。皓齒美白技術針對常見嘅中輕度四環素牙、煙斑牙、茶漬牙、可樂牙等色素牙。
1.皓齒美白可以維持幾耐？
只要美白後嘅顧客，可以謹遵醫囑安排，皓齒美白效果一般可以維持五年左右。
2.2019珠海皓齒美白價格係幾多？
皓齒美白嘅費用同傳統美白相比系要貴一啲嘅，大概系3000元左右一次。具體嘅價格仲需要根據患者嘅情況和醫生畀出嘅方案嚟確定，因此具體價格系需要到院諮詢嘅。從效果和長遠嚟睇，皓齒美白嘅費用仲系比較優惠嘅，都系目前較好嘅一種牙齒美白方法。
以上就系「2019珠海皓齒美白價格係幾多？」嘅具體介紹，希望對大家有所幫助。
上一篇：牙齒變黑嘅因素有乜？
下一篇：日常生活中牙齒美白嘅方法有乜？
|
https://hk.news.yahoo.com/%E9%9B%BB%E5%BD%B1lol%EF%B8%B3%E7%8E%A9%E5%85%B7%E8%BB%8A%E4%BB%94-hot-wheels%E6%8B%8D%E5%A4%A7%E9%9B%BB%E5%BD%B1-%E6%9C%83%E5%94%94%E6%9C%83%E6%90%9E%E5%87%BA%E7%8E%A9%E5%85%B7%E5%85%83%E5%AE%87%E5%AE%99%EF%BC%9F-065705428.html
|
今日聽到呢單新聞，起初覺得「唔係啩」，兩秒後覺得「有得做喎」！
玩具廠牌Mattel旗下嘅電影公司，聯同片商華納宣布，會搵《星戰》大導J.J. Abrams 嘅工作室Bad Robots，開發以玩具車仔Hot Wheels為主題嘅大電影，但未有透露創作班底人選，J.J. Abrams 係咪導演更加係未知數。
唔少人玩過嘅Hot Wheels車仔原來已經有54年歷史，係全球銷量第一玩具，至今賣出80億架，好可能爸爸細個玩過，而家囝囝玩緊！對於渴求IP嘅片商嚟講，呢個已經係一大賣點。仲要係車……動畫，你睇《反斗車王》！電影，你睇《狂野時速》！港產片，你睇《極速傳說》！四個字，賣座保證。
Mattel Films同華納正在合作Barbie電影版，由《小婦人》導演Greta Gerwig主理，小丑女Margot Robbie主演，預計2023年有得睇。可能計過數冇得輸，即使Barbie未上畫，Mattel Films已經著手將多個角色玩具開拍大電影，Hot Wheels以外仲有Barney小恐龍同Thomas火車頭。呢兩個用來拍戲都比較理解，但係睇返外媒報導，連紙牌遊戲Uno、提供人生小答案嘅Magic 8 Ball都在名單之上，就真係r晒頭。唔難想像，一旦呢堆project全線開動，足以砌出一個媲美Marvel宇宙嘅玩具元宇宙，到時《反斗奇兵》有對手啦。
呢個就係Magic 8 Ball，諗住想問嘅問題，搖兩搖睇答案。用Magic Ball拍戲……諗落好似都得喎。
電影大賣賺一筆，連同玩具又會因為套戲而銷量上升，所以你話係咪有得做先！
|
https://www.boxful.com/blog/zh/%E3%80%90%E5%84%B2%E5%AD%98%E6%94%BB%E7%95%A5%E3%80%914%E5%80%8B%E6%94%B6%E7%B4%8D%E6%AD%A5%E9%A9%9F-%E8%BC%95%E9%AC%86%E8%AE%93%E7%A9%BA%E9%96%93%E8%AE%8A%E5%A4%A7/
|
近年嚟，居家整理收納已經變咗一門生活哲學，市面上都有好多書、課程同埋收納倉儲服務出嚟；但其實呢啲嘢做起嚟唔係咁易，咁啲所謂嘅「收納大師」係咪有啲什麼原則，可以幫手我哋重新整理生活，喺香港又有咩好嘅迷你倉選擇呢？
有本書叫《3個箱子整理術：邏輯簡單，一睇就明，快速空間收納，打造理想嘅家》，佢講咗啲整理心法，話掌握呢啲步驟就可以令屋企變得焕然一新。
清空清潔：喺開始整理嘅時候，可以先由清空啲唔肯定度有咩嘢嘅櫃、抽屜、紙箱開始。因為呢啲可能代表你唔記得度面有啲咩嘢，可能導致重複買野。
集中分類：清潔咗之後，將同一類嘅嘢攞出嚟集中整理。有啲收納大師提出嘅「三袋分類法」，就係準備三款唔同材質嘅袋，分別係耐重嘅厚紙袋、環保布袋同埋膠袋。然後，將空間入面嘅所有紙製品放入紙袋，布製品或織品放入環保布袋，唔屬於呢兩種材質嘅雜物就放入膠袋。
篩選淘汰：就係揀啲仲可以用得到嘅嘢，淘汰啲尺寸唔啱、唔會再著嘅衫、過期嘅食物同埋成日變垃圾嘅嘢。
上架收納：到咗呢個階段，就可以考慮屋企空間同埋用嘅頻率，將啲整理好嘅物品封存。但就好似書入面講嘅，雖然整理咗一輪，但家庭居住嘅空間普遍唔大，所以點擺都會搞亂，啲物品又多又佔位，特別係啲大件嘅玩具、傢俱都難以整理。
使用三個唔同嘅箱子整理，可以輕鬆完成整理再收納，掌握收納要點，快速令家居變得焕然一新。
上門迷你箱：分為文件箱、標準儲物箱、掛衣箱同埋大型物品四種方案。文件箱可以存放整理心法入面講嘅紙製品，每個月只需29元；標準收納箱可以存衣物同雜物，每個月39元。大型物品方案係適合20公斤以內、一個人可以攜帶嘅大件物品，每個月69元起。另外，衣櫃箱主要係放冬季大衣，每個箱約可以存12件，月費89元。
上門迷你倉：分為12、24、36、48或以上平方呎方案，分別可以存20個、40個、60個紙箱嘅物品，每月租金由$699起，呢個方案最大嘅好處係你可以喺呢個指定嘅空間度，存放你想寄存嘅大型物品，例如大型傢俬、嬰兒車同埋露營器材等。
自助迷你倉：係一種自助式迷你倉方案，Boxful於香港開設8間分店，你可以直接返去門市提存返你所儲存寄存嘅物品。每月有一次免費提存，可以隨時提存你嘅物品。最短儲存期都只係一個月，提供更多彈性嘅選擇。
Boxful儲存服務唔單止滿足你對高品質倉儲嘅需求，全天候保持穩定溫濕度，確保儲存物品妥善存放。同時嚴密監控你寄存嘅物品，立即幫你實現夢想中嘅質感生活！
|
https://smartpetpet.com/%E5%81%A5%E5%BA%B7%E5%B0%8F%E7%9F%A5%E8%AD%98/%E3%80%90%E5%9B%9E%E5%8D%97%E5%A4%A9%E5%8F%88%E6%BF%95%E5%8F%88%E7%86%B1-%E8%A6%81%E9%A0%90%E9%98%B2%E5%BF%85%E5%85%88%E4%BA%86%E8%A7%A3-%E8%B6%BE%E9%96%93%E7%82%8E%E4%BD%A0%E5%8F%88%E7%9F%A5%E5%B9%BE/
|
最近天氣回暖，又潮濕又悶熱嘅天氣毛孩最易患上皮膚病，特別係趾間炎，雖然趾間炎唔算嚴重皮膚病，但睇到狗狗手仔腳仔又紅又腫都會好肉痛。要預防一定要知成因，以免狗狗成為下個受害者。
1️⃣食物過敏，狗狗同人一樣都會對某啲食物，不過要搵出致敏元兇都唔易，獸醫一般都建議用排除法。
2️⃣天氣因素，香港出名潮濕，而狗狗皮膚同埋毛髮上本身就有細菌，如果過度舔腳都會增加患上趾間炎風險。
3️⃣行為或心理因素，如果狗狗長時間單獨喺屋企，狗狗可能會不停舔腳嚟舒緩無聊、焦慮、憂鬱等情緒，狗狗除咗皮膚、毛髮外，其實口水都有好多細菌㗎，好容易感染趾間炎。
4️⃣其他原因例如寄生蟲、黴菌感染都會誘發趾間炎。
其實引起趾間炎嘅原因好多，主人如果有懷疑最好都係帶狗狗睇醫生，搵出最有效嘅治療方法。
|
https://drcleanhk.com/%E9%90%98%E9%BB%9E%E6%B8%85%E6%BD%94%E9%82%8A%E9%96%93%E5%A5%BD%EF%BC%9F/
|
鐘點清潔邊間好？
Home - 未分類 - 鐘點清潔邊間好？
喺現今繁忙嘅都市生活中，好多人因為工作、家庭責任同埋社交活動，冇時間兼顧屋企嘅清潔。因而，鐘點清潔服務成為咗好多家庭同個人生活中唔可或缺嘅一部分。呢類服務唔單止提供靈活嘅時間安排，仲可以根據客戶嘅需求度身訂造清潔計劃，令到家庭環境時刻保持整潔。
鐘點清潔服務嘅出現，大大改善咗好多人的生活質素。無論係週末大掃除、日常維護，定係特殊情況下嘅深度清潔，專業嘅清潔服務都可以有效減輕家務負擔，畀客戶有更多時間投入到工作同生活中。不過，面對市場上咁多鐘點清潔服務提供商，點樣揀到最合適嘅服務成為咗唔少人嘅煩惱。
呢篇文章旨在深入探討鐘點清潔服務嘅各個方面，從服務種類、選擇標準到具體公司嘅評價同比較，全方位分析唔同服務提供商嘅優劣，幫助讀者做出明智嘅選擇。我哋希望通過呢篇文章，畀讀者了解市場上嘅鐘點清潔服務，並根據自己嘅需求揀到最合適嘅服務方案，享受更整潔、更健康嘅家居環境。
什麼係鐘點清潔服務？
鐘點清潔服務係一種按小時計費嘅家庭或者商業清潔服務，通常會由專業嘅清潔員按照預約時間上門提供服務。呢種服務非常靈活，客戶可以根據自己嘅時間表安排清潔時間，無需簽長期合同，隨時可以調整或者取消預約。
鐘點清潔服務嘅內容相當多元化，通常包括以下幾個方面：
地板清潔：包括吸塵、拖地同埋地毯清潔。
廚房清潔：清洗爐灶、櫃面、洗碗池同埋其他廚房設備。
浴室清潔：清洗浴缸、淋浴間、洗手盆同埋馬桶。
客廳同臥室清潔：整理床鋪、抹塵、吸塵同埋清理垃圾。
窗戶清潔：擦窗玻璃同窗框。
部分服務提供商仲會提供額外服務，例如：
熨衫服務：幫助客戶熨平衣物。
整理服務：整理衣櫃、書架等。
深度清潔：針對特定區域進行更徹底嘅清潔，例如油煙機、空調等。
鐘點清潔服務嘅目標客群相當廣泛，主要包括：
上班族：忙碌嘅工作讓佢哋冇時間打理屋企，鐘點清潔服務可以畀佢哋保持整潔嘅居住環境。
小家庭：尤其係有小朋友或者寵物嘅家庭，屋企需要經常清潔。
單身人士：雖然住單位唔大，但都希望有乾淨整齊嘅居住環境。
老年人：因為身體原因，可能無法自行進行清潔工作，需要專業嘅幫助。
小型辦公室：需要定期清潔，但又冇必要聘請全職清潔員。
鐘點清潔服務嘅出現，大大便利咗唔同需求嘅人群，讓佢哋可以輕鬆保持乾淨整潔嘅生活同工作環境。
價錢係選擇鐘點清潔服務時嘅首要考慮因素之一。唔同公司嘅收費標準可能會有差異，有啲公司會按每小時收費，有啲則會根據服務項目嘅不同收費。客戶應該根據自己嘅預算同需求選擇合適嘅服務，亦要留意有冇隱藏費用，例如清潔用品費、交通費等。
唔同公司提供嘅服務範圍可能會有唔同。選擇時應該了解清楚佢哋嘅服務內容，包括基本清潔（例如吸塵、抹塵、拖地）同特別清潔（例如窗戶清潔、深度清潔）。有啲公司仲會提供額外服務，例如熨衫、整理衣櫃等，客戶可以根據自己嘅需求選擇最合適嘅公司。
清潔用品嘅品質同種類對清潔效果有重大影響。一啲公司會自帶清潔用品，而有啲則要求客戶自己提供。選擇時應該了解公司使用嘅清潔用品是否環保同安全，特別係有小朋友或者寵物嘅家庭，更加需要注意呢點。
清潔員嘅專業水平直接影響到清潔效果。選擇時應該了解清潔員是否接受過專業訓練，擁有相關嘅資格證書同經驗。一啲公司會提供清潔員嘅背景資料，包括佢哋嘅工作經驗同客戶評價，呢啲資訊都可以幫助客戶做出更好嘅選擇。
閱讀其他客戶嘅評價同反饋可以提供寶貴嘅參考資訊。可以喺公司嘅官網、社交媒體或者第三方評價網站上查看其他客戶對公司服務嘅評價。特別係要注意有冇負面評價同投訴，從而了解公司嘅服務質量同客戶滿意度。
選擇有良好信譽嘅公司可以減少風險。有啲公司會提供保險保障，例如因清潔過程中造成嘅財物損失或者人身傷害，呢啲保險可以保障客戶嘅利益。選擇時應該了解公司有冇相關嘅保險，同埋保險嘅具體內容。
綜合以上因素，客戶可以根據自己嘅需求同預算選擇最合適嘅鐘點清潔服務，確保獲得滿意嘅清潔效果同愉快嘅服務體驗。
了解清潔需求：喺預約前，應該仔細考慮自己嘅清潔需求，例如需要清潔嘅範圍、特定嘅清潔項目等。列出一個清單，讓清潔員可以更好地了解你的期望。
安排時間：選擇一個最方便嘅時間段進行清潔工作。確保喺清潔員到達時，家中有人可以接待和提供必要嘅指引。
清理雜物：喺清潔員到達前，盡量將地面和工作台面上嘅雜物清理掉，這樣可以提高清潔員嘅工作效率，令清潔過程更加順利。
準備必要用品：如果清潔公司要求客戶提供清潔用品，應該提前準備好所需嘅清潔劑、抹布、吸塵機等工具。
明確要求：清潔員到達後，應該同佢哋詳細講解清潔需求和重點區域，確保佢哋明白你嘅要求。
設定優先級：如果清潔時間有限，可以設定優先級，讓清潔員先處理最重要或者最骯髒嘅地方。
保持溝通：清潔過程中，如果有任何問題或者額外需求，可以隨時同清潔員溝通，確保最終效果達到預期。
保持現場安全：在清潔過程中，特別係有小朋友或者寵物嘅家庭，應該保持現場安全，避免小朋友或者寵物接觸到清潔劑或者其他危險物品。
提供協助：如果清潔員需要搬動重物或者清理難以觸及嘅地方，可以適當提供協助，這樣可以提高工作效率。
檢查工作進度：定期檢查清潔工作進度，確保清潔員按照要求進行清潔。如果有任何問題，可以及時提出並進行調整。
檢查清潔效果：清潔完成後，應該仔細檢查每一個區域，確保所有地方都已經清潔乾淨。
提供反饋：如果對清潔效果滿意，可以向清潔公司提供正面反饋。如果有任何不滿意嘅地方，亦可以即時向公司反映，尋求解決方案。
建立長期合作：如果對服務非常滿意，可以考慮同公司建立長期合作關係，享受更多優惠和優先服務。
通過以上嘅方法，可以最大化利用鐘點清潔服務，確保獲得最佳嘅清潔效果同愉快嘅服務體驗。
鐘點清潔服務喺現代都市生活中扮演住越來越重要嘅角色，無論係忙碌嘅上班族、小家庭，定係單身人士，都可以通過呢種服務保持整潔嘅生活環境，減少家務負擔，提升生活質素。
選擇合適嘅鐘點清潔服務係一個需要仔細考慮嘅過程。通過了解唔同公司嘅服務範圍、價格、清潔用品、清潔員嘅專業資格、客戶評價同公司信譽等因素，讀者可以根據自己嘅需求同預算，做出最明智嘅選擇。
本文詳細介紹咗幾間主要嘅鐘點清潔服務公司，並對佢哋嘅優劣勢進行咗比較分析，提供咗具體嘅案例同實用嘅建議，幫助讀者喺選擇服務時有更清晰嘅指引。
最後，希望通過呢篇文章，可以幫助讀者了解市場上嘅鐘點清潔服務，並根據自己嘅需求揀選最合適嘅服務方案。利用專業嘅鐘點清潔服務，大家可以享受更整潔、更健康嘅家居環境，將更多時間同精力投入到自己最重要嘅事情上。
鐘點清潔服務唔單止係一種便利，更係一種提升生活質素嘅方法。選擇合適嘅服務，善用呢種資源，無論係日常維護定係特殊情況，都可以確保你嘅家居環境時刻保持整潔、舒適。希望大家都可以通過本文嘅指引，找到最合適自己嘅鐘點清潔服務，享受更美好嘅生活。
|
https://renliu.hk/Vaginal-constriction/491.html
|
各位女性朋友，如果你考慮做陰唇修復手術，了解手術可能嘅併發症同埋預防方法系非常重要嘅。噉樣可以幫你減少術後嘅不適，確保手術效果更加滿意。下面我就嚟同大家分享一下陰唇修復手術嘅常見併發症，以及我們可以點樣預防。
常見併發症包括：
1. **出血**：由於陰唇組織血供豐富，術後出血系常見嘅問題。但系只要手術中止血做得好，通常唔會有大問題。
2. **傷口癒合不良**：如果縫合層次唔夠或者局部血供受損，可能會導致傷口癒合不良。
3. **感染**：任何手術都有感染嘅風險，陰唇修復手術也不例外。
4. **瘢痕**：手術後可能會留低瘢痕，特別系如果個體對縫合線有反應或者癒合過程中出現問題。
5. **感覺變化**：手術可能會影響陰唇嘅感覺，有時可能會有暫時或永久嘅感覺減退或增強。
1. **選擇專業醫生**：確保手術由經驗豐富嘅專業醫生執行，可以有效減少併發症嘅風險。
2. **術前溝通**：同醫生充分溝通你嘅期望同擔憂，了解手術流程同可能嘅風險。
3. **術後護理**：遵循醫生嘅指導進行術後護理，包括休息、清潔傷口、按時服用抗生素等。
4. **避免感染**：保持傷口乾燥清潔，避免早期性生活或者使用可能引起刺激嘅衛生產品。
5. **定期複查**：按照醫生嘅建議進行定期複查，及時發現並處理任何潛在嘅問題。
雖然陰唇修復手術可以改善外觀同提高生活質量，但系一定要慎重選擇醫生同醫療機構。做好術前準備同術後護理，確保手術順利進行，術後恢復也會更加順利。如果你有任何疑問，記得尋求專業醫生嘅幫助。祝你手術成功，重拾自信！
=>私密緊縮術，為愛「緊」上添花！
|
https://hkofficedaily.com/dream-job/
|
延續返噚日個故事先，關於點解佢哋結婚唔係個男仔揾工，而係個日本女仔要求其搵份嘢做，我將個原因放咗喺留言，等篇文唔使太長。
言歸正傳，日本女友返咗「臨床検査技師」半日已經message佢男友投訴，理由係化驗所另一個同事食lunch帶飯，搞到佢唔好意思自己出去食。
第二日佢女友繼續投訴同一個問題，我朋友就話其實一個人食飯咪仲好，可以清靜下，再唔係間中買返去化驗所食囉。佢女友話化驗所係擺糞便同尿液樣本嘅地方，一諗起就有心理障礙，雖然唔知間嘢幾大，不過我都理解嘅。
第三日都係纏繞於lunch嘅問題，佢女友話食飯得一個鐘太少……我都明有啲公司係唔止，但係一個鐘lunch hour真係會成為投訴原因咩？
去到第四、五日，佢女友開始埋怨返咗工冇時間溫習韓文、另一個同事好靜、聽講下年二月化驗所可能會搬，係呀，擔心緊2020年嘅事。
以我嘅經驗，day 1開始已經不斷挑骨頭，證明佢未適應，心態上好唔想返，所以就不斷放大所有問題，呢種狀態其實過到初一過唔到十五，因為我都係過來人，唯一辦法就係隨自己心意走，當你quit咗呢份工之後，無論個決定正唔正確，內心都會有啲罪疚感，會怪自己唔捱得，會覺得千辛萬苦搵到份工又放棄好嘥料，但係唔緊要嘅，呢個係正常心路歷程，當你去到下一份，或者再下下一份都會有放棄嘅念頭，好自然就會開始諗係咪自己有問題，亦明白到再係咁落去會唔掂，跟住就平衡返少少，叫自己新工作要坐定定。
轉過N次工嘅我好清楚了解，儘管啲工可能一份比一份差，仲會有啲後悔點解第一份要走。
有情人終成眷屬嘅結局，我上次見證佢哋結婚都好欣慰。
我都唔係第一日就做到自己嘅dream job，加上細個家境唔好，曾經做過一啲好唔鍾意，又覺得好唔適合嘅工。記得細細個搵工處處撞板，坐食山崩嘅時候我去咗做茶記侍應，喺荃灣福來邨，返中班，冇晒私人時間，不過馬死落地行，一係就做，一係就窮，我揀咗前者。
當時我好鍾意送外賣，貼士可以自己落袋吖嘛，除咗送去一間－－－荃灣桑拿（定唔知泉灣桑拿），每次都要拎入去按摩女郎個休息室，佢哋嗰種熱情加上休息室嘅正常燈光，影響到我一世從未去過任何風月場所，點解？因為我知道好伏，相信呢個係我人生最大得著，永遠唔會花一分錢去嫖。
我唔教壞你哋喇，總之我又學多一樣嘢啦！
工作的確可以分兩種，一種係為興趣為理想去做，一種係為現實環境迫住做，但本質上係冇分別，我哋都係為咗個目標而奮鬥，當我做茶餐廳嘅時候，你認為我真係對呢份工有興趣咩？但我嘅目標係先解決三餐，有少少儲備先再去搵一份自己鍾意嘅工，我當佢係一個跳板。唔係每一個人都咁幸運，一出嚟社會就返到一份夢寐以求嘅好工，所有嘢都係一個過程。
有啲工作可能好辛苦，或者搵唔到咩大錢，更加深明唔會做得耐，但係你仍然可以藉此了解自己，知道自己擅長乜嘢，唔擅長乜嘢，鍾意乜嘢，唔鍾意乜嘢，佢未必直接送你上康莊大道，不過可以令你避免行更多冤枉路。
唔知睇緊呢篇文章嘅你係事業有成做緊dream job，定係做緊一份唔多鍾意嘅工，甚至係失業中，但希望你唔好放棄，清晰嘅目標同埋適當嘅堅持可以幫你脫離困局，唔使來回又折返起點，加油呀！
|
https://www.travelclassroom.net/2012/06/2011okinawa-trip-day-1_04.html
|
去國際通除左行街買手信之外，另一個重點就係去第一牧志公設市場。第一牧志公設市場就係國際通中段，係國際通同沖映大通嘅交界處，有一條叫市場本通嘅橫街，裡面係售賣沖繩特產、雜貨嘅地方，由呢度行入去就係第一牧志公設市場。
第一牧志公設市場其實只係一個好細嘅市場仔，感覺上同日本本土嘅市場好唔同，反而有D似台灣嘅街市，所以並冇乜嘢特別好睇。
市場分為兩層，下層主要賣海產，而上層係食店，可以係度食嘢，亦可以係下層買左D海產上黎叫食店幫你整。
，不過唔知係唔係太晏，D刺身並唔係太新鮮。
食完刺身做點心，我地再係附近行下。每次去日本都習慣行下藥房，不過係沖繩就好少見到藥房嘅蹤影，行晒成條國際通，都只係係第一牧志公設市場附近呢條平和通商店街入面見到有一間。
雖然係12月冬天，不過沖繩天氣都唔會好凍，氣溫大約都係15度左右，日頭只需要著一件薄薄地嘅長袖衫，甚至短袖都OK，入夜之後只要著多年薄褸就已經可以。而天黑嘅時間就同日本其他地方差唔多，大概5點半就開始天黑啦。
因為係那霸只留一晚，而且今晚又係係沖繩嘅第一餐，所以打算食好D。聽講沖繩嘅石垣牛同Aguu豬都出名，而呢間叫"守禮"嘅食店，旅遊書介紹係那霸食石垣牛同Aguu豬最好嘅一間，見佢介紹得咁正，就試一試啦，雖然價錢幾貴下。不過，經驗又一次證明，信旅遊書有六成機會撞板嘅呢個定律係冇錯架，尤其係關於食方面。
"守禮"係國際通有兩間分店，一間係國際通入口附近，而我地食果間位於平和通商店街斜對面，即係旅遊書介紹果間。
"守禮"嘅餐牌有中文版，唔怕會點錯菜，因為主打係石垣牛同Aguu豬，所以我地點左一人一個set，總共8個set，一半係石垣牛烤肉套餐，另一半係Aguu豬涮涮鍋套餐。Set嘅份量其實唔多，一個set未必夠一個人食得飽，不過價錢就超貴，最平果種一個set都要4,200円。最大問題係食物嘅味道只係麻麻，石垣牛完全冇牛肉味，口感亦差，Aguu豬口感好D，不過味道亦唔好得去邊。總概黎講：唔值。
|
https://opentour.com.hk/%E3%80%90%E9%A6%99%E6%B8%AF%E3%80%91%E9%AB%98%E8%B3%AA%E7%B2%BE%E7%B7%BB%E9%90%B5%E6%9D%BF%E7%87%92%E9%A4%90%E5%BB%B3%EF%BC%8C%E6%8E%A8%E4%BB%8B1%E9%80%B1%E5%B9%B410%E9%81%93%E8%8F%9C%E5%A5%97/
|
年尾咁多節日，諗好食咩未？未諗好嘅可以試下呢間位於中環嘅鐵板燒。
最近餐廳推出咗1週年套餐，套餐包括多款鐵板燒+壽司料理，值得一試！
餐廳環境舒適~燈光柔和，配上木系裝潢，令人感覺好放鬆。
鐵板燒師傅不時會介紹菜式，仲會詢問客人菜式是否合口味，態度親切自然。
一邊食一遍觀賞師傅整鐵板燒，熱氣騰騰，但室內通風，唔會覺得焗。
土佐醋啫哩配牡蠣：入口清新，有淡淡海水味，但生蠔嘅鮮美都好突出。
季節刺身三點：刺身新鮮，擺盤精緻。
燒鱈場蟹腳：蟹肉有搽上蟹膏，食落好鮮美。
香煎燕鰶魚紫蘇番茄汁：魚肉嫩滑，皮煎得非常香脆，汁調味適中，唔會太濃，會食到魚肉嘅鮮甜味。
北海道帆立貝配牛肝菌汁：藕片香口，配上濃郁嘅牛肝菌汁，帶子煎得啱啱好，外面有種焦香，內裡仲好滑嫩。口感味道層次豐富！
最後一道鐵板燒料理有和牛！
宮崎A5和牛牛柳厚燒：牛肉非常嫩滑，猶如棉花糖般質感，可以配上鹽/芥末食減少油膩感。店內嘅芥末係即磨，唔會覺得太辛辣。
手握壽司三件：壽司擺盤都好靚，壽司上會有特別配料，一口一啖好正！
大蜆麵麵豉湯：湯非常好飲，好清甜，仲有香濃麵豉味。
最後水果有靜岡蜜瓜同青印提子。
|
https://gongjyuhok.hk/articles/11181
|
網上座談會：如何為小六生迎接中學中文科做好準備？
中學中文科改革連連，兩年一小變，五年一大變。
口試由考埋朗誦變完全取消，範文由取消變二十篇，家長、學生甚至學校老師都無所適從。
常言「好嘅開始係成功嘅一半」，然而小五小六都上Zoom嘅同學仔，點樣避免喺入讀中學時撞板，調整心態，重拾對語文學習嘅興趣同能力？
港語學請來 八本文化中文小組補習 嘅 Paul Sir 同 Ken Sir，為家長同學逐一解構——亦歡迎有興趣了解香港中文教育最新變化嘅市民收聽！
|
https://m.review33.com/forum_msg.php?db=3&tstart=125&s=&topic=96220629083404&start=20&sort=1&number=3447
|
檢疫算好快，只係要行嚟行去，入境就排咗成個幾鐘。
阿蟲，唔好炸形，下次去你度潛水踩單車。
#29 Csum兄，我都訂咗出年一月，希望到時候唔使咁多限制。
今日雖然只係星期三，但新宿街頭都算人多。
由於唔肯定入境要搞幾耐，所以無訂餐廳，近近地去食天婦罹。
#37 老兄，唔好玩我啦！不過今日再由日籍空姐服務，果種態度係獨一無二。
|
https://www.vickongdental.hk/implant/single/2576.html
|
深圳種牙嘅成功率如何？深圳種牙牙科邊間好？
種植牙發展50年左右，相關臨床與基礎研究一直非常活躍，每個種植系統都一直不停嘅更新設計、優化同埋升級產品提高臨床效果，減少失敗率。喺一部分關於牙種植嘅成功與失敗文獻報導中，涉及種植體7711枚，平均觀察時間13.4年，脫落或剝除416枚，累計存留率為94.6%。
我哋要知，隨著時間推移，種植牙嘅存留率一定系會降低嘅，處理失敗嘅牙種植體系正常嘅。失敗種植體未鬆動之前，骨吸收量有幾多，需唔需要剝系自己系確定唔到嘅，保存治療或剝除主要靠醫生決斷。已經有綜述性報導咗再種植情況：第一次同第二次原位再種植嘅存留率分別為 71~100% 和 50~100%。
種植牙失敗嘅原因有好多，譬如話種植體類型與表面處理、修復設計與操作水準、牙周軟硬組織嘅狀況、系統性疾病同埋生活習慣等。臨床上，失敗種植體可能會有種植體無紅腫、溢膿同埋植體外露情況。失敗種植牙嘅主要特徵系種植體鬆動同咀嚼時疼痛，唔一定表現出種植體周圍紅腫、溢膿等感染性表現。從骨結合狀況發現，種植嘅失敗實際上系骨結合嘅喪失殆盡。種植嘅存留更依賴於骨結合，與牙周狀況關係冇天然牙咁明顯。種植牙一旦鬆動基本上就判斷為失敗而拔除，天然牙鬆動分級且3°以上先需要考慮甩牙。從肉眼水準睇，失敗種植體表面有時冇軟硬組織殘留，亦有表面殘留軟硬組織嘅種植體。對於粗化過嘅種植體表面，清除其表面嘅軟硬組織並非易事。
收集嘅鬆動牙種植體均完成過修復1年以上，其中，最短嘅已使用時間為種植修復後4.5年，最長嘅為9年，平均使用年限已6.5年。9例再種植嘅種植體中8例喺3~6個月後完成修復，僅1例未實現骨整合，拔出後植入咗新嘅植體，3個月後完成咗修復，所有扭力值均達到35N.cm。X照片檢查種植體周圍無低密度影像。
由此可見，失敗嘅牙種植體再植同樣可以骨整合同埋完成修復行使功能。
當然，如果你想要平靚正嘅種牙服務，可以考慮上深圳維港口腔，維港口腔組建咗由華西大學、廣東醫科大學、中山大學等知名大學畢業嘅碩士牙醫團隊，穩定開診十六年，維港口腔種植牙收費最平只需5180蚊，提前撥打電話預約可享受免費問診檢查、照X-Ray、照CT服務，諮詢預約請撥打電話：
深圳牙醫嘅種植牙方案係點樣設計嘅？
點解深圳牙醫話我有糖尿病唔可以植牙？
上一篇：維港口腔植牙科普：親水植牙有咩優點？附維港口腔植牙收費2024 下一篇：深圳微創植牙幾錢？所有人都適合微創植牙嗎？
|
https://creatrip.com/zh-HK/purchase/33459
|
隨著螢幕解析度嘅唔同及角度等，可能導致實物上有少少色差。
由於測量部份/方式唔同，尺寸可能同實際產品存有1~3cm誤差，呢個都係正常範圍。
由於工廠大量生產因素，每件產品圖案、布料顏色、尺寸等可能會有少少差異，可能會有細微灰塵、斑點、痕跡等，呢個都係正常現象，唔係瑕疵品。
鞋喺生產過程中難以避免出現殘膠、黏著劑、摩擦痕跡等。
產品材質為EVA。
|
https://www.bigfuntrip.com/%E9%A6%99%E6%B8%AF%E8%88%AA%E7%A9%BA%EF%BC%9A%E3%80%8C%E4%B8%80click%E5%8D%B3%E4%BA%AB%E3%80%8D%E6%B2%96%E7%B9%A91150%E3%80%81%E6%9B%BC%E8%B0%B7530%E3%80%81%E5%8F%B0%E5%8C%97600%E3%80%81%E5%B3%87/
|
Home 火熱優惠 機票優惠 香港航空：「一click即享」沖繩$1,150、曼谷$530、台北$600、峇里島$1,550、國內航線$400起！
香港航空：「一click即享」沖繩$1,150、曼谷$530、台北$600、峇里島$1,550、國內航線$400起！
香港航空會係今晚12點(9月18日0:00)推出「一click即享」優惠，涵蓋13條航線，出發日期由明年1月21日至6月30日(部份日子除外)，而北京、上海、杭州就去到7月31日。咁多條航線之中，以沖繩、曼谷、峇里島、三亞最為吸引！
如暫時未有旅遊證件又或者過左期，可以先用身份證號碼代替（不要打括號，有效期隨便打），Check in時地勤可以免費幫你重新入實際使用嘅證件號碼。
紫荊會會員每次購買可以得到$50-$200 eCredit回贈，下次訂票時可以作扣減。
Previous article樂桃：香港飛大阪單程$200起！10-12月出發！
Next article樂桃日本：接力推出大阪飛香港2,000円(約$142)單程票！
|
https://www.elahk.com/topic/41/%E4%BD%A0%E8%A1%A3%E9%A3%9F%E4%BD%8F%E8%A1%8C%E9%83%BD%E4%BF%82%E6%88%91%E6%AF%94-%E9%80%A3%E5%8E%BB%E5%81%B7%E9%A3%9F%E9%83%BD%E7%94%A8%E6%88%91%E6%97%A2%E9%8C%A2
|
你衣食住行都係我比，連去偷食都用我既錢？
我對住你真係好大壓力。同你一齊嘅呢8年，我一直都要睇你面色做人，一直都做唔到自己。8年前遇到你，應該係我成世人最黑仔嘅一件事。
8年前，我哋識咗幾日就一齊咗，一齊咗唔夠半年，你就出軌，我哋頭幾年嘅感情就係不停分分合合。我自問個樣係正正常常，學校都有唔少人追，啲同學都讚我girlfriendable、容忍度高。其實有好多人都好過你， 但係我就係鍾意你。我以為自己付出多啲你就會明白我對你幾好，你之後就會對我好啲。原來，咁多年嚟唯一你嘅改變就係唔再出軌。
我哋一齊嘅頭4年你完全冇收入，連搵小三嘅錢都係拎我嘅。你冇錢搭車返屋企，我俾錢你旁身，點知你係問我拎車錢去搵個小三，仲要多多藉口，俾我發現咗，最後我心軟原諒你。依4年，我知你出軌都有十幾次，但係我隻眼開隻眼閉。連我啲同學send相俾我話你同小三出街，你都唔認，你全身啲衫褲鞋襪都係我買，我會唔知？仲係喺正我學校附近俾人影？你出軌我都仲忍到，你仲要俾我啲同學影到，你想我點？過咗幾年你冇再出軌，可能係某個小三點醒咗你啦。一齊嘅頭幾年嚟，我嘅零用錢同pt錢都同你一齊用，冇廿萬都十萬，我賺到幾多都用曬喺你身上，而你就係咁對我。
3年前，你搵到一份長工都有萬幾蚊，一做就做咗3年，人工都冇加過，仲要試過減到一個月得4千蚊。2年前，我一邊返pt，一邊讀書，一邊創業。我好多謝你呢一年嘅支持同責備我創業，好多謝你借過3萬俾我去創業，租金都同我一人一半，一年之後我好明顯係失敗咗，之後繼續踏踏實實返工pt同返學就算，但你仲不停咁話我晒錢話「都話你啦，創乜鬼業，晒錢」。
一年之後，我哋一齊搬咗出去住，我繼續讀上去master同返pt，屋企人定期都有俾錢我洗，平均連埋自己啲pt錢都有4-5萬一個月。而你已經冇再返工，日日都喺屋企hea。我日日放學放工返到屋企就係洗衫煮飯，而你仲瞓緊教。明明應承咗我會接我，但係10次先有1次。
你嘅衣食住行所有雜費都係我包曬，我明白啲錢唔係全部我賺返嚟，而係屋企人俾我一個人用嘅生活費，我呃佢哋話你仲有返工，仲同佢哋講你會同我一齊分擔，我個心都好唔舒服。我覺得要俾錢你洗都唔緊要，屋企人都預咗我會俾你洗，所以佢哋有講明最多俾幾多我，唔夠洗都唔會再俾，唔夠就自己返工搵。你仲要話我衰，話啲錢唔係我搵返嚟話我冇資格話你。Sorry？唔係我搵嘅又點？唔通啲錢係你嘅？宜家同你住咗半年，淨係半年就洗咗至少30萬，我仲要日日做妹仔受你氣。所有家務都係我做曬，你會話你都有做過，不過10隻手指都數得曬。明明應承咗搬出去住就會輪流做家務，但最後咪我做曬。仲有你病咗仲要特登傳染俾我，要我食你口水尾。好啦，過咗幾日我真係病咗，仲要嚴重過你，連續2日發燒都要返工，你就開開心心喺屋企瞓教同打機。我病都仲要煮飯洗碗俾你，我返工返到隻手已經攰到震曬，加埋我仲病緊，成個人都冇乜力，煮完飯仲要叫你起身食飯，叫完又唔起身。再過2個鐘先起身，我都諗住瞓教啦，你仲要我整返熱俾你食。我叫你食完洗返好，第二日我起身仲見到喺枱面，姐係又係我洗？
我叫你搵工又多多藉口，又話返咗幾年工想抖下，你想抖下，咁我呢？我明明可以攤大手板問屋企人攞錢日日喺屋企hea。就係因為你，我要返pt去賺你嘅生活費。你仲要成日都話我創業欠咗你好多錢，幾多？15萬？我養你咁多年都唔止15萬啦，我話還返俾你你又唔要，但係又成日都話我個人冇用，成日話我創業晒錢。
今日你又話想移民台灣，話物價平。Sorry，你移到咩？成26歲人啦，你銀行存款得4位數點移？旅行都去唔到啦，唔好咁幼稚啦，物價平又點？物價幾平都好，你連租屋嘅錢都冇，平又關唔關你事？你又話住台中台南都係幾千蚊租，求其搵份工都有。係吖，幾千蚊你會唔會住？你宜家住慣咗2萬蚊嘅屋你會唔會住幾千蚊嘅屋？俾你睇埋同宜家屋企生活環境差唔多嘅都唔止幾千蚊，你係都要嘈，話我抵毀台灣，之後又話我藍絲。大佬，我唔支持你冇錢走去台灣就話我藍絲？我真係冇野好講。好死唔死，你仲要同我講見到台灣搵份工有萬二蚊，仲話萬二蚊人工好高，仲話夠曬洗一個月。吖大佬，宜家一個月都洗4萬幾，你仲同我講萬二蚊喺台灣好高人工？夠你洗定夠我洗？
同你嘈完交我唔小心撞到個櫃，你唔係第一時間關心我，我都算，你第一時間係鬧我整跌啲野，你仲話我特登撞落去，仲要掉曬我書枱啲野落地，又拍枱，又大聲喝我。次次嘈交我想同你傾個問題，你係都唔肯傾，係都要我氹返你，每次都係我認錯，我真係好攰啦。我唔同你認錯，你就冷戰，啲問題積積埋埋令到我好辛苦好大壓力吖，我話想解決你又話我講廢話，我好驚我有一日會頂你唔順。其實喺依1年我已經唔係幾想同你一齊過，但係我可能係習慣咗有個人喺我身邊先同你一齊。
我知有啲人會話我有公主病，因為你成日話我有公主病。
如果當初我唔係識到你，我有公主病又點？我唔同你一齊咪有公主命囉，同你一齊咪妹仔命囉。
你知自己好，知佢差，做乜要為佢諗唔為自己諗下？
可能好多網友甚至你自己都唔明白點解佢咁渣，你都依然唔肯走。
其實你唔係真係咁「愛」佢，所以離唔開佢。
而係你地一齊半年果陣，你知道佢出軌，果種唔甘心既心態漸漸演變成一股執念。
你地互相嫌棄、互相埋怨、互相傷害，但係又唔肯放手；明顯已經形成一種扭曲既關係，兩個人深陷其中、痛苦並享受著。
你唔自愛，自愛既人知道對方背叛果一刻就會當機立斷。
呢個就係你再委屈都冇人可憐你既原因。
你講曬出黎、發洩左，係一件好事。
但如果你繼續沈迷係呢個畸形既相處模式入面，冇人可以救到你。
其實點解要作賤自己先？
|
https://football.fanpiece.com/liverpoolynwa/%E5%88%A9%E7%89%A9%E6%B5%A6%E5%89%B5%E5%87%BA%E6%9C%80%E5%A4%9A%E6%A9%9F%E6%9C%83%E6%8E%92%E8%A1%8C%E6%A6%9C-%E8%AC%9D%E6%8B%89%E7%89%B9%E6%8E%92%E5%90%8D%E7%AC%AC%E4%B8%80-c1068171.html?feature=next
|
引用利物浦官網統計左利物浦球員佢地為隊友創造射門機會既次數，結果隊長以20次力壓蘇亞雷斯排名第一！
係國際比賽日黎既呢段時間，利物浦官網利用呢個英超聯賽休戰既時間對自己既球員創造機會次數作出左統計，咁究竟邊個係利物浦陣中創造最多射門機會既球員呢？
由今個賽季開始到呢家，有部分利物浦球員已經通過送出精彩助攻比球迷帶黎左深刻既印象，今季對諾域治果場，蘇亞雷斯助攻沙軒破門既一幕到呢家為止我諗球迷諗返起都會津津樂道，仲還有謝拉特係晏菲路對曼城既大戰開出精準既角球比史卡迪爾頭槌入球亦都係球迷佢地記憶猶新既一幕，而今季新黎既祖阿倫致命既長傳都值得佢成為利記球迷既新明星！
咁係呢堆球員入面，究竟邊個係利物浦入面創造機會最多既人呢？
威爾遜、祖高爾同盧卡斯係今個賽季都為利物浦製造過一次射門既機會，佢地並列排係創造機會榜既第八位，由於佢地上陣既次數唔多，所以咁樣既排名亦都係可以理解。之係排名第七既係史卡迪爾、唐寧同安歷基，佢地目前為止幫利物浦創造左兩次既射門機會。
蘇素、祖阿倫、艾加、波連尼同埋沙軒都為利物浦製造過3次既射門機會排名第六，新人蘇素可以同祖阿倫、波連尼同沙軒等人並列充分展示出蘇素既潛力，而祖阿倫排名只係第六證明佢傳波好多都唔係直接傳入對面，未能製造殺機，不過呢樣野係同佢打防中呢個位置有關。
舒爾維創造左5次射門機會排名第五，呢位小將係今個賽季發揮出色，係盧卡斯受左傷之後，佢成功上位搶左主力既位置，係比賽入面，佢不單只積極防守，而且仲可以比到隊友製造入球機會，佢係利物浦今個賽季表現最好既球員之一。
格連莊臣創造左8次射門機會排名第四，作為一個左翼，格連莊臣呢個數據足以證明佢係利物浦係無人可以取代，不過係另一個睇亦都反映出，紅軍目前兩個邊鋒位置，明顯係右強過左，呢樣野不利於球隊平衡。
史達寧創造左10次射門機會高居第三位，呢位17歲英格蘭新星係季初利物浦表現最耀眼既一位球員，佢已經用出色既表現贏到主帥羅渣士既信任同埋利物浦球迷既愛戴，只要避免受傷同埋不斷進步，咁佢肯定可以係未來成為利物浦既核心人物。
蘇亞雷斯到目前為止一共為隊友創造左17次射門機會排名第二，雖然佢既主要任務係進球，但係佢同樣善於創造機會比隊友，呢個數據證明左蘇亞雷斯既能力非常全面，佢不單只可以自己入球，亦都可以助攻隊友入球。
排名第一位既係利物浦隊長謝拉特，就算係季初有人質疑利物浦隊長已經過左巔峰期，但係隊長謝拉特比隊友創造左20次射門機會證明，佢仍然係利物浦不可或缺既一名球員，如果無左謝拉特，利物浦既進攻力一定會大打折扣，謝拉特目前既地位依然係無人取代。
|
https://www.gmag.hk/%E5%B0%81%E9%9D%A2%E4%BA%BA%E7%89%A9/2022-01-gmag-x-%E5%91%A8%E5%9C%8B%E8%B3%A2-%E6%A0%B9-root
|
G : 作為過來人，你覺得而家出道做歌手容唔容易呢？
E：過來人......我都無走到 (笑)，依家做歌手易咗好多，同時越嚟越多高手出現，而家太容易學到唔同嘅技能啦。我細個嗰個年代，彈到吉他已經好似係一件好勁嘅事，而家好似係人人都識嘅時候，只好學更多嘢增值自己。
G : 有無比較欣賞嘅新人？
E : 近幾年都有好多，PER SE，SERRINI 都有留意，仲有好多都鍾意。另外仲有一隊 BAND 幾鍾意，叫做 A New World If You Can Take It，係一隊好 Heavy 同好型嘅 BAND 嚟。
G : 你細個透過咩途徑咩方法學音樂呢？
E : 離家出走 (笑)，因為阿媽唔俾夾 BAND，我地嗰個年代，佢會覺得「啊！好壞啊，你地夾 BAND」，所以嗰陣時開頭學音樂 ，真係有離家出走過半日，之後終於爭取到個權利去買支吉他，咁就開始咗啦。
G : 第一支好似係電吉他？
E : 我同佢講我買木先嘅，但係就買咗電，反而人大咗鍾意彈木多啲。
G : 知道你已經入紙申請紅館，可以透露多啲消息俾讀者知嗎？
E : 要問返啲紅館姐姐先知，希望可以喺 2022 年入秋嘅時候啦。
G : 早前喺泰國休養期間有冇學到咩新技能？
G : 喺泰國創作同喺香港創作，嗰環境上面會唔會令你寫歌有咩唔同？
E : 都係廁所多嘅......唔係，喺房寫歌多嘅 (笑)，點講呢......可能關季節事，夏天寫嘅歌同冬天寫嘅歌個 Feel 唔係好一樣。
G : 嚟緊新歌會似返以前 2004 年出嘅歌？
E : 其實唔一定，而家越搞越複雜。習慣咗想每首歌嘅旋律都盡量豐富，而家反而要學點樣去搞到首歌唔好太豐富，希望做到 Less is more。
G : 之前憑著《一秒拳王》，成為香港電影導演會「最佳男主角」，而家向電影圈進發，有無咩角色想挑戰？
E : 最緊要係劇本，想嘗試一啲內心世界複雜，可能真係有缺憾，或者人格分裂嗰啲角色。
G : 有無邊啲角色好抗拒，一定唔會試？
E : 驚慄電影，或者關鬼......靈界嗰啲就唔得，可能我比較敏感體質，但係喪屍同末日災難片都OK。
G : 你啲戲路好廣，同埋接受能力都好高，之前睇過你嗰訪問有提過，同性嗰題材都想會嘗試，咁如果俾你揀一位男演員去合作，你會想同個合作去拍依個同性嘅題材？
E : 髮型同你差唔多嗰啲 (眾人大笑)，呢個髮型好似春光乍洩嗰個。
G : 如果係香港嘅男藝人你會揀邊個？恆仔得唔得呢？
E : 恆仔？我無所謂，你問吓小花得唔得先 (笑)？其實都冇話邊個嘅，我都係睇緣分。
G : 2021 年有無咩遺憾？
E : 啲 Time Management 可以做得好啲，我覺得今年係入行以嚟，算係 TOP3 最忙嘅一年。覺得有啲地方可以唔使咁密，因為去到年底有小小攰。
G : 如果有空餘時間你會想做咩？
E : 而家想行山、出吓海。
G : 如果疫情結束完咗之後會想去邊度旅行？
G : 2022 年有無咩新目標想達成？
E : 希望可以出到一隻 Full Album，可以拍到一部好好嘅電影，可以做到一場好好嘅舞台劇，同埋一個好完美嘅演唱會。
G : 如果二選一嘅話，唱歌同演戲會揀咩？
E : 二選一......其實真係好難揀，喺呢個 moment，我喺舞台上我安全感會大啲。而家仲學緊點樣去做一個演員。
G : 記唔記得自己嘅初心係咩？
E : 當初入行嘅初心，寫歌囉，我到而家都係寫緊歌，所以應該係無忘記到我自己嘅初心，條根依然喺到。唔知大家又記唔記得自己嘅初心係乜嘢呢？
|
https://kestrelkwan.blogspot.com/2012/04/blog-post.html
|
前幾日整完個藍莓檸檬蛋糕之後，用剩咗大半個檸檬，除咗用嚟沖檸檬茶之外，噚晚就用咗嚟整西檸煎軟雞。
- 雞扒解凍後洗乾淨，用抹手紙索乾水，之後用醃料醃一個鐘以上。
- 雞蛋拂打成蛋液，將醃好嘅雞扒蘸上蛋液，再撲上粟粉。
- 燒熱油，先將雞皮果一面煎至金黃香脆，之後翻轉將另一面煎熟，盛起。
- 檸檬刨皮後，榨出檸檬汁，連同檸檬皮茸、白醋、糖同鹽一切煮滾。
- 吉士粉用小量水開勻後，倒入煮滾嘅汁料內埋薄芡。
- 將芡汁淋上已切件雞扒即成。
雞皮煎到脆卜卜，但雞肉就好鬆喎！
要清檸檬、清吉士粉，整呢個餸簡直係不二之選！
- 雞扒唔駛撲上太多粉，否則就會食到一層厚厚嘅硬粉。
- 煮芡汁時可酌量加水以調校合適嘅稠度。
|
https://mamidaily.com/author/fanny-hung
|
有仔親嫩生非定律 趁後生先享受生活樂趣 2孩母稱高齡生仔更識做人阿媽？！
學校出卷考老豆有幾認識孩子 4成人唔合格 仔女想爸爸多做1件事 究竟難唔難做到？
幼稚園生壓力大 在校爆喊「唔想做」網友感嘆 香港讀書想要Happy很難嗎？
父母迫考公務員 阿女多次失敗後精神失常 忌對仔女期望過高 家長要點調整心態？
13歲女想養烏龜 製23頁PowerPoint講原因 老豆佩服阿女有決心 有人反提醒1件事？
|
https://chibiyandy.blogspot.com/2015/07/adjuvantre.html
|
早前Yandy拜訪過日本醫學抗敏品牌ADJUVANT，咪以為淨係護膚品要抗敏，頭皮都係肌膚既一部分，同樣會過敏架，呢個架就係針對頭髮同頭皮既產品啦。
反反覆覆、時好時壞，唔知係邊到出問題。
ADJUVANT首先幫我用Microscope頭髮及頭皮紅外線診斷分析下D頭皮同頭髮狀況。
200倍放大功能，放大一睇，就知原來我頭皮都偏油，所以比較容易黏笠，而且仲有輕微既發炎狀況出現，要好好處理啦。
頭髮由80-90%既角質蛋白同水分組成，用附設紅外線模式，連髮芯都睇到，因為短髮加上染燙唔算太嚴重，蛋白質都未算被破壞得太嚴重。
針對唔同既髮質需要，配備科研配方既洗頭水及護髮素。
仲有洗頭好幫手，一個有齊三款唔同既按摩刷頭，幫助清潔、按摩同軟化頭皮。
原來呢片葉大有來頭，佢係有日本專利設計既ReLeaf，由碧茜同檸檬酸提煉而成，會釋放負離子，發揮防菌、防腐、清潔等功效，仲順便標示埋容量添。
即刻洗頭先，原來洗頭最好洗兩次，一次洗走頭髮上冒造型產品同表面污垢，第二次洗先真正洗到頭皮，真正洗走皮脂同清理毛孔污垢。
無香料、無色素既防敏感洗頭水，用左糖系潔淨配方，仲帶舒緩同抗炎既功效。
洗起黎感覺真係好溫和，個味好似礦泉水咁，好清澈乾淨既感覺。
而且唔單止可以洗頭，洗身都得，受濕疹同暗瘡困擾既朋友都可以試下。
修護霜都有抗炎除菌既功效，仲可以鎖水保濕，改善頭皮同髮絲。
留係頭髮上5分鐘左右洗走就OK，真係幾水潤，同埋唔會殘留Block住頭皮。
我用左兩星期左右，頭髮黏笠既問題真係有所改善，唔係唔笠，不過由午後開始笠，到而家差唔多放工先笠，有大改善，而且冇咁焗住焗住既感覺，異味都唔覺有啦。
|
https://www.hkepc.com/forum/viewthread.php?fid=47&tid=2557587&page=1
|
g. 貨品的工作性能及包含的配件 --- 性能100%正常，外殼有正常使用痕跡，但尚算企理無大花痕，只包主機及遙控。
h. 交收方式/地點 /期限 --- 可以現金/payme/oepay/alipay交易，可選擇荃灣交收(不能試機)或到我家(深井)試機。到深井取機可以成交價減$50。必需於成交後一星期內交易。
sorry,答錯人。
無atmos，部機出世嘅時候仲未有機支援atmos，好似當時香港嘅戲院都未有atmos。
我試過播atmos嘅blu-ray會down咗去dolby trueHD。
順便一提，雖然部機官方個spec係話支援4K passthrough，但佢無hdcp2.2，實際只支援4K24p，唔支援目前嘅UHD blu-ray。
部機好多年喇，根本佢出嘅時候uhd嘅制式根本未確定。
|
https://gongjyuhok.hk/articles/4863
|
今年疫情四起，市民百感交雜，一言難盡；因此各地嘅年度漢字都成為關注，睇下各地點樣可以用一隻字表達到所思所感。各國漢字陸續出爐，日本係「密」，台灣、馬來西亞就揀「疫」，美國則係「抗」。
由95年起發起年度漢字嘅傳統。「今年の漢字」係日本漢字能力檢定協會由1995年起，每年向日本全國徵集一個代表性漢字，用以表現該年世態及百姓嘅感受。
武漢肺炎喺日本及全球範圍內傳播，等好多人意識到「密」字（「避三『密』」，即避免「密閉」、「密集」、「密切接觸」）。人際交往提倡避免密接而產生咗線上方式帶來嘅另一種「密」接，俾人意識到人際交往嘅重要性。今年都係日本政壇同娛樂圈爆咗好多「秘密」嘅一年。
「台灣2020代表字大選」「疫 」字毫無懸念以壓到性勝利，喺66個候選字中拔得頭籌獲選為今年嘅年度代表字。
馬來西亞採用全民投票嘅方式，年度漢字評選活動由生活在世界各地的馬來西亞籍人士投票選出，今年主辦方共收到實際有效投票12744票。經過統計，「疫」字以超過30%嘅得票率當選。
主辦方之一馬來西亞中華大會堂總會長吳添泉表示，由於新冠肺炎嘅影響，今年舉辦漢字評選活動十分不易，「疫」字嘅當選，亦反映新冠肺炎疫情對於馬來西亞，乃至全世界嘅影響。佢希望全世界人民團結起來，攜手抗疫，早日戰勝疫情，恢復世界本來嘅面貌。
美國則係由2017年起Good Characters機構選出，揀「抗」字係因為該年美國人都係不斷咁「抗議」同埋「抗疫」，仲有疫情出現嘅關鍵詞「抗病毒」、「抵抗⼒」，以及美中關係同埋總統大選之間不斷「抗衡」。
|
https://www.hkepc.com/forum/viewthread.php?fid=9&tid=2366258&page=1
|
佢教改個 ruleset XML。請問FF個 ruleset XML放響邊？
入面有寫：
我唯一一個自訂ruleset 就係HKEPC。
如果你講緊跟埋extension 嚟嗰啲ruleset，我估應該收喺 [email protected]\chrome\content\rulesets.json。
如果你要改呢啲，我諗disable 內置嘅ruleset，再加返個自訂ruleset 會快啲。
再開FF唔識幫我轉 hkepc.com去https://hkepc.com既？
我做錯野？
我自己唔識寫rules，下面係我抄其他example 再改嘅：
|
Subsets and Splits
No community queries yet
The top public SQL queries from the community will appear here once available.